# GERA TOR-VAFRANN FÆRANLEGAN

###

##### GERA TOR-VAFRANN FÆRANLEGAN

Ef slíks er óskað, má gera Tor-vafrann færanlegan (portable) með því að yfirfæra hann úr uppsetningamöppunni beint yfir á útskiptanlega gagnamiðla á borð við USB-minnislykla eða SD-minniskort. Það er ráðlagt að nota skrifanlega gagnamiðla, svo hægt sé að uppfæra Tor-vafrann eftir þörfum.

Fyrir Windows:

1. Tengdu inn útskiptanlega gagnamiðilinn og forsníddu hann. Hvaða skráakerfi sem er mun virka.

2. Farðu á niðurhalssíðu Tor-vafrans.

3. Sæktu Windows `.exe` skrána og vistaðu hana beint á gagnamiðilinn.

4. (Ráðlagt) Sannreyndu undirritun skránna.

5. Þegar búið er að sækja skrána, skaltu smella á `.exe` skrána og hefja uppsetningarferlið.

6. Þegar uppsetningarforritið spyr hvar eigi að setja Tor-vafrann upp, skaltu velja útskiptanlega gagnamiðilinn þinn.

Fyrir macOS:

1. Tengdu inn útskiptanlega gagnamiðilinn og forsníddu hann. Þú verður að nota Mac OS Extended (Journaled) skráakerfi.

2. Farðu á niðurhalssíðu Tor-vafrans.

3. Sæktu macOS `.dmg` skrána og vistaðu hana beint á gagnamiðilinn.

4. (Ráðlagt) Sannreyndu undirritun skránna.

5. Þegar búið er að sækja skrána, skaltu smella á `.dmg` skrána og hefja uppsetningarferlið.

6. Þegar uppsetningarforritið spyr hvar eigi að setja Tor-vafrann upp, skaltu velja útskiptanlega gagnamiðilinn þinn.

Fyrir GNU/Linux:

1. Tengdu inn útskiptanlega gagnamiðilinn og forsníddu hann. Hvaða skráakerfi sem er mun virka.

2. Farðu á niðurhalssíðu Tor-vafrans.

3. Sæktu Linux `.tar.xz` skrána og vistaðu hana beint á gagnamiðilinn.

4. (Ráðlagt) Sannreyndu undirritun skránna.

5. Þegar búið er að sækja skrána, skaltu einnig afþjappa safnskrána á gagnamiðilinn.

- Breyta þessari síðu - Improve this translation - Gefðu okkur umsögn - Varanlegur tengill