# INSTAL·LACIÓ

###

##### INSTAL·LACIÓ

## Requeriments del sistema

El Navegador Tor es basa en la versió ESR (Extended Support Release) del Mozilla Firefox, que s'actualitza periòdicament per incloure actualitzacions de seguretat crítiques de la versió principal del Firefox. A causa d'aquestes actualitzacions, els sistemes operatius antics poden arribar a ser incompatibles amb les versions més noves de dependències de programari que només estan disponibles en les versions més recents del sistema operatiu. Mantenir el suport per a sistemes obsolets posaria en perill la seguretat del Navegador Tor, ja que requeriria desactivar funcionalitats i mecanismes de seguretat més nous que són crucials per protegir l'anonimat en línia dels usuaris.

Nota: El suport per a Windows 7, 8 i 8.1 i macOS 10.12 a 10.14 s'interromp amb el Navegador Tor 14. Users on these legacy operating systems will continue to receive security updates for Tor Browser 13.5 for until at least September of 2025. Please follow the instructions on this Tor Forum post to download Tor Browser 13.5 legacy. Recomanem als usuaris que actualitzin per mantenir l'accés a les actualitzacions i funcionalitats de seguretat més recents proporcionades pel Navegador Tor.

### Windows

Sistemes operatius (32 i 64 bits):

- Windows 10
- Windows 11

### macOS

- macOS 10.15 i posterior.

### Linux

El Navegador Tor és compatible amb qualsevol sistema operatiu modern basat en Linux. Si us plau, poseu-vos en contacte si teniu cap problema durant la instal·lació.

### Android

- Android 5.0 o posterior.

## Instal·lació

### Per a Windows

1. Navegueu a la pàgina de baixada del Navegador Tor.

2. Baixeu el fitxer `.exe` per a Windows.

3. (Recomanat) Verifiqueu la signatura del fitxer.

4. Quan la baixada finalitzat, feu doble clic al fitxer `.exe`. Completeu el procés de la guia d'instal·lació.

### Per a macOS

1. Navegueu a la pàgina de baixada del Navegador Tor.

2. Baixeu el fitxer `.dmg` per a macOS.

3. (Recomanat) Verifiqueu la signatura del fitxer.

4. Quan la baixada hagi finalitzat feu doble clic al fitxer `.dmg`. Completeu el procés de la guia d'instal·lació.

### Per a Linux

1. Navegueu a la pàgina de baixada del Navegador Tor.

2. Baixeu el fitxer `.tar.xz` per a Linux.

3. (Recomanat) Verifiqueu la signatura del fitxer.

4. Ara seguiu el mètode gràfic o el de línia d'ordres:

#### Mètode gràfic

- Quan s'hagi completat la baixada, extraieu l'arxiu mitjançant un gestor d'arxius.

- Navegueu a la ubicació del Navegador Tor.

- Feu clic al fitxer `start-tor-browser.desktop` per iniciar el navegador.

Nota: Si aquests passos no funcionen, proveu el següent mètode de línia d'ordres.

#### Mètode de línia d'ordres

- Quan s'hagi completat la baixada, extraieu l'arxiu amb l'ordre `tar -xf [arxiu del NT]`.

- Des del directori del Navegador Tor, podeu iniciar el Navegador Tor executant:

  ‪`./start-tor-browser.desktop`

  Nota: Si aquesta ordre no s'executa, probablement haureu de fer que el fitxer sigui executable. Des d'aquest directori executeu: `chmod +x start-tor-browser.desktop`

- Per registrar el Navegador Tor com a aplicació d'escriptori i tenir-lo accessible des dels menús de l'aplicació, executeu aquesta ordre:

  `./start-tor-browser.desktop --register-app`

Vegeu aquí com actualitzar el Navegador Tor.

- Edita la pàgina - Improve this translation - Envieu comentaris - Enllaç permanent