# КІРАВАННЕ АСАБІСТЫМІ ДАНЫМІ

###

##### КІРАВАННЕ АСАБІСТЫМІ ДАНЫМІ

Калі вы падлучаецеся да вэб-сайту, інфармацыю пра гэтае наведванне могуць запісваць не толькі аператары дадзенага вэб-сайту. Зараз большасць вэб-сайтаў выкарыстоўваюць шматлікія вонкавыя сэрвісы, у тым ліку кнопкі "Падабаецца" сацыяльных сетак, аналітыку і рэкламу. Усе яны могуць звязваць паміж сабой вашы дзеянні на розных сайтах.

Выкарыстанне сеткі Tor не дазваляе назіральнікам вызначыць ваша дакладнае месцазнаходжанне і IP-адрас, але нават без гэтай інфармацыі яны могуць звязаць разам розныя праявы вашай актыўнасці. Па гэтай прычыне браўзер Tor мае некаторыя дадатковыя функцыі, якія дапамагаюць вам кантраляваць, якую інфармацыю можна звязаць з вашай асобай.

### РАДОК URL

Браўзер Tor засяроджвае сваё дзеянне на вашых адносінах з вэб-сайтам, адрас якога вы пазначылі ў радку URL. Нават калі вы зойдзеце на два розныя сайты, якія выкарыстоўваюць адзін і той жа вонкавы сервіс адсочвання, браўзер Tor прапусціць кантэнт праз дзве розныя схемы Tor. У выніку, звонку не будзе бачна, што абодва злучэнні адбываюцца з вашага браўзера.

З іншага боку, усе наведванні аднаго адрасу вэб-сайту будуць ажыццяўляцца праз адну і тую ж схему Tor, што азначае, што вы можаце праглядаць розныя старонкі аднаго вэб-сайту ў асобных укладках або вокнах без страты функцыянальнасці.

![

Вы можаце пабачыць дыяграму схемы, якую Tor Browser выкарыстоўвае для бягучай укладкі ў меню інфармацыі пра сайт, у радку URL.

У гэтай схеме вузел Guard, або ўваходны вузел, з'яўляецца першым вузлом, і яго аўтаматычна і выпадковым чынам выбірае Tor. Але ён адрозніваецца ад іншых вузлоў у схеме. Каб пазбегнуць атак прафілявання, вузел Guard змяняецца толькі кожныя 2-3 месяцы, у адрозненне ад іншых вузлоў, якія змяняюцца з кожным новым даменам. Атрымаць дадатковую інфармацыю пра ўваходныя вузлы можна ў секцыі Часта задаваных пытанняў, FAQ і на Партале падтрымкі.

### АЎТАРЫЗАЦЫЯ НА САЙТАХ ПРАЗ TOR

Нягледзячы на тое, што браўзер Tor распрацаваны для забеспячэння поўнай ананімнасці карыстальнікаў у інтэрнэце, могуць быць сітуацыі, у якіх мае сэнс выкарыстоўваць Tor з вэб-сайтамі, якія патрабуюць імёны карыстальнікаў, паролі або іншую ідэнтыфікацыйную інфармацыю.

Калі вы заходзіце на вэб-сайт з дапамогай звычайнага браўзеру, вы падчас гэтага паказваеце свой IP-адрас і геаграфічнае месцазнаходжанне. Тое ж самае часта адбываецца, калі вы карыстаецеся электроннай поштай. Уваход у вашы сацыяльныя сеткі або ўліковыя запісы электроннай пошты з дапамогай браўзеру Tor дазваляе вам выбіраць, якую менавіта інфармацыю вы паказваеце вэб-сайтам, якія вы наведваеце. Аўтарызацыя на сайце з дапамогай браўзера Tor таксама карысная, калі вэб-сайт, які вы спрабуеце адкрыць, падлягае цэнзуры ў вашай сетцы.

Калі вы аўтарызуецеся на сайце праз Tor, вы павінны мець на ўвазе некалькі момантаў:

- Глядзіце старонку Бяспечныя злучэнні, каб атрымаць важную інфармацыю пра тое, як абараніць злучэнне падчас аўтарызацыі на сайце.
- Браўзер Tor часта паказвае ваша злучэнне так, што яно нібы адбываецца з зусім іншай часткі свету. Некаторыя вэб-сайты, такія як банкі або правайдары паслугаў электроннай пошты, могуць інтэрпрэтаваць гэта як прыкмету таго, што ваш уліковы запіс быў узламаны або скампраметаваны, і заблакаваць вас. Адзіны спосаб вырашыць гэтую праблему - прытрымлівацца рэкамендаванай на адпаведным сайце працэдуры аднаўлення ўліковага запісу або звязацца з аператарамі і растлумачыць сітуацыю.

### ЗМЕНА ІДЭНТЫЧНАСЦІ І КАМУТАЦЫЙНЫХ СХЕМАЎ

Браўзер Tor мае опцыі "Новая ідэнтычнасць" і "Новая схема Tor для гэтага сайту". Яны таксама знаходзяцца ў галоўным, або гамбургер-меню (≡).

### НОВАЯ ІДЭНТЫЧНАСЦЬ

Гэтая опцыя карысная, калі вы хочаце, каб ваша наступная дзейнасць у браўзеры не была звязаная з тым, што вы рабілі раней. Калі выбраць гэтую опцыю, вы закрыеце ўсе адкрытыя ўкладкі і вокны, ачысціце ўсю прыватную інфармацыю, такую як файлы cookie і гісторыю прагляду, і атрымаеце новыя схемы Tor для ўсіх злучэнняў. Браўзер Tor папярэдзіць вас, што ўсе дзеянні і спампоўкі будуць спыненыя, таму ўлічвайце гэта, перш чым націснуць кнопку "Новая ідэнтычнасць".

Каб выбраць гэтую опцыю, вам проста трэба націснуць "Новая ідэнтычнасць" на панэлі інструментаў браўзера Tor.

### НОВАЯ СХЕМА TOR ДЛЯ ДАДЗЕНАГА САЙТУ

Гэты параметр карысны, калі выхадны рэтранслятар, які вы выкарыстоўваеце, не можа падлучыцца да патрэбнага вам вэб-сайту або не загружае яго належным чынам. Выбар гэтай опцыі прывядзе да перазагрузкі актыўнай укладкі або вакна праз новую схему Tor. Іншыя адкрытыя ўкладкі і вокны з таго ж сайта таксама будуць выкарыстоўваць новую схему пасля іх перазагрузкі. Гэты параметр не ачышчае ніякай прыватнай інфармацыі і не разрывае вашы дзеянні, а таксама не ўплывае на вашы актыўныя злучэнні з іншымі вэб-сайтамі.

Вы таксама можаце атрымаць доступ да гэтай опцыі ў вакне новай схемы, у меню інфармацыі пра сайт, у радку URL.

- Рэдагаваць гэтую старонку - Improve this translation - Пакінуць каментар - Сталая спасылка