# ONION-PALVELUT

###

##### ONION-PALVELUT

Onion-palvelut (aiemmin "piilotetut palvelut", joskus myös "sipulipalvelut") ovat ainoastaan Tor-verkon välityksellä tavoitettavissa olevia palveluita (esim. verkkosivustoja).

Onion-palvelut tarjoavat useita tavallisesta ei yksityisestä Internetistä poikkeavia etuja:

- Onion-palveluiden sijainti ja IP-osoite on piilotettu, jolloin niiden vastustajien on vaikempaa sensuroida niitä ja tunnistaa niiden ylläpitäjiä.
- Kaikki Tor-käyttäjien ja Onion-palveluiden välinen tietoliikenne on päästä päähän -salattua, joten sinun ei tarvitse huolehtia yhteyden muodostamisesta HTTPS:n välityksellä.
- Onion-palveluiden osoitteet luodaan automaattisesti, eikä operaattoreiden tarvitse hankkia verkkotunnuksia.
- Niihin liittyvän salauksen ansioista .onion-URL-osoite auttaa Toria varmistamaan, että se muodostaa yhteyden oikeaan kohteeseen ja ettei yhteyttä käpälöidä.

### MITEN ONION-PALVELUA KÄYTETÄÄN

Kaikkien muiden verkkosivustojen tapaan sinun on tiedettävä Onion-palvelun osoite yhdistääksesi siihen. Onion-osoite koostuu 56 kirjaimen ja numeron yhdistelmästä, jonka päätteenä on ".onion".

Kun pääset sipulipalvelua käyttävälle verkkosivustolle, Tor Browser näyttää URL-palkissa sipulikuvakkeen, joka näyttää yhteytesi tilan: turvallinen ja sipulipalvelua käyttävä. Saat lisätietoja sipulipalvelusta klikkaamalla sipulikuvaketta ja sen vieressä olevaa 'Piirin näyttö' -kohdetta osoitepalkissa.

Toinen Onion-sivustojen löytötapa on mahdollinen, jos sivuston ylläpito on ottanut käyttöön ominaisuuden nimeltä Onion-Location. Onion-Location on epästandardi HTTP-otsake, jota verkkosivustot voivat käyttää Onion-vastineidensa korostukseen. Jos avaamasi sivusto tarjoaa myös Onion-sivuston, näkyy Tor-selaimen URL-osoitepalkissa violetti ".onion saatavilla" -ilmoitus. Kun painat ".onion saatavilla", ladataan verkkosivustosta sen Onion-versio.

## ONION-PALVELUTODENNUS

Todennettu Onion-palvelu on esimerkiksi Onion-sivusto, joka vaatii käyttäjää tunnistautumistamaan ennen sivuston avautumista. Tor-käyttäjänä voit tunnistautua suoraan Tor-selaimessa. Tällaisen Onion-palvelun käyttämiseksi tarvitset tunnistetiedot sen ylläpidolta. Kun pääset todennetulle sipulipalvelulle, Tor Browser näyttää URL-palkissa pienen harmaan näppäimen kuvakkeen sekä työkaluvihjeen. Syötä ponnahduksen kenttään palveluun saamasi yksityinen avain.

### ONION-PALVELUIDEN VIRHEET

Jos et saa yhteyttä sipulisivustoon, Tor Browser antaa erityisen virheilmoituksen, joka kertoo, miksi sivusto ei ole käytettävissä. Virheitä voi tapahtua eri tasoilla: päätelaitevirheet, verkkovirheet tai palveluvirheet. Osa näistä virheistä on korjattavissa Vialselvitys-osiota seuraamalla. Alla oleva taulukko näyttää kaikki mahdolliset virheet sekä onglemien korjauskeinot.

Koodi | Virheen otsikko | Lyhyt kuvaus
--- | --- | ---
0xF0 | Onion-sivustoa ei löytynyt | Todennäköisin syy tähän on, ettei Onion-sivusto ole verkossa. Ole yhteydessä Onion-sivuston ylläpitoon.
0xF1 | Onion-sivustoa ei tavoiteta | Onion-sivusto ei ole sisäisen virheen vuoksi tavoitettavissa.
0xF2 | Onion-sivusto katkaisi yhteyden | Todennäköisin syy tähän on, ettei Onion-sivusto ole verkossa. Ole yhteydessä Onion-sivuston ylläpitoon.
0xF3 | Onion-sivustoon ei saada yhteyttä | Onion-sivusto on varattu tai Tor-verkko on ylikuormittunut. Yritä myöhemmin uudelleen.
0xF4 | Onion-sivusto edellyttää tunnistautumista | Onion-sivusto vaatii avaimen, mutta sellaista ei annettu.
0xF5 | Tunnistautuminen Onion-sivustolle epäonnistui | Annettu avain on virheellinen tai se mitätöity. Ole yhteydessä Onion-sivuston ylläpitoon.
0xF6 | Virheellinen Onion-sivuston osoite | Syötetty Onion-sivuston osoite on virheellinen. Tarkista, että se on oikein.
0xF7 | Onion-sivuston ketjun luonti aikakatkaistiin | Yhteyden muodostaminen Onion-sivustoon epäonnistui, mahdollisesti heikon verkkoyhteyden vuoksi.

### ONGELMIEN SELVITTÄMINEN

Jos et pysty saavuttamaan pyytämääsi sipulipalveluun, varmista, että olet syöttänyt sipuliosoitteen oikein; pienikin virhe estää Tor Browseria saavuttamasta sivustolle.

Jos tavoittelemasi Onion-palvelun osoite koostuu 16 merkin pituisesta merkkijonosta (lyhyempi "V2-muoto"), ei tämä osoitetyyppi enää toimi tämän päivän Tor-verkossa.

Voit myös kokeilla, saatko avattua muita Onion-palveluita yhdistämällä DuckDuckGon Onion-palveluun.

Jollet vielä Onion-palvelun osoitteen vahvistuksen jälkeenkään saa yhteyttä, yritä myöhemmin uudelleen. Ongelma voi johtua tilapäisistä yhteysongelmista tai sivuston ylläpito on saattanut asettaa sen yhteydettömään tilaan ilman varoitusta.

- Muokkaa tätä sivua - Improve this translation - Anna palautetta - Pysyväislinkki