# СПАМПОЎКА

###

##### СПАМПОЎКА

Самы бяспечны і просты спосаб спампаваць браўзер Tor - з афіцыйнага вэб-сайту праекту Tor https://www.torproject.org/be/download/. Ваша злучэнне з сайтам будзе абароненае з дапамогай HTTPS, што значна ўскладняе вонкавае ўмяшанне.

Аднак могуць быць выпадкі, калі вы не зможаце атрымаць доступ да вэб-сайту праекту Tor: напрыклад, ён можа быць заблакаваны ў вашай сетцы. У такім выпадку вы можаце выкарыстаць адзін з альтэрнатыўных метадаў спампоўкі, пералічаных ніжэй:

### ЛЮСТЭРКІ

Калі вы не можаце спампаваць браўзер Tor з афіцыйнага вэб-сайту праекту Tor, вы можаце замест гэтага паспрабаваць спампаваць яго з аднаго з нашых афіцыйных люстэркаў праз EFF або праз La Cebolla.

### GetTor

GetTor - гэта сэрвіс, які аўтаматычна адказвае на паведамленні са спасылкамі на апошнюю версію браўзера Tor, які размяшчаецца ў розных месцах, такіх як Dropbox, Google Drive і GitHub.

### ЯК ВЫКАРЫСТАЦЬ GETTOR ПРАЗ ЭЛЕКТРОННУЮ ПОШТУ

Дашліце электронны ліст на gettor@torproject.org і ў целе паведамлення проста напішыце "windows", "osx" або "linux" (без двукоссяў) у залежнасці ад вашай аперацыйнай сістэмы. Напрыклад, каб атрымаць спасылкі для спампоўкі браўзера Tor для Windows, адпраўце ліст на адрас gettor@torproject.org са словам "windows".

GetTor вышле ў адказ электронны ліст са спасылкамі, з якіх можна спампаваць пакет браўзера Tor, крыптаграфічны подпіс (неабходны для праверкі спампоўкі), адбітак ключа, ужыванага для подпісу, і кантрольную суму пакета. Вам могуць прапанаваць на выбар "32-бітнае" або "64-бітнае" праграмнае забеспячэнне: гэта залежыць ад мадэлі кампутару, якім вы карыстаецеся.

### ЯК ВЫКАРЫСТАЦЬ GETTOR ПРАЗ TELEGRAM

Дашліце паведамленне @GetTor_Bot у Telegram.

- Націсніце "Start" або напішыце `/start` у чаце.

- Выберыце мову.

- Ёсць два варыянты спампаваць браўзер Tor.

  - Націсніце «Даслаць мне браўзер Tor» і абярыце аперацыйную сістэму. GetTor адкажа з далучаным файлам з браўзерам Tor і подпісам, які можна выкарыстоўваць для праверкі спампоўкі.
  - Націсніце "Даслаць мне іншыя люстэркі для браўзера Tor", каб спампаваць яго з аднаго з афіцыйных люстэркаў.

- Рэдагаваць гэтую старонку - Improve this translation - Пакінуць каментар - Сталая спасылка