# ΛΗΨΗ ΕΦΑΡΜΟΓΗΣ

###

##### ΛΗΨΗ ΕΦΑΡΜΟΓΗΣ

Ο ασφαλέστερος και πιο απλός τρόπος για να κατεβάσετε το Tor Browser είναι από την επίσημη ιστοσελίδα του Tor Project στο https://www.torproject.org/download. Η σύνδεσή σας με την ιστοσελίδα θα διασφαλίζεται με HTTPS, το οποίο το κάνει πολύ πιο δύσκολο για κάποιον να το παραβιάσει.

Ωστόσο, ίσως να υπάρξουν φορές που δεν θα μπορέσετε να αποκτήσετε πρόσβαση στην ιστοσελίδα του Tor Project: για παράδειγμα, θα μπορούσε να είναι αποκλεισμένη από το δίκτυό σας. Εάν συμβεί αυτό, μπορείτε να χρησιμοποιήσετε μία από τις εναλλακτικές μεθόδους λήψης που αναφέρονται παρακάτω:

### MIRRORS

If you're unable to download Tor Browser from the official Tor Project website, you can instead try downloading it from one of our official mirrors, either through EFF or La Cebolla.

### GetTor

Το GetTor είναι μια υπηρεσία αυτόματης απάντησης σε μηνύματα, με την αποστολή συνδέσμων για τη λήψη της τελευταίας έκδοσης του Tor Browser, που βρίσκονται σε διάφορες τοποθεσίες, όπως το Dropbox, το Google Drive και το GitHub.

### ΓΙΑ ΝΑ ΧΡΗΣΙΜΟΠΟΙΗΣΕΤΕ Τ0 GETTOR ΜΕΣΩ EMAIL

Στείλτε ένα email στο gettor@torproject.org και απλά γράψτε "windows", "osx" ή "linux" (χωρίς τα εισαγωγικά) ανάλογα με το λειτουργικό σας σύστημα. Για παράδειγμα, για να λάβετε συνδέσμους λήψης του Tor Browser για Windows, στείλτε email στο gettor@torproject.org που να περιέχει τη λέξη «windows».

Το GetTor θα απαντήσει με ένα email που θα περιέχει συνδέσμους από όπου μπορείτε να κατεβάσετε το Tor Browser, την κρυπτογραφική υπογραφή (απαραίτητη για την επιβεβαίωση του αρχείου λήψης), την ιχνηλάτιση του κλειδιού που χρησιμοποιήθηκε για τη δημιουργία της υπογραφής και το αναγνωριστικό του πακέτου. Μπορεί να σας δοθεί η επιλογή για λογισμικό 32 ή 64 bit. Επιλέξτε ανάλογα με το μοντέλο του υπολογιστή που χρησιμοποιείτε.

### ΧΡΗΣΗ ΤΟΥ GETTOR ΜΕΣΩ TELEGRAM

Στείλτε μήνυμα στο Telegram @GetTor_Bot.

- Πατήστε 'Start' ή πληκτρολογήστε `/start` στο chat.

- Επιλέξτε τη γλώσσα σας.

- Υπάρχουν δύο επιλογές για λήψη του Tor Browser.

  - Πατήστε «Λήψη Tor Browser» και επιλέξτε το λειτουργικό σας σύστημα. Το GetTor θα απαντήσει με ένα αρχείο Tor Browser με δυνατότητα λήψης και την υπογραφή που μπορεί να χρησιμοποιηθεί για την επαλήθευση.
  - Για να κατεβάσετε από ένα εκ των επίσημων mirrors, πατήστε 'Στείλε μου και άλλους mirrors για το Tor Browser'.

- Επεξεργασία της σελίδας - Improve this translation - Σχολιάστε - Permalink