# ΠΑΡΑΚΑΜΨΗ ΛΟΓΟΚΡΙΣΙΑΣ

###

##### ΠΑΡΑΚΑΜΨΗ ΛΟΓΟΚΡΙΣΙΑΣ

Η άμεση πρόσβαση στο δίκτυο Tor μπορεί μερικές φορές να παρεμποδιστεί από τον Πάροχο Υπηρεσιών Διαδικτύου σας ή από την κυβέρνηση. Το πρόγραμμα περιήγησης Tor Browser περιλαμβάνει ορισμένα εργαλεία παράκαμψης για να ξεφορτωθείτε αυτά τα μπλοκ. Αυτά τα εργαλεία ονομάζονται "συνδετικές μεταφορές".

### ΤΥΠΟΙ ΣΥΝΔΕΤΙΚΩΝ ΜΕΤΑΦΟΡΩΝ

Αυτή τη στιγμή υπάρχουν διαθέσιμοι τέσσερις τρόποι σύνδεσης, αλλά αναπτύσσονται περισσότερες.

obfs4 | Το obfs4 κάνει την κίνηση του Tor να μοιάζει τυχαία ενώ ταυτόχρονα δεν επιτρέπει σε λογοκριτές να βρίσκουν τις γέφυρες σκανάροντας το διαδίκτυο. Οι γέφυρες obfs4 είναι πολύ λιγότερο πιθανό να μπλοκαριστούν από τις γέφυρες obfs3.
meek | οι μεταφορές τύπου meek το κάνουν να φαίνεται σαν να περιηγείστε κάποιο γνωστό ιστότοπο και όχι ότι χρησιμοποιείτε το Tor. Το meek-azure για παράδειγμα το κάνει να φαίνεται ότι χρησιμοποιείτε κάποιον ιστότοπο της Microsoft.
Snowflake | Το Snowflake δρομολογεί τη σύνδεσή σας μέσω διακομιστών που λειτουργούν από εθελοντές, για να φαίνεται ότι πραγματοποιείτε βιντεοκλήση αντί να χρησιμοποιείτε το Tor.
WebTunnel | Το WebTunnel αποκρύπτει τη σύνδεσή σας στο Tor, κάνοντάς το να φαίνεται σαν σύνδεση σε έναν ιστότοπο μέσω HTTPS.

### ΧΡΗΣΗ ΣΥΝΔΕΤΙΚΩΝ ΜΕΤΑΦΟΡΩΝ

Για να χρησιμοποιήσετε ένα τρόπο μεταφοράς, κάντε κλικ στο «Διαμόρφωση σύνδεσης» κατά την πρώτη εκκίνηση του Tor Browser. Στην ενότητα «Γέφυρες», εντοπίστε την επιλογή «Επιλέξτε από μία από τις ενσωματωμένες γέφυρες» και κάντε κλικ στην επιλογή «Επιλογή ενσωματωμένης γέφυρας...». Από το μενού, επιλέξτε τον τρόπο μεταφοράς που θέλετε να χρησιμοποιήσετε.

Όταν επιλέξετε υπηρεσία δρομολόγησης πατήστε «Σύνδεση» για αποθήκευση των ρυθμίσεων.

Εναλλακτικά, εάν εκτελείται το Tor Browser, κάντε κλικ στο «Ρυθμίσεις» στο μενού χάμπουργκερ (≡) και στη συνέχεια στο «Σύνδεση» στην πλευρική γραμμή εργαλείων. Στην ενότητα «Γέφυρες», εντοπίστε την επιλογή «Επιλέξτε από μία από τις ενσωματωμένες γέφυρες» και κάντε κλικ στην επιλογή «Επιλογή ενσωματωμένης γέφυρας...». Επιλέξτε από το μενού τον τρόπο μεταφοράς που θέλετε να χρησιμοποιήσετε και επιλέξτε «ΟΚ». Οι ρυθμίσεις θα αποθηκευτούν αυτόματ μόλις κλείσετε τον φάκελο (tab).

### ΠΟΙΟ TRANSPORT ΠΡΕΠΕΙ ΝΑ ΧΡΗΣΙΜΟΠΟΙΗΣΩ?

Κάθε μία από τις δρομολογήσεις που αναφέρονται στο μενού γεφυρών του Tor λειτουργούν με διαφορετικό τρόπο και η αποτελεσματικότητά τους εξαρτάται από τις προσωπικές σας συνθήκες.

Αν προσπαθείτε για πρώτη φορά να παρακάμψετε μια μπλοκαρισμένη σύνδεση θα πρέπει να δοκιμάσετε τα διάφορα πρωτόκολλα μεταφοράς: obfs4, snowflake ή meek-azure.

Αν δοκιμάσατε όλες αυτές τις επιλογές και καμμία δεν σας συνδέει, πρέπει να αιτηθείτε μια γέφυρα ή να εισάγετε χειροκίνητα την διεύθυνσή της.

Οι χρήστες στην Κίνα πιθανότατα θα πρέπει να συνδεθούν με ιδιωτική και μη καταχωρισμένη γέφυρα obfs4. Επικοινωνήστε με το Telegram Bot @GetBridgesBot και πληκτρολογήστε `/bridges`. Ή στείλτε ένα email στη διεύθυνση frontdesk@torproject.org με τη φράση «private bridge cn» στο θέμα του email. Εάν συνδέεστε από άλλη χώρα, παρακαλούμε θυμηθείτε να συμπεριλάβετε τη χώρα ή τον κωδικό της χώρας σας στο θέμα του email.

Διαβάστε την ενότητα Γέφυρες για να μάθετε τι είναι οι γέφυρες και πώς να τις ανακτήσετε.

- Επεξεργασία της σελίδας - Improve this translation - Σχολιάστε - Permalink