### Témák

- #### A TOR BÖNGÉSZŐRŐL

  Ismerje meg mit tud a Tor Böngésző tenni annak érdekében, hogy megvédje az Ön személyes adatait és anonimitását

- #### LETÖLTÉS

  Hogyan töltheti le a Tor Böngészőt

- #### TELEPÍTÉS

  A Tor Böngésző telepítése

- #### A TOR BÖNGÉSZŐ FUTTATÁSA ELSŐ ALKALOMMAL

  Ismerje meg, hogyan használja a Tor Böngészőt az első alkalommal

- #### UJJLENYOMATOLÁS-ELLENESSÉG

  Hogyan csökkenti a Tor Böngésző a böngésző ujjlenyomatolás lehetőségét

- #### MEGKERÜLÉS

  Mi a tennivaló, amennyiben a Tor hálózat blokkolva van

- #### HIDAK

  A legtöbb cserélhető átvitel, mint például az obfs4 a "híd" relék használatára épít

- #### IDENTITÁSOK KEZELÉSE

  Ismerje meg, hogyan kontrollálhatja személyazonosításra alkalmas információit a Tor Böngészőben

- #### ONION SZOLGÁLTATÁSOK

  Csak Tor használatával elérhető szolgáltatások

- #### BIZTONSÁGOS KAPCSOLATOK

  Ismerje meg, hogyan védheti meg az adatait a Tor Böngésző és a HTTPS használatával

- #### BIZTONSÁGI BEÁLLÍTÁSOK

  A Tor Böngésző biztonsági és használhatósági beállításai

- #### HIBAELHÁRÍTÁS

  Mi a teendő, ha a Tor Böngésző nem működik

- #### FRISSÍTÉS

  A Tor Böngésző frissítése

- #### BŐVÍTMÉNYEK ÉS JAVASCRIPT

  Hogyan kezeli a Tor Böngésző a bővítményeket és a Javascriptet

- #### ELTÁVOLÍTÁS

  Hogyan távolítható el a Tor Böngésző a rendszerből

- #### MOBIL TOR

  Tudjon meg többet a Tor mobil eszközökre készült verzióiról

- #### ISMERT PROBLÉMÁK

  Ismert problémák

- #### A TOR BÖNGÉSZŐ HORDOZHATÓVÁ TÉTELE

  Hogyan telepítse a Tor Böngészőt egy eltávolítható eszközre

- #### TÁMOGATÁS

  Hogyan kérhet segítséget, jelenthet egy hibát vagy adhat visszajelzést

## A TOR BÖNGÉSZŐRŐL

A Tor Böngésző a Tor hálózatot használja hogy megvédje az ön személyes adatait, és az anonimitását. A Tor hálózat használatának két fő célja van:

- Az internetszolgáltatója, és bárki más aki figyeli az Ön kapcsolatát, nem fogja tudni követni az internet aktivitását, ebbe beletartozik azoknak a weblapoknak a neve, és címe amiket meglátogat.

- A weblap kezelői és a szolgáltatások amelyeket Ön használ és bárki aki ezeket megfigyeli, egy a Tor hálózatról jövő kapcsolatot fog látni, az Ön igazi Internetcíme (IP) helyett, és nem fogják tudni hogy ki maga, ameddig Ön fel nem fedi a kilétét.

Ezen kívül, a Tor Böngésző úgy lett kifejlesztve hogy megakadályozza a weblapokat az "ujjlenyomatolásban" vagy hogy a böngésző beállításai alapján azonosítsák Önt.

Alapból a Tor Böngésző nem rögzít semmilyen böngészési előzményt. A sütik csak egyetlen munkamenet erejéig érvényesek (tehát amíg a Tor Böngésző be nem zárul vagy Új identitást nem kérelmez).

### ÍGY MŰKÖDIK A TOR

A Tor virtuális csatornák hálózata, aminek segítségével növelheti személyes biztonságát az Interneten. A Tor a hálózati forgalmát keresztül küldi három véletlen módon kiválasztott szerveren (amiket Relé-nek hívunk) a Tor hálózatán belül. Az utolsó elosztó (a "kijárat relé") után kerül ki a forgalom az Internetre.

A fenti kép azt illusztrálja, ahogy egy felhasználó különböző oldalakat böngészik a Tor-on keresztül, ahol a forgalom több ugrással vagy relével megy át, amit a hagyma rétegei reprezentálnak és titkosított és dekódolt minden ugrásnál.

## LETÖLTÉS

A Tor Böngésző letöltésének legbiztonságosabb és legegyszerűbb módja az, ha a hivatalos oldalról tölti le: https://www.torproject.org/download. A HTTPS használatával a webhelyhez csatlakozás biztonságos, ami sokkal nehezebbé teszi, hogy valaki manipulálja azt.

Előfordulhat azonban, hogy nem férhet hozzá a Tor Projekt weboldalához: például blokkolható az Ön hálózatán. Ha ez megtörténik, az alábbi alternatív letöltési módszerek egyikét használhatja:

### TÜKÖRSZERVEREK

Ha nem tudja letölteni a Tor Böngésző programot a hivatalos Tor Projekt webhelyről, akkor próbálja meg letölteni az egyik hivatalos tüköroldaláról, az EFF vagy a La Cebolla oldalakról.

### GetTor

A GetTor olyan szolgáltatás, amely automatikusan reagál az üzenetekre Tor Böngésző legújabb verziójára mutató linkkel, amelyeket különböző helyeken, például a Dropbox, a Google Drive és a GitHub tárol.

### A GETTOR HASZNÁLATA EMAILLEL

Küldjön egy e-mailt a gettor@torproject.org címre, és az üzenet szövegében egyszerűen írja be az operációs rendszerétől függően „windows”, „osx” vagy „linux” szót (idézőjelek nélkül). Például ahhoz, hogy megkapja a letöltési linket a Tor Böngészőhöz Windows-ra, küldjön egy emailt a gettor@torproject.org címre a "windows" szóval.

A GetTor egy olyan e-mailben fog válaszolni, amely olyan linkeket tartalmaz, amelyekről letöltheti a Tor Böngésző csomagot, az aláírást (szükséges a letöltés ellenőrzéséhez), az aláíráshoz használt kulcs ujjlenyomatát és a csomag ellenőrző összegét. Választhat „32 bites” vagy „64 bites” szoftverek közül: ez a használt számítógép típusától függ.

### A GETTOR HASZNÁLATA TELEGRAMON KERESZTÜL

Küldjön egy üzenetet a @GetTor_Bot számára Telegramon.

- Koppintson az "Indítás" gombra vagy gépelje be a `/start` szót a csevegésbe.

- Válasszon nyelvet.

- Kétféle módon töltheti le a Tor Böngészőt.

  - Koppintson a "Küld el nekem a Tor Böngészőt" opcióra és válassza ki az operációs rendszerét. A GetTor válaszolni fog önnek egy letölthető Tor Böngésző fájllal és egy aláírással, ami a letöltés ellenőrzésére szolgál.
  - Koppintson a 'Send me other mirrors for Tor Browser' opcióra egy hivatalos tükörszerverünkről letöltéshez.

## TELEPÍTÉS

## Rendszerkövetelmények

A Tor Böngésző a Mozilla Firefox ESR (Extended Support Release) verzióján alapul, amely rendszeresen frissül, hogy tartalmazza a Firefox fő verziójának kritikus biztonsági frissítéseit. Ezeknek a frissítéseknek köszönhetően a régebbi operációs rendszerek végül összeférhetetlenné válhatnak az újabb operációsrendszer verziókban elérhető új szoftverektől való függéssel. Az elavult rendszerek támogatásának fenntartása veszélyeztetné a Tor Böngésző biztonságát, mivel ehhez le kellene tiltani az újabb biztonsági funkciókat és mechanizmusokat, amelyek elengedhetetlenek a felhasználók online anonimitásának védelméhez.

Megjegyzés: A Windows 7, 8 és 8.1, valamint a macOS 10.12–10.14 rendszerek támogatása a Tor Böngésző 14 verzióval megszűnik. Ezeken a régi operációs rendszereken a felhasználók legalább 2025 szeptemberéig továbbra is biztonsági frissítéseket kapnak a Tor Böngésző 13.5-hez. Kérjük, kövesse a Tor Fórumon található bejegyzésben szereplő utasításokat a Tor Böngésző 13.5 legacy verzió letöltéséhez. Erősen javasoljuk a felhasználóknak, hogy frissítsenek, hogy továbbra is hozzáférjenek a Tor Böngésző legújabb frissítéseihez és biztonsági funkcióihoz.

### Windows

Operációs rendszerek (32 bites és 64 bites):

- Windows 10
- Windows 11

### macOS

- macOS 10.15 vagy frissebb.

### Linux

A Tor Böngésző minden modern Linux-alapú operációs rendszeren támogatott. Ha telepítés közben bármilyen problémát tapasztal, kérjük, vegye fel velünk a kapcsolatot.

### Android

- Android 5.0 vagy újabb.

## Telepítés

### Windows

1. Látogasson el a Tor Böngésző letöltés oldalára.

2. Töltse le a Windows `.exe` fájlt.

3. (Ajánlott) Ellenőrizze le a fájl aláírását.

4. Miután a letöltés befejeződött, duplán kattintson az `.exe` fájlra, majd telepítse a programot.

### macOS

1. Látogasson el a Tor Böngésző letöltés oldalára.

2. Töltse le a macOS `.dmg` fájlt.

3. (Ajánlott) Ellenőrizze le a fájl aláírását.

4. Ha a letöltés kész kattintson duplán a `.dmg` fájla. Végezze el a telepítési varázsló lépéseit.

### Linux

1. Látogasson el a Tor Böngésző letöltés oldalára.

2. Töltse le Linux `.tar.xz` fájlt.

3. (Ajánlott) Ellenőrizze le a fájl aláírását.

4. Ezután kövesse a grafikus módszer vagy a parancssori módszer lépéseit:

#### Grafikus módszer

- Ha a letöltés kész, csomagolja ki az archív fájlt egy archív kezelővel.

- Navigáljon a Tor Browser könyvtárba.

- Kattintson a `start-tor-browser.desktop` fájlra a böngésző elindításához.

Megjegyzés: Ha ezek a lépések nem működnek, kérjük, próbálja meg a következő parancssor módszert.

#### Parancssori módszer

- Ha a letöltés végzett, csomagolja ki az archívot a `tar -xf [TB archive]` paranccsal.

- A Tor Browser könyvtárban tartózkodva, indíthatja a Tor Böngészőt a következő paranccsal:

  ‪`./start-tor-browser.desktop`

  Megjegyzés: Ha a parancs nem fut, valószínűleg a fájlt futtathatóvá kell tennie. Ezt ebben a könyvtárban a `chmod +x start-tor-browser.desktop` parancs futtatásával tudja megtenni

- A Tor Böngésző asztali alkalmazásként való regisztrálásához és az alkalmazásmenükből való elérhetővé tételéhez futtassa a következő parancsot:

  `./start-tor-browser.desktop --register-app`

Tekintse meg itt, hogyan frissítse Tor Böngészőjét.

## A TOR BÖNGÉSZŐ FUTTATÁSA ELSŐ ALKALOMMAL

### VÁLASSZON NYELVET

A Tor Böngésző elindításakor a nyelv a rendszer alapértelmezett nyelvére van beállítva. A Tor Böngésző több nyelven is elérhető, és a megjelenítési nyelvet a „Nyelv megváltoztatása” gombra kattintva lehet megváltoztatni.

A „Nyelv” beállításokban válassza ki a legördülő menüből a kívánt megjelenítési nyelvet.

### KAPCSOLÓDÁS

Amikor elindítja a Tor Böngészőt, megjelenik majd a "Csatlakozás a Tor-hoz" ablak. Ez lehetővé teszi a Tor-hoz közvetlen kapcsolódást vagy a Tor Böngésző konfigurálását a kapcsolódáshoz. Kapcsolja be az „Mindig automatikusan csatlakozzon" opciót, hogy a Tor Böngésző minden indításkor automatikusan csatlakozzon a Tor hálózathoz a korábban mentett csatlakozási beállításokkal.

A legtöbb esetben a "Kapcsolódás" választása csatlakoztatja a Tor hálózathoz bármilyen további konfiguráció nélkül.

Ha rákattintott, a folyamat jelző jelenik meg, mutatva a Tor kapcsolódási állapotát. Ha viszonylag gyors internetkapcsolata van, de úgy tűnik, hogy ez a sáv egy bizonyos ponton megakad, próbálja ki a "Csatlakozási segéd" funkciót, vagy keresse fel a Hibaelhárítás oldalt, ahol segítséget kaphat a probléma megoldásához. Vagy, ha tudomása van arról, hogy a kapcsolata cenzúrázott vagy proxy-t használ, akkor a "Kapcsolat konfigurálása" lehetőségre kell kattintania.

### CSATLAKOZÁSI SEGÉD

Amennyiben a Tor le van tiltva az ön tartózkodási helyén, a hidak használata segíthet. A Csatlakozási segéd választhat önnek egyet a tartózkodási helye szerint.

Ha a Csatlakozási segéd nem tudja meghatározni az ön helyét, vagy ön szeretné kézzel beállítani a kapcsolatot, akkor válassza ki a régiót a legördülő menüből, és kattintson a "Híd kipróbálása" gombra.

### BEÁLLÍTÁS

A Tor Böngésző végigvezeti Önt több beállítási lehetőségen.

A Csatlakozási segéd tájékoztatja az internetkapcsolata és a Tor hálózathoz való csatlakozása állapotáról.

Az első kapcsoló a "Mindig automatikusan csatlakozzon". Ha ez ki van jelölve, minden alkalommal, amikor megnyitja a Tor Böngészőt, az a korábban mentett hálózati beállításaival próbál majd meg csatlakozni.

Ha tudomása van arról, hogy a kapcsolata cenzúrázott, vagy már próbált sikertelenül csatlakozni a Tor-hálózathoz, és semmilyen más megoldás nem vált be, akkor konfigurálhatja a Tor Böngészőt cserélhető átvitel használatára. A "Hidak" megjelenítik a Megkerülés részt a cserélhető átvitelek konfigurálásához vagy a Hidak használatával való csatlakozáshoz.

### EGYÉB OPCIÓK

Ha a kapcsolata proxy-t használ, akkor azt a "Beállítások ..." menüpontra kattintva tudja beállítani a "Tor Böngésző internetkapcsolatának beállítása" alatt. A legtöbb esetben erre nincsen szükség. Általában tudni fog róla, ha ki kell választania ezt a jelölőnégyzetet, mivel ugyanezek a beállítások lesznek használatban más böngészőkhöz is az ön rendszerében. Amennyiben lehetséges, kérjen tanácsot a hálózat adminisztrátorától. Amennyiben az Ön kapcsolata nem használ proxy-t, kattintson a "Csatlakozás"-ra.

## UJJLENYOMATOLÁS-ELLENESSÉG

## A böngésző ujjlenyomatolás megértése

A böngésző ujjlenyomatolás a böngészővel kapcsolatos információk szisztematikus gyűjtése annak érdekében, hogy megalapozott következtetéseket lehessen levonni annak identitásáról vagy jellemzőiről. Minden böngésző beállítás és funkció együtt egy "böngésző ujjlenyomatot" alakít ki. A legtöbb böngésző véletlenül egyedi ujjlenyomatot hoz létre minden felhasználó számára, amely az interneten keresztül nyomon követhető. A böngésző ujjlenyomatolásról további részletes információkat a Tor Blog következő cikkeiben talál: Böngésző ujjlenyomatolás: Bevezetés és a jövőbeli kihívások és Tor Böngésző: a privát böngészés innovációjának öröksége.

## Miért veszélyezteti a böngésző ujjlenyomatolás az online biztonságot?

Először is, nincs szükség a felhasználó engedélyére ezeknek az információknak az összegyűjtéséhez. A böngészőben futó bármely szkript létrehozhatja az eszköz ujjlenyomatát akár a felhasználó tudta nélkül.

Másodszor, ha a böngésző ujjlenyomatának egy tulajdonsága egyedi, vagy ha több tulajdonság kombinációja egyedi, akkor az eszköz online azonosítható és nyomon követhető. Ez azt jelenti, hogy cookie-k nélkül is nyomon követhető egy eszköz az ujjlenyomatának segítségével.

## Hogyan csökkenti a Tor Böngésző az ujjlenyomatolás lehetőségét

A Tor Böngésző kifejezetten úgy lett kialakítva, hogy minimálisra csökkentse az egyes felhasználók ujjlenyomatának egyediségét különböző szempontokból. Bár gyakorlatilag lehetetlen a Tor Böngésző minden felhasználóját azonosnak tekinteni, a cél az, hogy minden mutató esetében csökkentsük a megkülönböztethető „kategóriák” számát. Ez a megközelítés megnehezíti az egyes felhasználók hatékony nyomon követését.

Bizonyos tulajdonságok, mint például az operációs rendszer és a nyelv, a működéshez szükségesek, és nem lehet őket teljesen elrejteni vagy álcázni. Ehelyett a Tor Böngésző korlátozza ezeknek az attribútumoknak a változatosságát, hogy csökkentse a megkülönböztethetőséget. Például korlátozza a betűtípusok felsorolását és karakter-helyettesítést alkalmaz, szabványosítja a képernyő és az ablak méretét letterboxing segítségével, és a kért nyelvek változatosságát egy kicsi, előre meghatározott készletre korlátozza.

A Tor Böngésző ujjlenyomatolás-ellenes védelmének legfőbb célja, hogy jelentősen megnehezítse a felhasználók egyedi azonosításához szükséges információk összegyűjtését, ezáltal javítva a magánélet védelmét anélkül, hogy a szükséges funkcionalitást veszélyeztetné.

## Ujjlenyomatolás-ellenes funkciók a Tor Böngészőben

### Letterboxing

A képernyő mérete alapján történő ujjlenyomatolás megakadályozása érdekében a Tor Böngésző egy 200x100 pixeles, többszörösére kerekített tartalomablakkal indul. A stratégia itt az, hogy az összes felhasználót több csoportba soroljuk, hogy nehezebb legyen őket elkülöníteni. Ez addig működik, amíg a felhasználók el nem kezdik átméretezni az ablakaikat (pl. maximalizálják őket vagy teljes képernyős módba váltanak). A Tor Böngésző ezekre az esetekre is tartalmaz egy ujjlenyomat-védelmi funkciót, amely Letterboxing néven ismert, és amelyet a Mozilla fejlesztett ki és 2019-ben mutattak be. Ez úgy működik, hogy margókat ad hozzá a böngészőablakhoz, így az ablak a lehető legközelebb kerül a kívánt mérethez, miközben a felhasználók továbbra is néhány képernyőméret-kategóriába tartoznak, ami megakadályozza, hogy a képernyő mérete alapján megkülönböztessék őket.

Egyszerűen fogalmazva, ez a technika csoportosítja a bizonyos képernyőméretekkel rendelkező felhasználókat, ami megnehezíti a felhasználók képernyőméret alapján történő kiválasztását, mivel sok felhasználó ugyanolyan képernyőmérettel rendelkezik.

### User-Agent és operációs rendszer álcázása

A User-Agent karakterlánc egy érték, amelyet a webhelyek felhasználhatnak a böngésző, az operációs rendszer (OS), a CPU architektúra, a gyártó és a verzió adatainak azonosítására. Mivel ez az információ felfedheti, hogy a felhasználó milyen operációs rendszert vagy eszközt használ, ez a böngésző ujjlenyomatoláshoz használható, ami lehetővé teszi a weboldalaknak vagy nyomkövetőknek, hogy potenciálisan azonosítsák a felhasználókat.

A Tor Böngésző ezt úgy oldja meg, hogy álcázza a User-Agentet. A felhasználók nem választhatnak ki egy adott operációs rendszert, és nem próbálhatnak meg minden lehetséges platformot utánozni. Ehelyett a Tor Böngésző szabványosítja a User-Agent értékeket, hogy csökkentse az egyediséget és elkerülje az adatvédelem hamis érzésének kialakulását:

- Minden Windows rendszer Windows 10-ként jelenik meg.
- Minden macOS OS X 10.15-ként jelenik meg.
- Minden Android mint Android 10.
- Az összes többi rendszer, mint például az összes Linux-disztribúció (beleértve a Tails és a Qubes rendszereket), * a BSD és más operációs rendszerek egy csoportba vannak sorolva, és „Linux X11-gyel” alatt szerepelnek a jelentésben.
- Az összes többi részlet (például az architektúra) szintén platformonként standardizált.

Ebben az esetben a Tor Böngésző azonosítás elleni stratégiája az, hogy spoofing (álcázás) segítségével védi a User-Agent valódi tartalmát, de egyben elég nagy felhasználói bázissal is rendelkezik.

A User-Agent HTTP-fejlécként kerül elküldésre a webhelyeknek, és JavaScriptben a `navigator.userAgent` néven érhető el. Ezen értékek közötti eltérések miatt az anti-bot és anti-csalás rendszerek a Tor felhasználókat botként kategorizálhatják, és elutasíthatják kérésüket, ami viszont befolyásolja a Tor Böngésző felhasználók számára a használhatóságot.

Egyes adatvédelmi eszközök vagy felhasználók szerint a legjobb álca az lenne, ha minden felhasználó Windowsként jelenne meg. Azonban nem lehetséges minden böngészőkontextusban tökéletesen álcázni, és az aktív ujjlenyomatolás-módszerek (betűtípusok, funkciók, viselkedés JavaScript használatával vagy anélkül stb.) gyakran felhasználhatóak a hardver vagy az operációs rendszer jellemzőinek megállapítására.

A Tor Böngésző nem engedi a felhasználóknak kiválasztani, hogy milyen operációs rendszernek tűnjenek. Ez szándékos: bármelyik lehetőség választása csak még egyedibbé tenné a felhasználókat, és így könnyebb lenne ujjlenyomatolni őket. A szabványosított lehetőségek kis halmaza kulcsfontosságú ahhoz, hogy a felhasználók összekeveredjenek, és maximalizálják mindenki adatvédelmét.

## További ujjlenyomatolás-ellenes funkciók

A letterboxing mellett a Tor Böngésző számos más funkciót is alkalmaz a böngésző ujjlenyomatolás lehetőségének csökkentésére és a felhasználók adatainak védelmére. Ezek a funkciók, mint a Canvas képek kivonásának blokkolása, a NoScript integráció és az elsődleges fél izolálása. A funkciók teljes listájáért kérjük olvassa el a Tor Böngésző tervezési és megvalósítási dokumentumot.

## MEGKERÜLÉS

A Tor hálózathoz való közvetlen csatlakozást esetenként korlátozhatja az Ön internet szolgáltatója vagy egy kormány. A Tor Böngésző tartalmaz olyan anti-cenzúra eszközöket, amelyek segítenek megkerülni az ilyen akadályokat. Ezeket "cserélhető átviteleknek" nevezik.

### CSERÉLHETŐ ÁTVITEL TÍPUSOK

Jelenleg négy cserélhető átvitel érhető el, de több ilyen van még fejlesztés alatt.

obfs4 | Az obfs4 gondoskodik róla, hogy a Tor forgalom véletlenszerűnek tűnjön és megakadályozza a cenzorokat, hogy Internet scanning segítségével kiderítsék, megtalálják a hidakat. Az obfs4 hidakat jóval kisebb eséllyel tudják blokkolni, mint a korábbi verziójú, obfs3 hidakat.
meek | A meek átvitelek segítségével úgy látszik, mintha Ön egy ismert weboldalt látogatna, nem Tor használatnak. A meek-azure segítségével úgy látszik, mintha Ön egy Microsoft weboldalt használna.
Snowflake | A Snowflake önkéntesek által üzemeltetett proxykon keresztül irányítja a kapcsolatot, hogy úgy tűnjön, mintha videohívást kezdeményezne, nem pedig a Tor-t használná.
WebTunnel | A WebTunnel úgy álcázza a Tor-kapcsolatot, hogy úgy tűnjön, mintha Ön egy weboldalt nézne HTTPS-en keresztül.

### CSERÉLHETŐ ÁTVITELEK HASZNÁLATA

A cserélhető átvitelek használatához kattintson a "Kapcsolat konfigurálása" gombra, amikor először használja a Tor Böngészőt. A "Hidak" részben keresse meg a "Választás a Tor Browser beépített hídjai közül" lehetőséget, és kattintson a "Beépített híd kiválasztása" gombra. Válassza ki a menüből, hogy melyik cserélhető átvitelt szeretné használni.

Miután kiválasztotta a cserélhető átvitelt, kattintson a "Csatlakozás" gombra a beállítások mentéséhez.

Vagy ha a Tor Böngésző már fut, kattintson a hamburger menüben (≡) a "Beállítások"-ra, majd az oldalsávban a "Kapcsolat"-ra. A "Hidak" részben keresse meg a "Választás a Tor Browser beépített hídjai közül" lehetőséget, és kattintson a "Beépített híd kiválasztása" gombra. Válassza ki a menüből, hogy melyik cserélhető átvitelt szeretné használni és kattintson az "OK"-ra. Az Ön beállításai automatikusan elmentődnek a fül bezárása után.

### MELY ÁTVITELEKET ÉRDEMES HASZNÁLNOM?

A Tor Hidak menüpont alatt listázott átvitelek mindegyike eltérő módon működik és hatásosságuk egyedi körülményektől függhet.

Amennyiben első alkalommal próbál megkerülni egy blokkolt kapcsolatot, próbálja a következő átviteleket használni: obfs4, snowflake, vagy meek-azure.

Amennyiben minden opciót megpróbált és nem sikerült az online kapcsolat, kérelmeznie kell egy hidat vagy manuálisan beírni a híd címeket.

A Kínában tartózkodó felhasználóknak valószínűleg egy privát és be nem jegyzett obfs4-híddal kell csatlakozniuk. Lépjen kapcsolatba a Telegram Bot-unkkal @GetBridgesBot és gépelje be a `/bridges` szót. Vagy küldjön emailt a frontdesk@torproject.org címre és írja a "private bridge cn" kifejezést a tárgy mezőbe. Ha egy másik országból csatlakozik, ne felejtse el megadni országát és az ország kódját az email tárgy mezőjébe.

Olvassa el a Hidak részt hogy többet tudjon meg a hidakról, illetve hogy hogyan szerezheti be azokat.

## HIDAK

A legtöbb Cserélhető átvitel, mint például az obfs4 a "híd" relék használatára épít. Csakúgy mint a hagyományos Tor reléket, a hidakat is önkéntesek üzemeltetik. A normál relékkel ellentétben ezek nincsenek publikusan listázva, így a támadók nehezen tudják beazonosítani őket.

A hidak együttes használata a cserélhető átvitelekkel segít azt elrejteni az a tényt, hogy Ön Tort használ, de lelassíthatja az internet kapcsolatot a hagyományos Tor relék használatához képest.

Más cserélhető átvitelek, például a meek, eltérő cenzúra-ellenes technikákat alkalmaznak, amelyekhez nem szükségesek a hidak. Így Önnek nem lesz szüksége híd címekre ezen átvitelek használatához.

### HÍD CÍMEK BESZERZÉSE

Mivel a híd címek nem publikusak, ezeket kérelmeznie kell azokat. Íme néhány lehetőség:

#### Hidak beszerzése a Tor Böngészőből

A Tor Böngésző első használatakor kattintson a "Kapcsolat konfigurálása" gombra a Tor beállításainak megnyitásához. A "Hidak" szakaszban keresse meg a "További hidak keresése" opciót, és kattintson az "Híd igénylése..." gombra, hogy a Tor Projekt biztosíthasson egy hidat. Töltse ki a captcha-t és kattintson a "Küldés" gombra. Kattintson a "Csatlakozás"-ra a beállítások elmentéséhez.

Vagy ha a Tor Böngésző már fut, kattintson a hamburger menüben (≡) a "Beállítások"-ra, majd az oldalsávban a "Kapcsolat"-ra. A "Hidak" szakaszban keresse meg a "További hidak keresése" opciót, és kattintson az "Híd igénylése..." gombra, hogy a Tor Projekt biztosíthasson egy hidat. Töltse ki a captcha-t és kattintson a "Küldés" gombra. Az Ön beállításai automatikusan elmentődnek a lap bezárása után.

#### Hidak beszerzése a hidak weboldalról

Látogasson el a Hidak oldalunkra. Kattintson a "Csak hidakat kérek!" gombra és másolja a híd sorokat. Vagy használja a speciális beállításokat a csatlakoztatható átvitel típusának kiválasztásához, és csak az IPv6-címmel rendelkező hidakat szerezzen be.

#### Híd kérése emailen keresztül

Küldjön emailt a bridges@torproject.org címre egy Gmail, vagy Riseup email címről és másolja a kapott emailből a híd címet.

#### Híd kérése Telegramon keresztül

Küldjön egy üzenetet a @GetBridgesBot számára Telegramon. Koppintson az "Indítás" gombra vagy gépelje be a `/start` szót a csevegésbe. A hidak megszerzéséhez írja be a`obfs4` vagy a `webtunnel` parancsot. Másolja a híd címeket.

### HÍD CÍM MEGADÁSA

#### Tor Böngésző asztali verzió

A Tor Böngésző első használatakor kattintson a "Kapcsolat konfigurálása" gombra a Tor beállításainak megnyitásához. A "Hidak" részben az "Ismert híd cím megadása" lehetőségnél kattintson a "Híd megadása manuálisan" gombra, és írjon be minden egyes híd címet külön sorba. Kattintson a "Csatlakozás"-ra a beállítások elmentéséhez.

Vagy ha a Tor Böngésző már fut, kattintson a hamburger menüben (≡) a "Beállítások"-ra, majd az oldalsávban a "Kapcsolat"-ra. A "Hidak" részben az "Ismert híd cím megadása" lehetőségnél kattintson a "Híd megadása manuálisan" gombra, és írjon be minden egyes híd címet külön sorba. Az Ön beállításai automatikusan elmentődnek a fül bezárása után.

#### Tor Böngésző Androidra

Koppintson a „Beállítások” (⚙️) elemre, majd görgessen a beállítások „Csatlakozás” szakaszához. Koppintson a "Hid konfiguráció" gombra. Kapcsolja be a „Híd használata” opciót, és válassza az „Ismerős híd megadása” lehetőséget. Adja meg a híd címet.

Ha a kapcsolat megszakad, a hidak valamelyike nem működik. Kérjük, használja a fent említett eszközök egyikét, hogy több híd címhez jusson, majd próbálja újra.

### HÍD-MOJI

Minden egyes híd címét egy emoji-karakterekből álló karakterlánc, az úgynevezett Híd-mojik jelölik. A Híd-mojik segítségével ellenőrizhető, hogy a tervezett híd sikeresen hozzá lett-e adva.

A híd-mojik ember számára olvasható híd azonosítók és nem jelzik a Tor-hálózathoz való kapcsolat minőségét vagy a híd állapotát. Az emoji karakterekből álló sor nem használható bemeneti értékként. A felhasználóknak meg kell adniuk a teljes híd címet ahhoz, hogy csatlakozni tudjanak egy hídhoz.

A híd címek megoszthatók QR-kód segítségével vagy a teljes cím kimásolásával.

## IDENTITÁSOK KEZELÉSE

Amikor Ön egy weboldalhoz kapcsolódik, nem csak az oldal üzemeltetői rögzíthetnek információkat az Ön látogatásáról. A legtöbb weboldal már számos külső szolgáltatást használ, például a közösségi médiában használt "Like" gomb, analitikai nyomkövetők, reklámok, amelyek mindegyike összekapcsolhatja és feltérképezheti az Ön böngészési tevékenységét.

A Tor hálózat használatával az esetleges megfigyelők nem tudják kideríteni az Ön pontos helyzetét és IP címét, de még így is össze tudják kapcsolni az Ön tevékenységének különböző területeit, részleteit. Emiatt a Tor számos olyan további funkciót kínál, amelyek segítségével kontrollálhatja, milyen információk köthetőek a személyazonosságához.

### A CÍMSOR

A Tor Böngésző az Ön böngészési élményének középpontjába az URL sávban látható website-hoz való kapcsolatát helyezi. Még ha két különböző website-hoz is kapcsolódik, amelyek ugyanazt a külső (3rd party) tracking szolgáltatást használják, a Tor Böngésző megköveteli, hogy a webes tartalom két különböző Tor áramkörön keresztül haladjon át, így a tracker nem fogja tudni, hogy mindkét kapcsolat az Ön böngészőjétől ered.

Másfelől, az egy bizonyos website címhez tartozó kapcsolatok mind keresztül haladnak ugyanazon a Tor áramkörön, vagyis ugyanannak a website-nak különböző lapjait Ön egyszerre tudja böngészni külön lapokon, vagy ablakokban anékül, hogy a funkcionalítás kár szenvedne.

Láthatja a Tor Böngésző által használt áramkör diagramját a site információs menüben az URL sávban.

Az áramkörben az Őr vagy belépő csomópont az első csomópont, amelyet a Tor automatikusan és véletlenszerűen választ ki. Azonban ez különbözik az áramkör többi csomópontjától. A profilozó támadások elkerülése érdekében az Őr csomópont csak 2-3 hónap után változik, ellentétben a többi csomóponttal, amelyek minden új domain-nel változnak. Az Őrökről további információkat a GYIK és a Support Portal oldalon talál.

### A TOR-ON KERESZTÜLI BELÉPÉS

Bár a Tor Böngésző úgy lett kialakítva, hogy teljes anonimítást biztosítson a felhasználónak az interneten, mégis lehetnek olyan esetek, amikor érdemes a Tor-t felhasználónévvel és jelszóval (vagy más azonosítási adattal) védett oldalakon is használni.

Amikor egy hagyományos böngésző segítségével látogat meg egy weboldalt, Önnek láthatóvá válik az IP címe és a földrajzi helye a folyamat során. Ugyanez igaz arra az esetre, amikor emailt küld. Bejelentkezéskor vagy email fiókok használatakor a Tor Böngésző segítségével Ön kiválaszthatja, hogy pontosan milyen információkat, adatokat oszt meg azokkal a weboldalakkal, amelyekre ellátogat. A Tor Böngészővel való bejelentkezés akkor is hasznos lehet, ha az Ön hálózatán bizonyos oldalak tiltva vannak.

Amikor bejelentkezik egy weboldalra a Tor-al, több pontot kell szem előtt tartania:

- Tekintse meg a Biztonságos kapcsolatok oldalt, ahol fontos információkat talál arról, hogy bejelentkezés után hogy teheti biztonságosabbá a kapcsolatot.
- A Tor Böngésző gyakran úgy mutatja az Ön kapcsolatát, mintha az a világ egy teljesen más pontjáról érkezne. Bizonyos oldalak, mint például banki vagy email szolgáltatók ezt úgy értelmezhetik, mintha az Ön fiókját feltörték volna, vagy valaki visszaélne azzal és emiatt zárolják a fiókját. Az egyetlen módja, hogy ezt elkerülje, ha követi a weboldal által javasolt fiókvisszaállítási folyamatot vagy felveszi a kapcsolatot az üzemeltetőkkel és elmagyarázza a szituációt.

### AZ IDENTITÁSOK ÉS ÁRAMKÖRÖK CSERÉJE

A Tor Böngésző rendelkezik az "Új személyazonosság" és az "Új Tor Áramkör ehhez a site-hoz" opciókkal. Ezek a hamburger menüben vagy főmenüben találhatók (≡).

### ÚJ IDENTITÁS

Ez az opció akkor hasznos Önnek, ha szeretné megakadályozni azt, hogy az egymás után végzett böngészési tevékenységei összekapcsolhatóak legyenek. Kiválasztását követően minden lap és ablak bezáródik, a privát információk (pl. cookie-k, böngészési előzmény stb.) törlésre kerülnek és minden kapcsolat esetében új Tor áramkörök kerülnek használatra. A Tor Böngésző figyelmeztetni fogja Önt, hogy minden művelet, letöltés meg fog állni. Ezt érdemes figyelembe venni, mielőtt az "Új személyazonosság" gombra kattint.

Az opció használatához kattintson az "Új Személyazonosság"-ra a Tor Böngésző eszköztárában.

### ÚJ TOR ÁRAMKÖR EHHEZ A SITE-HOZ

Ez az opció akkor hasznos, ha az Ön által használt kimeneti relé nem tud kapcsolódni a kívánt website-hoz, vagy nem töltődik be megfelelően. Az opció kiválasztásával a jelenleg aktív böngésző lap vagy ablak újratöltődik egy új Tor áramkörrel. A többi nyitott lap vagy ablak ugyanennél a website-nál szintén az új áramkört fogja használni az újratöltődés után. Az opció kiválasztásával nem törlődnek a privát információk és nem fogja leválasztani az Ön aktivítását, illetve nem fogja befolyásolni az Ön kapcsolatait más website-okkal sem.

Az új áramkör oldalán is eléri ezt az opciót a site információs menüjében az URL sávban.

## ONION SZOLGÁLTATÁSOK

Az onion szolgáltatások (korábbi nevén "rejtett szolgáltatások") olyan website-ok, amelyek csak a Tor hálózaton keresztül érhetőek el.

Az onion szolgáltatások számos előnyt kínálnak az elterjedt nem-privát web szolgáltatásokkal ellentétben:

- Az Onion szolgáltatások és az IP cím el van rejtve, hogy minél nehezebben találják meg és azonosítsák a forrást, működtetőt.
- A Tor felhasználók és az onion szolgáltatások közötti forgalom teljes hosszában (end-to-end) titkosítva van, így Önnek nem kell aggódnia a HTTPS-sel kapcsolódás miatt.
- Az onion szolgáltatás címe automatikusan jön létre, így az operátoroknak nem kell domain nevet vásárolni.
- Az alkalmazott kriptográfia miatt a .onion URL-cím lehetővé teszi a Tor számára, hogy megbizonyosodjon arról, hogy a megfelelő helyre csatlakozik, illetve hogy a kapcsolatot nem manipulálják.

### HOGYAN ÉRHETŐ EL EGY ONION SZOLGÁLTATÁS

Mint bármely más weboldal esetében, itt is tudnia kell az onion szolgáltatás címét, hogy csatlakozhasson hozzá. Az onion cím 56 betűből és számból áll, amelyet a ".onion" szó követ.

Amikor olyan website-ra látogat el amely onion szolgáltatást használ, a Tor Böngésző az URL sávban egy hagyma ikont jelenít meg, mely mutatja a kapcsolat állapotát: biztonságos és onion szolgáltatást használ. Az onion szolgáltatásról többet megtudhat, ha rákattint az onion ikonra és a szomszédos Áramköri kijelzőre a címsorban.

Az onion site-ok úgy is megismerhetőek, ha a website adminisztrátora telepítette az Onion Location elnevezésű szolgáltatást. Az onion-location (hely) egy nem szabványos HTTP header, amelyet a website-ok arra használhatnak, hogy az onion megfelelőjüket beazonosíthassák és ajánlhassák. Amennyiben az Ön által meglátogatott website-on van elérhető onion site, egy lila értesítő ikon jelenik meg a Tor Böngésző URL sávjában ezzel a felirattal: ".onion elérhető". Ha rákattint az "Elérhető .onion"-ra, a website újratöltődik és átirányítódik az .onion verziójú site-ra.

## ONION SZOLGÁLTATÁS HITELESÍTÉSE

Az autentikált onion szolgáltatás egy olyan onion site szolgáltatás, amely megköveteli a klienstől, hogy az autentikációs tokent küldjön még a szolgáltatás elérése előtt. Ön, mint Tor felhasználó, közvetlenül is azonosíthatja magát a Tor Böngészőben. A szolgáltatás használatához hozzáférést kell kérnie az onion szolgáltatás operátorától. Amennyiben azonosított onion szolgáltatást használ, a Tor Böngésző egy kis szürke kulcs ikont jelenít meg az URL sávban, illetve egy tooltip-et. Írja be az érvényes egyedi azonosító kulcsát a beviteli mezőbe.

### ONION SZOLGÁLTATÁS HIBÁK

Amennyiben sikertelen a kapcsolódás egy onion site-hoz, a Tor Böngésző egy hibaüzenetet fog megjeleníteni, amely leírja a sikertelenség okát. Hibák fordulhatnak elő a különböző rétegekben: kliens hibák, hálózati hibák és szolgáltatás hibák. Ezen hibák némelyike javítható, ha követi a Hibaelhárítás részben leírtakat. Az alábbi táblázat tartalmazza az összes lehetséges hibát és azokat a lépéseket, amelyek a megoldáshoz vezetnek.

Kód | Hiba címe | Rövid leírás
--- | --- | ---
0xF0 | Onionsite nem található | A legvalószínűbb ok, hogy ez az onionsite offline. Lépjen kapcsolatba az onionsite adminisztrátorával.
0xF1 | Onionsite nem elérhető | Az onionsite belső hiba miatt nem elérhető.
0xF2 | Az onionsite-tal megszakadt a kapcsolat | A legvalószínűbb ok, hogy ez az onionsite offline. Lépjen kapcsolatba az onionsite adminisztrátorával.
0xF3 | Nem lehet csatlakozni az onionsite-hoz | Az onionsite foglalt, vagy a Tor hálózat túlterhelt. Próbálja újra később.
0xF4 | Az onionsite hitelesítést igényel | Az onionsite-hoz való hozzáféréshez kulcs szükséges, de nem adott meg kulcsot.
0xF5 | Az onionsite hitelesítése sikertelen | A megadott kulcs helytelen vagy vissza lett vonva. Lépjen kapcsolatba az onionsite adminisztrátorával.
0xF6 | Érvénytelen onionsite cím | A megadott onionsite cím érvénytelen. Kérem ellenőrizze, hogy helyesen írta-e be.
0xF7 | Az onionsite áramkör létrehozása lejárt | Nem sikerült csatlakozni az onionsite-hoz, valószínűleg rossz hálózati kapcsolat miatt.

### HIBAELHÁRÍTÁS

Amennyiben Ön nem éri el az onion szolgáltatást, győződjön meg róla, hogy helyesen írta be az onion címet: a legapróbb eltérés, hiba hatására is előfordulhat, hogy a Tor Böngésző nem éri el a site-ot.

Amennyiben az Ön által elérni kívánt onion szolgáltatás neve 16 karakterből áll (V2 formátum), a címtípus elavult.

Úgy is ellenőrizheti, hogy elér-e más onion szolgáltatásokat, ha megpróbál csatlakozni a DuckDuckGo's Onion Service szolgáltatáshoz.

Amennyiben nem sikerül csatlakoznia az onion szolgáltatáshoz a cím megerősítése után sem, kérjük próbálja még egyszer. Elképzelhető, hogy egy átmeneti kapcsolat hiba okozhatja, vagy a site operátor engedte offline állapotba figyelmeztetés nélkül.

## BIZTONSÁGOS KAPCSOLATOK

Ha a személyes információk, adatok, mint például a bejelentkezési jelszó titkosítatlanul van jelen az interneten, könnyen eltéríthető és felhasználható. Amikor bejelentkezik egy website-ra, győződjön meg arról, hogy a website HTTPS titkosítású, amely védi az érzékeny adatok ilyen fajta illetéktelen hozzáférésétől. Ezt az URL sávban tudja ellenőrizni: ha a kapcsolata titkosított, a cím “https://”-sel fog kezdődni “http://” helyett.

### HTTPS-mód a Tor Böngészőben

A HTTPS-mód rákényszeríti a weboldalakat a HTTPS nevű, biztonságos titkosított kapcsolat használatára. A legtöbb weboldal már támogatja a HTTPS-t, néhány pedig a HTTP-t és a HTTPS-t is. Ennek a módnak az engedélyezése garantálja, hogy a weboldalakhoz való összes kapcsolata HTTPS használatára frissül, és így biztonságos lesz.

Egyes webhelyek csak HTTP-t támogatnak, és a kapcsolat nem frissíthető. Ha egy webhely HTTPS verziója nem érhető el, akkor a "Biztonságos kapcsolat nem elérhető" oldal jelenik meg:

Ha a "Tovább a HTTP-oldalra" gombra kattint, elfogadja a kockázatot, és a weboldal HTTP-verzióját fogja meglátogatni. A HTTPS-mód ideiglenesen ki lesz kapcsolva az adott webhelyen.

Kattintson a "Vissza" gombra, ha el akarja kerülni a titkosítás nélküli kapcsolatokat.

### Kriptovaluta biztonság

A Tor Böngésző biztonsági figyelmeztetést jelenít meg, ha egy kriptovaluta-címet másoltak egy nem biztonságos HTTP-webhelyről. A kriptovaluta-cím módosulhatott, ezért nem szabad megbízni benne. A „Lap új áramkörrel való újratöltése” gombra kattintva a rendszer megpróbálja betölteni a webhely biztonságos változatát egy új Tor áramkörrel.

Ha az „Elutasítás” gombra kattint, akkor elfogadja a kockázatot, és a kriptovaluta cím a vágólapra kerül.

### Hogyan működik a HTTPS titkosítás és a Tor a Tor Böngészőben, hogy jobban védje adatait, anonimitását

Az alábbi vizualizáció bemutatja, hogy milyen információk láthatók a lehallgatók számára Tor Böngészővel és HTTPS kapcsolattal, valamint nélkülük:

- Kattintson a “Tor” gombra, hogy lássa mely adatok láthatók a megfigyelők számára a Tor használata során. A gomb zöldre fog váltani, hogy jelezze, a Tor bekapcsolt.
- Kattintson a “HTTPS” gombra, hogy lássa mely adatok láthatók a megfigyelők számára a HTTPS használata során. A gomb zöldre fog váltani, hogy jelezze, a HTTPS bekapcsolt.
- Ha mindkét gomb zöld, akkor azt láthatja, mely adatok láthatók a megfigyelők számára ha mindkettőt használja.
- Ha mindkét gomb szürke, akkor azt láthatja, hogy az adatok láthatók a megfigyelők számára, ha egyik eszközt sem használja.

HTTPS
Tor

##### POTENCIÁLISAN LÁTHATÓ ADAT

Site.com
  Korábban meglátogatott webhely.
user / pw
  A hitelesítéshez használt felhasználónév és jelszó.
data
  Az adat átvitelre kerül.
hely
  A használt számítógép hálózati címe amivel a weboldal megtekintésre került (a publikus IP cím).
Tor
  A Tor használatban van-e vagy sem.

## BIZTONSÁGI BEÁLLÍTÁSOK

Alapból a Tor Böngésző a böngészési adatai titkosításával védi az Ön biztonságát. Tovább növelheti a biztonságot, ha kikapcsol bizonyos webes funkciókat, amelyek az Ön biztonságát és anonimítását veszélyeztethetik. Megteheti ezt a Tor Böngésző biztonsági szintjének növelésével.

### BIZTONSÁGI SZINTEK

A Tor Böngésző biztonsági beállításában a Biztonsági szint növelése teljesen vagy részben ki fog kapcsolni bizonyos böngésző funkciókat, hogy így védje Önt lehetséges támadások ellen. A Tor Böngésző biztonsági beállításában a Biztonsági szint növelése eredményeképpen egyes weboldalak működésében hibák léphetnek fel. Érdemes emiatt mérlegelni a biztonsági szint kiválasztását a használhatóság jegyében. Bármikor módosíthatja ezeket a beállításokat a Biztonsági szint módosításával és a böngésző újra indításával.

###### Standard

- Ezen a fokozaton minden Tor Böngésző- és weboldal szolgáltatás engedélyezve van.
- A Tor Böngésző alapértelmezett biztonsági szintje „Standard”.

###### Biztonságosabb

- Ez a szint letilt olyan weboldal szolgáltatásokat, amik gyakran veszélyesek. Emiatt egyes webhelyek elveszthetnek funkcionalitást.
- A JavaScript le van tiltva minden nem HTTPS oldalon.
- Néhány betűtípus és matematikai szimbólum tiltásra került.
- Az audió- és videófájlok (HTML5 média) kattintással lejátszhatóak.

###### Legbiztonságosabb

- Ez a szint csak a statikus weboldalakhoz és alap szolgáltatásokhoz szükséges weboldal szolgáltatásokat engedélyezi. Ezek a változtatások hatással lehetnek képekre, médiákra és scriptekre.
- A JavaScript alapértelmezetten tiltott minden oldalon.
- Néhány betűtípus, ikon, matematikai szimbólum és a képek tiltásra kerültek.
- Az audió- és videófájlok (HTML5 média) kattintással lejátszhatóak.

### BIZTONSÁGI SZINTEK MÓDOSÍTÁSA

A biztonsági szint megtekintéséhez és módosításához s Tor Böngészőben:

- Kattintson a címsoron található „Pajzs” ikonra (🛡️).
- Kattintson a "Beállítások"-ra.
- Ez átirányít a Tor Böngésző beállításaira, és megjeleníti a böngésző aktuális biztonsági szintjét.
- Kattintson a "Módosítás" gombra.
- Válasszon egy opciót a következők Biztonsági szintek közül - Normál, Biztonságos, Legbiztonságosabb.
- Kattintson a „Mentés és újraindítás” gombra, hogy a böngésző újrainduljon.

## HIBAELHÁRÍTÁS

A program futtatása és a "Csatlakozás" gomb megnyomása után nem sokkal működnie kell a böngészésnek a Tor Böngésző segítségével, ha első alkalommal használja.

A Csatlakozási segéd tájékoztatja önt az internetkapcsolata állapotáról.

Ellenőrizze internetkapcsolatát, ha az „Offline” felirat jelenik meg. Ha a Tor-hálózattal való kapcsolat nem jön létre, és a kijelzőn az áll, hogy "Nem csatlakozik", a következő lépések segíthetnek.

### GYORS JAVÍTÁSOK

Ha a Tor Böngésző nem csatlakozik, lehet egy egyszerű megoldás is rá. Próbálkozzon az alábbiakkal:

- A számítógép rendszeróráját megfelelően kell beállítania, vagy a Tor nem tud csatlakozni.
- Győződjön meg róla, hogy nem fut-e egy másik Tor Böngésző vagy egy példánya a 'Tor'-nak az Ön rendszerén. Amennyiben nem biztos benne, hogy a Tor Böngésző fut-e, indítsa újra a számítógépét.
- Győződjön meg róla, hogy a telepített antivírus alkalmazás nem blokkolja a Tor működését. Amennyiben nem tudja, hogy végezze ezt el, olvassa el az antivírus szoftver dokumentációját.
- Ideiglenesen tiltsa le a tűzfalat.
- Ha korábban működött a Tor Böngésző és most nem működik, elképzelhető, hogy az Ön rendszere alvó üzemmódban volt. A rendszer újraindítása meg fogja oldani a problémát.
- Törölje a Tor Böngészőt, majd telepítse újra. A frissítés során ne csak felülírja a korábbi Tor Böngésző fájlokat, hanem győződjön meg róla, hogy azok törlésre kerültek előzetesen.

### TOR LOGOK MEGTEKINTÉSE

Az esetek többségében a Tor logok megtekintése segíthet diagnosztizálni a hibát. Amennyiben sikertelen a kapcsolódás, egy hibaüzenet jelenik meg. Ezután válassza ki a "Tor log másolása a vágólapra" opciót. Majd illessze be a Tor logot a text file-ba vagy más dokumentumba.

Ha nem látja ezt a lehetőséget, és a Tor Böngésző meg van nyitva, akkor navigáljon a hamburger menübe ("≡"), majd kattintson a "Beállítások", végül az oldalsávban a "Csatlakozás" menüpontra. Kattintson a "Logok megtekintése..." gombra az oldal alján a "Tor logok megtekintése" mellett.

Ha meg szeretné tekinteni a logokat GNU/Linux platformon, keresse meg a Tor Browser könyvtárat és indítsa el a Tor Böngészőt a parancssorból a következőképpen:

`./start-tor-browser.desktop --verbose`

Vagy a logokat file-ba mentheti (alapértelmezett: tor-browser.log):

`./start-tor-browser.desktop --log [file]`

További információkat találhat erről a Support Portálon.

### CENZORÁLT A KAPCSOLATA?

Amennyiben még mindig nem tud csatlakozni, elképzelhető, hogy az Ön internet szolgáltatója korlátozza a Tor hálózathoz való kapcsolódást. Olvassa el az Megkerülés részt a lehetséges megoldásokért.

### ISMERT PROBLÉMÁK

A Tor Böngészőt folyamatosan fejlesztjük és néhány ismert hiba még nincs javítva benne. Kérjük látogasson el az Ismert hibák oldalra, és ellenőrizze, hogy az Ön által tapasztalt hiba megtalálható-e ott.

## FRISSÍTÉS

A Tor Böngészőt folyamatosan frissíteni kell. Ha továbbra is használ egy elavult szoftververziót, lehet, hogy kiszolgáltatott lesz a súlyos biztonsági hibák miatt, amelyek veszélyeztetik a magánéletét és a névtelenséget.

A Tor Böngésző fel fogja kérni a szoftver frissítésére, amikor új verzió jelenik meg: a főmenüben (≡) egy zöld kör jelenik meg, benne egy felfelé mutató nyíllal, és a Tor Böngésző megnyitásakor megjelenhet egy szöveges frissítés jelzés. A frissítés történhet automatikusan vagy manuálisan.

### A TOR BÖNGÉSZŐ AUTOMATIKUS FRISSÍTÉSE

Amennyiben megjelenik egy értesítés, hogy frissítse a Tor Böngészőt, kattintson a főmenüre (≡), majd válassza a "Frissítés elérhető - újraindítás most" opciót.

Várja meg a frissítés letöltését, majd telepítse azt. Ezután a Tor Böngésző újraindul. Most már a legfrissebb verziót használhatja.

### A TOR BÖNGÉSZŐ KÉZI FRISSÍTÉSE

Amennyiben megjelenik egy értesítés, hogy frissíteni kell a Tor Böngészőt, fejezze be a jelenlegi böngészést és zárja be a programot.

Távolítsa el a Tor Böngészőt a rendszeréről a böngészőt tartalmazó mappa törlésével (további információkért olvassa el az Eltávolítás részt).

Látogasson el a https://www.torproject.org/hu/download/ oldalra és töltse le a legfrissebb Tor Böngésző verziót, majd telepítse azt a korábbiakhoz hasonló módon.

## BŐVÍTMÉNYEK ÉS JAVASCRIPT

### JAVASCRIPT

A JavaScript egy programozási nyelv, amelyet a website-ok használnak ahhoz, hogy interaktív elemeket tudjanak megjeleníteni, például videókat, animációkat, hangot és státusz idővonalakat. Sajnos a JavaScript kihasználható esetleges támadásokra a böngészőn keresztül, amely az anonimítás kárára mehet.

A Tor Böngésző tartalmaz egy NoScript nevű kiegészítőt. Ez elérhető az "Bővítmények és témák" menüpontból a hamburger menüben (≡). Keresse meg a NoScript kiegészítőt, és kattintson rá, hogy megnyissa a beállítások testreszabásához szükséges panelt.

A panelen, az Eszköztár gomb mellett válassza a „Megjelenítés” lehetőséget. Ezzel a NoScript gomb megjelenik a böngésző címsorának jobb oldalán. Ez a gomb lehetővé teszi a weboldalakon található JavaScript és egyéb szkriptek kezelését, így azokat egyenként szabályozhatja vagy teljesen letilthatja.

Azoknak a felhasználóknak, akik számára fontos a magas szintű biztonság böngészéskor, érdemes beállítani a Tor Böngészőben a Biztonsági szint-et "Biztonságosabb"-ra. Ez a beállítás kikapcsolja a JavaScriptet a nem HTTPS-es weboldalak esetében. Másik jó választás lehet a "Legbiztonságosabb", amely minden weboldalnál kikapcsolja a JavaScriptet. A JavaScript letiltása azonban megakadályozza, hogy sok webhely megfelelően jelenjen meg, ezért a Tor Böngésző alapértelmezett beállítása az, hogy minden webhely számára engedélyezi a szkriptek futtatását „Standard” módban.

### BÖNGÉSZŐ KIEGÉSZÍTŐK

A Tor Böngésző Firefoxon alapul, és a Firefoxhoz kompatibilis böngésző-kiegészítők vagy témák is telepíthetők a Tor Böngészőbe.

Azonban az olyan kiegészítők, amelyet a Tor Böngésző használatával teszteltek, azok alapértelmezetten szerepelnek. Bármely más böngészőbővítmény telepítése megszakíthatja a Tor Böngésző funkcióit, vagy komolyabb problémákat okozhat, amelyek befolyásolhatják a magánéletet és a biztonságot. Erőteljesen kerülje a kiegészítő bővítmények telepítését, továbbá a Tor Project nem nyújt támogatást ezekhez a konfigurációkhoz.

### FLASH PLAYER

A Flash egy multimédiás szoftver volt, amelyet a weboldalak videók és egyéb interaktív elemek, például játékok megjelenítésére használtak. A Tor Böngészőben alapértelmezés szerint ki lett kapcsolva, mert felfedhette volna a felhasználók valódi tartózkodási helyét és IP-címét. A Tor Böngésző nem támogatja többé a Flash-t és nem lehet engedélyezni.

A Flash funkcióinak nagy részét felváltotta a HTML5 szabvány, amely nagymértékben függ a JavaScript-től. Az olyan videoplatformok, mint a YouTube és a Vimeo átváltottak a HTML5-re, és már nem használják a Flash-t.

## ELTÁVOLÍTÁS

A Tor Böngésző eltávolítása a rendszerből egyszerű:

Windows:

- Keresse meg a Tor Böngésző mappát vagy alkalmazást. Az alapértelmezett helye az Asztal.
- Törölje a Tor Böngésző mappát vagy alkalmazást.
- Ürítse ki a Kukát.

macOS:

- Keresse meg a Tor Böngésző alkalmazást. Az alapértelmezett helye az Alkalmazások mappa.
- Mozgassa a Tor Böngésző alkalmazást a Kukába.
- Nyissa meg a `~/Library/Application Support/` mappáját.
- A Library mappa el van rejtve a MacOS újabb verzióin. A mappa eléréséhez Finderben válassza a "Go to Folder..."-t a "Go" menüben.

- Majd gépelje be a következőket: `~/Library/Application Support/` az ablakban és kattintson a Go gombra.

- Keresse meg a TorBrowser-Data mappát és mozgassa a Kukába.
- Ürítse ki a Kukát.

Amennyiben Ön nem az alapértelmezett helyre (Alkalmazások mappa) telepítette a Tor Böngészőt, akkor a TorBrowser-Data mappa nem a `~/Library/Application Support/` helyen lesz, hanem ott, ahova a Tor Böngészőt telepítette.

Linux:

- Keresse meg a Tor Böngésző mappát. Linuxon nincs alapértelmezett helye, azonban a mappa neve "tor-browser" lesz.
- Indítson el egy terminál ablakot a Tor Böngésző mappában, és futtassa ezt a parancsot a Tor Böngésző asztali alkalmazásként való regisztrációjának törléséhez: `./start-tor-browser.desktop --unregister-app`
- Törölje a Tor Browser mappát.
- Ürítse ki a Kukát.

Figyelem, az Ön operációs rendszerének standard "Uninstall" eszköze nincs használatban.

## MOBIL TOR

### Androidos Tor Böngésző

A Tor Böngésző Androidra az egyetlen hivatalos mobil böngésző, amelyet a Tor Project fejleszt és támogat. Olyan, mint a Tor Böngésző asztali verziója, csak Android mobil készülékre. Az Androidos Tor Böngésző néhány kiemelt funkciója: website-okon keresztül történő nyomkövetés csökkentése, megfigyelés elleni védelem, böngész ujjlenyomatolás ellenállás és a cenzorálás megkerülése.

### Rendszerkövetelmények

Az Androidos Tor Böngésző a Mozilla Firefox for Android-on alapul és elérhető:

- Android 5.0 vagy újabb.
- Aarch64, Arm, x86_64 és x86 architektúrák.

Megjegyzés: Ha nem biztos abban, hogy Android-eszköze milyen típusú architektúrát támogat, javasoljuk, hogy a Tor Böngésző Androidra alkalmazást kizárólag az alkalmazásáruházakból, azaz a Google Play Store vagy az F-Droid áruházakból telepítse.

### Letöltés és telepítés

Az Androidos Tor Böngésző elérhető a Play Store-ban, F-Droid-on és a Tor Project weboldalon és GetTor-ral.

#### Google Play

Telepíteni tudja a Tor Böngészőt Androidra a Google Play Store-ból.

#### F-Droid

A Guardian Project jóvoltából az Androidos Tor Böngésző már elérhető a Guardian Project Official App Repository-ból F-Droid-hoz. Az androidos Tor Böngésző F-Droid-ból telepítéséhez kövesd ezeket a lépéseket:

- Töltse le az F-Droid appot az Android eszközére az F-Droid weboldaláról.
- Telepítse az F-Droid Android fájlcsomagot, és indítsa el az alkalmazást.
- A képernyő alján található navigációs sávon kattintson a „Beállítások” (⚙️) gombra.
- A "My Apps" (Alkalmazásaim) szekcióban nyissa meg a "Repositories"-t.
- Koppintson a "+" gombra új tároló hozzáadásához.
- Adja hozzá a hivatalos Guardian Project App Repository alkalmazást.
- Az F-Droid-nak most néhány pillanat míg letölti az alkalmazások listáját a Guardian Project App Repository-ból.
- Erősítse meg a „Tároló hozzáadása” gombra koppintva.
- Térjen vissza az F-Droid kezdőlapjára.
- Koppintson a "Keresés"-re (🔍) és keressen a "Tor Browser for Android"-ra.
- Koppintson a "Tor Browser"-re, majd koppintson a "Telepítés"-re az app telepítéséhez.

#### Tor Projekt weboldal

Az Androidos Tor Böngészőt Tor Project weboldalról Android csomag (`apk`) formátumban is letöltheti és telepítheti. Ha a Tor Projekt weboldal nem elérhető, akkor próbálja meg az egyik hivatalos tüköroldaláról, az EFF vagy a La Cebolla. oldalakról.

#### GetTor

Az Android csomagot (`apk`) letöltheti a GetTor-ról e-mailben vagy Telegramon keresztül.

emailen:

- Küldjön egy e-mailt a gettor@torproject.org címre, és az üzenet szövegében egyszerűen írja be az operációs rendszerétől függően a „windows”, „osx” vagy „linux” szót (idézőjelek nélkül).
- A GetTor egy olyan e-mailben fog válaszolni, amely olyan linkeket tartalmaz, amelyekről letöltheti az Androidos Tor Böngésző csomagot, az aláírást (szükséges a letöltés ellenőrzéséhez), az aláíráshoz használt kulcs ujjlenyomatát.

Telegram-on:

- Küldjön egy üzenetet a @GetTor_Bot számára Telegramon.
- Koppintson az "Indítás" gombra vagy gépelje be a `/start` szót a csevegésbe.
- Válasszon nyelvet.
- Koppintson a „Küldje el nekem a Tor böngészőt” elemre, és válassza az Android lehetőséget.
- A GetTor egy letölthető Androidos Tor Böngésző csomag fájllal és egy aláírással válaszol, amivel ellenőrizhető az `apk` fájl.

### A Tor Böngésző Android első futtatása

#### Nyelv kiválasztása

Amikor elindítja a Tor Böngésző Android alkalmazást, a megjelenítési nyelv a rendszer alapértelmezett nyelvére lesz beállítva. A Tor Böngésző több nyelven is elérhető.

A nyelv kiválasztásához:

- Koppintson a 'Beállítások'-ra (⚙️).
- Koppintson a 'Nyelv'-re.
- Válassza ki a megjelenítési nyelvet.

#### Csatlakozás

Amikor Ön először indítja el a Tor Böngészőt, látni fogja a Tor hálózathoz közvetlen kapcsolódás opcióját, vagy hogy beállítsa a Tor Böngészőt a csatlakozáshoz.

- Kapcsolja be az „Mindig automatikusan csatlakozzon" opciót, hogy a Tor Böngésző minden alkalommal, amikor elindítja a böngészőt, automatikusan csatlakozzon a Tor hálózathoz a korábban mentett csatlakozási beállításokkal.
- Koppintson a "Csatlakozás"-ra a Tor hálózathoz csatlakozás megkezdéséhez.
- Egy a folyamat jelző jelenik meg, mutatva a kapcsolódás előrehaladását.

##### Csatlakozási segéd

Ha tud arról, hogy az Ön kapcsolata cenzorált és sikertelenül próbált meg közvetlenül kapcsolódni a Tor hálózathoz, a Kapcsolódási segéd segíthet. A Csatlakozási Segéd egy olyan funkció az Androidra készült Tor Böngészőben, amely szükség esetén felajánlja, hogy automatikusan alkalmazza az ön tartózkodási helyén leghatékonyabb cenzúrakerülő módszert.

- Koppintson a "Próbáljunk egy hidat" opcióra.
- Ha a Csatlakozási segéd nem tudja meghatározni az ön helyzetét, vagy ön szeretné kézzel beállítani a kapcsolatot, akkor válassza ki a régiót a legördülő menüből, és kattintson a "Híd kipróbálása" gombra.

#### Konfigurálás a cenzúra elkerülésére

Ha olyan régióban tartózkodik, ahol szigorú internetcenzúra van érvényben, és a Csatlakozási segéd nem tudja kezdeményezni a kapcsolatot a Tor hálózattal, akkor néhány további lépést kell végrehajtania az Androidra készült Tor Böngésző beállításához. Ha a Tor hálózathoz való közvetlen hozzáférés blokkolva van, a Tor használható olyan megkerülő eszközökkel, amelyek „cserélhető átvitelek” néven ismertek, hogy megkerüljék ezeket a blokkolásokat. Az obfs4, a Snowflake és a meek-azure néhány olyan csatlakoztatható átviteli mód, amely az Androidos Tor Böngészővel használható.

- Koppintson a „Kapcsolat konfigurálása” vagy a „Beállítások” (⚙️) elemre, görgessen le a „Kapcsolat” szakaszhoz, és koppintson a „Hidak konfigurációja” elemre.
- Kapcsolja be a „Híd használata” opciót.
- Válasszon az `obfs4`, `meek-azure` és `snowflake` közül.

Ha hídcímeket szerzett a Tor Projekt híd weboldaláról, e-mailben vagy Telegramon keresztül:

- Koppintson a "Megadok egy hidat, amit ismerek" elemre.
- Illessze be a híd címét a beviteli mezőbe.

### A Tor Böngésző Android verziójának funkciói

#### Új Tor Áramkör

Az pillanatnyilag aktív lap új Tor-áramkörön történő újratöltéséhez koppintson a menüben az „Új áramkör” opcióra. Ez az opció nem érinti a többi lapon lévő kapcsolatokat, és nem törli a személyes információkat, illetve nem szünteti meg a tevékenységek összekapcsolását.

#### Biztonsági szintek

A Biztonsági szintek kikapcsolnak néhány olyan webes funkciót, amelyek veszélyeztethetik az Ön biztonságát és anonimitását. A Tor Böngésző Androidra ugyanazt a három biztonsági szintet kínálja, mint az asztali verzió. Módosíthatja a biztonsági szintet a következő lépések segítségével:

- Koppintson a "kebab menüre" azaz a 3 vízszintes pontra az URL sávban.
- Görgessen le az "Adatvédelem és biztonság" szekcióhoz és koppintson a "Biztonsági szint"-re.
- Az Androidra készült Tor Böngésző alapértelmezés szerint a „Standard” biztonsági szintre van beállítva.
- Válasszon egy opciót a következők közül, pl. Standard, Biztonságos, Legbiztonságosabb.
- Koppintson a „Mentés és újraindítás” elemre a böngésző újraindításához.

### Böngésző frissítése

Az Androidos Tor Böngészőnek napra késznek kell lennie mindig. Ha továbbra is használ egy elavult szoftververziót, lehet, hogy kiszolgáltatott lesz a súlyos biztonsági hibák miatt, amelyek veszélyeztetik a magánéletét és a névtelenséget. Frissítheted az androidos Tor Böngésző-t az app store-okból vagy kézzel a Tor Projekt weboldaláról.

#### Frissítés a Google Play áruházból

- Nyissa meg a Google Play Store applikációt.
- A jobb felső sarokban koppintson a profil ikonra.
- Koppintson az "Eszközök és alkalmazások kezelése" opcióra.
- Koppintson a "Kezelés" fülre.
- Koppintson az "Elérhető frissítések"-re
- Koppintson a Tor Böngészőre a frissítendő alkalmazások listájából.
- Koppintson a "Frissítés"-re.

#### Frissítés az F-Droid áruházból

- Koppintson a "Beállítások"-ra, majd válassza ki a "Telepített alkalmazások kezelése" opciót.
- A következő oldalon válassza a Tor Böngészőt, majd végül koppintson a "Frissítés" gombra.

#### Frissítés a weboldalról, Tor tüköroldalról vagy GetTorról

- Töltse le a legújabb Tor Böngésző Android csomag (`apk`) fájlt a Tor Project weboldaláról, az egyik hivatalos tüköroldalról vagy a GetTor-ral.
- Telepítse az `apk` fájlt.
- Az esetek többségében az Androidos Tor Böngésző legfrissebb verziója telepítéskor felülírja a régebbi verziót, így frissítve a böngészőt.
- Ha ezt csinálva sikertelen a böngésző frissítése, akkor először el kell távolítania a Tor Böngészőt az újratelepítése előtt.

### Eltávolítás

Az Andoidos Tor Böngésző eltávolítható közvetlenül az F-Droid-ból, Google Play-ből vagy a mobil eszköze app beállításai közül.

#### Eltávolítás a Google Play áruházból

- Nyissa meg a Google Play Store applikációt.
- A jobb felső sarokban koppintson a profil ikonra.
- Koppintson az "Eszközök és alkalmazások kezelése" opcióra.
- Koppintson a "Kezelés" fülre.
- Koppintson az Androidos Tor Böngészőre a telefonjára telepített applikációk közül.
- Koppintson az "Eltávolítás"-ra.

#### Eltávolítás az F-Droid áruházból

- Koppintson a "Beállítások"-ra, majd válassza ki a "Telepített alkalmazások kezelése" opciót.
- A következő képernyőn válassza a Tor Böngészőt és végül koppintson az "Eltávolítás" gombra.

#### Eltávolítás az eszköz beállításaiból

- A mobil eszköz márkájától függően navigáljon a Beállítások > Alkalmazások menüponthoz, majd válassza a Tor Böngészőt-t és koppintson az "Eltávolítás" gombra.

### Hibaelhárítás

Fontos tudni, hogy milyen verziójú Tor Böngésző Android van telepítve, és be kell szerezni a Tor naplókat a böngészővel kapcsolatos problémák elhárításához. Ezek fontos információk, amelyeket meg kell osztania, ha támogatási jegyet nyit vagy hibajelentést tesz.

#### Böngésző verzió ellenőrzése

Az alkalmazásból:

- Ha az Androidra készült Tor Böngésző már fut, érintse meg a „Beállítások” gombot.
- Görgessen le az oldal aljára.
- Koppintson a 'A Tor Böngészőről' opcióra.
- A verziószámnak ezen az oldalon kell szerepelnie.

Az Android menüből:

- Nyissa meg az Android beállításait.
- Koppintson az 'Alkalmazások'-ra, az eszközre telepített alkalmazások listájának megjelenítéséhez.
- Keresd ki a 'Tor Böngésző'-t az appok listájáról.
- Koppintson a 'Tor Böngésző'-re.
- Görgessen le az oldal aljára, ahol a verziószám szerepel.

#### Tor napló megtekintése

A Tor naplók megtekintéséhez:

- Koppintson a beállítások ikonra vagy a „Kapcsolat konfigurálása” elemre a „Csatlakozás a Torhoz” képernyőn.
- Navigáljon a "Kapcsolat" részhez a Beállításokban.
- Koppintson a "Tor napló"-ra.
- A Tor naplófájlok vágólapra másolásához koppintson a képernyő alján található „Másolás” gombra.

A leggyakoribb hibák közül néhány elhárításához tekintse meg ezt a Support Portál bejegyzést.

### Ismert problémák

Jelenleg van néhány szolgáltatás ami nem érhető el az Androidos Tor Böngészőből, de elérhető a Tor Böngésző asztali verziójában.

- A Tor áramkörök nem megtekinthetők. #41234
- Az Androidos Tor Böngésző nem csatlakozik, ha SD kártyára lett mozgatva. #31814
- Nem nyithat meg olyan onion címeket, amelyek kliens authorizációt kérnek #31672
- Az 'Új identitás' funkció nem elérhető az Androidos Tor Böngészőből. #42589

### Több információ a Tor mobil eszközökön használatáról

#### Orfox

Az Orfox első kiadása 2015-ben történt The Guardian Project által, hogy lehetőséget adjon az Android felhasználóknak a Tor-on keresztüli internet böngészésre. A következő 3 évben az Orfox folyamatosan fejlesztésre került, és populáris módja lett a standard böngészőknél biztonságosabb böngészésnek, valamint az Orfox kulcsfontosságú volt ahhoz, hogy az segítsen abban, hogy az emberek megkerülhessék a cenzúrát, és hozzáférjenek a letiltott webhelyekhez és a kritikus erőforrásokhoz. 2019-ben az Orfox visszavonult, miután megjelent a hivatalos Androidos Tor Böngésző kiadás.

#### Orbot

Az Orbot egy ingyenes proxy app ami lehetővé teszi más appoknak a Tor hálózat használatát. Az Orbot Tor-t használ, hogy titkosítsa az Ön internet forgalmát. Ezáltal használni tudja más appokban, amik a telefonra telepített, hogy megkerülje a cenzúrát és védekezzen a megfigyelés ellen. Az Orbot letölthető és telepíthető a Google Play-ről. Tekintse meg a Support portálunkat, hogy megtudja, szüksége van-e mind az Androidos Tor Böngészőre, mind az Orbot-ra vagy csak az egyikükre.

#### Tor Böngésző iOS-re.

Nincs Tor Böngésző iOS-ra. Az Onion Browser iOS appot javasoljuk, ami nyílt forrású, a Tor routolást használja, és valaki olyan fejlesztette, aki együtt dolgozik a Tor Project-tel. Azonban az Apple iOS-en a böngészők számára előírja a Webkit használatát, ami megakadályozza az Onion Browser-t, hogy ugyanazt az adatvédelmet biztosíthassa mint a Tor Böngésző.

Tudjon meg többet az Onion Browser-ről. Töltse le az Onion Browser-t az App Store-ból.

#### Tor Böngésző Windows Phone-ra

Jelenleg nincs támogatott módja a Tor futtatásának régebbi Windows telefonokon, de az újabb Microsoft márkájú/promótált telefonokon ugyanazok a lépések, mint az Androidos Tor Böngészőnél követhetők.

## ISMERT PROBLÉMÁK

- A Tor-nak szüksége van a rendszerórára (és az időzónájára) az idő megfelelő beállításához.

- Antivírus vagy malware elleni programok blokkolják a Tor Böngésző elérését. Előfordulhat, hogy malware-t és/vagy más sérülékenységet jelző fals pozitív értesítések jelennek meg. További információkat a Support Portal-on talál. A következő anti-vírus és tűzfal szoftverek működése negatívan hathat a Tor működésére, emiatt érdemes őket átmenetileg kikapcsolni:

  - Webroot SecureAnywhere
  - Kaspersky Internet Security 2012
  - Sophos Antivirus for Mac
  - Microsoft Security Essentials
  - Avast Antivirus

- A VPN-ek hátrányosan befolyásolhatják a Tor működését, így ki kell kikapcsolni azokat. Továbbá nem javasoljuk a VPN és a Tor együttes használatát, kivéve ha Ön haladó felhasználó, aki mindkettőt megfelelően tudja konfigurálni. A Tor+VPN használatáról további részletes információkat talál a wiki oldalunkon.

- Azok a videók, amelyek lejátszásához Adobe Flash szükséges nem elérhetőek. A Flash biztonsági okokból ki lett kapcsolva.

- A Tor nem tud hidat használni, ha proxy van beállítva.

- Problémák a Tor Böngésző alapértelmezett böngészőként történő beállításakor .

- Ha korábban működött a Tor Böngésző és most nem működik (főleg újratelepítés vagy frissítés után), elképzelhető, hogy az Ön rendszere hibernálva volt. Ebben az esetben a rendszer újraindítása meg fogja oldani a problémát.

- A Tor nem fog elindulni Windows-on, amennyiben a mappa nem-ascii karaktereket tartalmaz.

- A BitTorrent nem biztosít anonimitást Tor-on keresztül.

- A Webes hitelesítés (WebAuthn) és a Universal 2nd Factor (U2F) (azaz YubiKey) támogatás le van tiltva a Tor Böngészőben.

- A Tor Böngészővel (asztali és Android)feltöltött képek randomizáltak.

## A TOR BÖNGÉSZŐ HORDOZHATÓVÁ TÉTELE

Ha az a preferált, a Tor Böngésző hordozhatóvá tehető, kicsomagolva az archívumot közvetlenül egy eltávolítható médiára, mint például egy USB stick vagy egy SD kártya. Ajánlott, hogy írható média legyen, így a Tor Böngésző frissíthető amikor szükséges.

Windows:

1. Csatlakoztassa az eltávolítható médiáját és formázza. Bármilyen fájlrendszer megfelelő.

2. Látogasson el a Tor Böngésző letöltési oldalára.

3. Töltse le a Windows `.exe` fájlt és mentse le közvetlenül a médiájára.

4. (Ajánlott) Ellenőrizze le a fájlok aláírását.

5. Ha a letöltés kész kattintson az `.exe` fájlra és kezdje el a telepítési folyamatot.

6. Ha a telepítő kérdezi, hogy hova kerüljön telepítésre a Tor Böngésző, válassza az eltávolítható médiát.

macOS:

1. Csatlakoztassa és formázza a cserélhető adathordozót. Muszáj Mac OS Extended (Journaled) formátumot használnia.

2. Látogasson el a Tor Böngésző letöltési oldalára.

3. Töltse le a macOS `.dmg` fájlt és mentse le közvetlenül a médiájára.

4. (Ajánlott) Ellenőrizze le a fájlok aláírását.

5. Ha a letöltés kész kattintson a `.dmg` fájlra és kezdje el a telepítési folyamatot.

6. Ha a telepítő kérdezi, hogy hova kerüljön telepítésre a Tor Böngésző, válassza az eltávolítható médiát.

GNU/Linux:

1. Csatlakoztassa az eltávolítható médiáját és formázza. Bármilyen fájlrendszer megfelelő.

2. Látogasson el a Tor Böngésző letöltési oldalára.

3. Töltse le a Linux `.tar.xz` fájlt és mentse le közvetlenül a médiájára.

4. (Ajánlott) Ellenőrizze le a fájlok aláírását.

5. Ha a letöltés kész, csomagolja ki az archív fájlt a médiájára.

## TÁMOGATÁS

## Támogatás, visszajelzés és hibabejelentés sablon

Amikor támogatási kérelmet, visszajelzést vagy hibabejelentést küld nekünk, kérjük, adjon meg minél több információt:

1. Az operációs rendszer, amit használ
2. Tor Böngésző verzió
3. A Tor Böngésző biztonsági szintje
4. Írja le lépésről lépésre, hogyan jutott el a problémához, hogy reprodukálni tudjuk azt (pl. megnyitottam a böngészőt, beírtam egy url-t, rákattintottam egy beállítási lehetőségre, majd a böngészőm összeomlott)
5. Képernyőfotó a problémáról
6. Konzol naplók a Tor Böngésző asztali változatán (Windows/Linuxon a Ctrl+Shift+J, macOS-en a Cmd+Shift+J billentyű-kombinációval nyitható meg)
7. Tor-naplók (Beállítások > Kapcsolat > Speciális > Tor-naplók megtekintése)
8. Régió, ahonnan csatlakozik a Tor-hoz.
9. Régió, amit kiválasztott a Csatlakozási segédből (amennyiben a Csatlakozási segéddel kapcsolatos problémáról van szó)
10. A Tor cenzúrázott-e az ön régiójában?
11. Ha a Tor csatlakozott, mennyi időbe telt a rendszerindítás? Volt bármilyen hatása a böngészési sebességre?

# A Tor ügyfélszolgálat munkaideje

Hétfőtől csütörtökig: az e-mailen, Telegram, WhatsApp és Signal alkalmazáson keresztüli felhasználói támogatási csatornáink üzemelnek.

Péntek és vasárnap között: a segélyvonal nem üzemel. Biztos lehet benne, hogy csapatunk hétfőn válaszolni fog az üzeneteire.

# Hogyan érhet el minket

Többféle módon is elérhet minket, ezért kérjük, használja azt, amelyik a legjobban megfelel önnek.

## Telegram

Számos hivatalos Telegram botunk és csatornánk van:

1. @GetTor_Bot a Tor Böngésző letöltéséhez.
2. @GetBridgesBot obfs4 hidakhoz.
3. @TorProject a legfrissebb hírekhez.
4. @TorProjectSupportBot a segítségkéréshez.
   - Jelenleg a Telegram támogatási csatorna három nyelven érhető el: angolul és oroszul és perzsául.
   - Ha segítségre van szüksége a cenzúra megkerüléséhez, kérjük, válassza ki a menüpontok közül, hogy melyik régióból csatlakozik, mivel így könnyebb lesz nyomon követnünk.

## Tor Fórum

Javasoljuk, hogy kérjen segítséget a Tor Fórumon. Új téma beküldéséhez létre kell hoznia egy fiókot. Kérjük, nézze át a vitázási irányelveinket és nézze meg a már meglévő témákat, mielőtt kérdez. A leggyorsabb válasz érdekében, kérjük, írjon angolul. Ha hibát talált, kérjük használja a GitLab-t.

## WhatsApp

Ügyfélszolgálatunkat a WhatsApp számunkra küldött szöveges üzenettel érheti el: +447421000612. A szolgáltatás csak szöveges üzenetekre érhető el; videók vagy hívások nem támogatottak.

## Signal

Segítséget kérhet tőlünk a +17787431312 Signal számunkra vagy a `@torsupport.89` Signal felhasználónkra küldött szöveges üzenettel. A Signal egy ingyenes, az adatvédelemre összpontosító üzenetküldő alkalmazás. Jelenleg a támogatási csatornánk angol, orosz és perzsa nyelven érhető el, és a cenzúrázott régiókban élő Tor-felhasználók segítésére összpontosít. Ez a szolgáltatás csak szöveges üzenetekre érhető el; videók vagy hívások nem támogatottak. Az üzenet elküldése után ügyféltámogató kollégáink eligazítják önt, és segítenek a probléma elhárításában.

## Email

Küldjön emailt nekünk a frontdesk@torproject.org címre

Az email tárgymezőjében kérjük írja meg, miről szól a jelentése. Minél konkrétabb a tárgysor (pl. "Csatlakozási hiba", "visszajelzés a weboldalról", "visszajelzés a Tor Böngészőről", "Szükségem van egy hídra"), annál könnyebb lesz számunkra megérteni és válaszolni. Előfordul, hogy a tárgysor nélküli e-mailek a spam mappába érkeznek, ezért nem látjuk őket.

A leggyorsabb válasz érdekében kérjük, írjon angol, orosz, perzsa, spanyol, hindi, bangla és/vagy portugál nyelven, ha lehetséges. Ha ezek közül egyik nyelv sem felel meg önnek, kérjük, írja meg bármelyilyen nyelven, amelyik kényelmes önnek. Kérjük tartsa szem előtt, hogy kicsit tovább fog tartani a válaszadás, mivel segítségre lesz szükségünk a fordításban, hogy megértsük a problémáját.

## IRC és Mátrix

Megtalál minket a `#tor` csatornán az OFTC-n Tor User Support channel vagy Matrix-on. Előfordulhat, hogy nem válaszolunk azonnal, de ellenőrizzük a lemaradást, és amint tudunk, jelentkezünk.

Ismerje meg, hogyan csatlakozhat a IRC / Matrix-hoz.

## GitLab

Először győződjön meg róla, hogy ismert hibáról van-e szó. Az összes beadott kérelmet megtalálja a https://gitlab.torproject.org/ oldalon. Új probléma létrehozásához kérjük, kérjen új fiókot, hogy hozzáférjen a Tor Project GitLab példányához és keresse meg a megfelelő adattárat a probléma bejelentéséhez. Minden Tor Böngészővel kapcsolatos problémát nyomon követünk a Tor Böngésző hibakövetőben. A honlapjainkkal kapcsolatos visszajelzésekhez használja a Web issue tracker-t.