# ИНСТАЛИРАНЕ

###

##### ИНСТАЛИРАНЕ

## Системни изисквания

Tor Browser е базиран на ESR (Extended Support Release - версия с разширена поддръжка) на Mozilla Firefox, която периодично се актуализира, за да включва критични обновявания на сигурността от основната версия на Firefox. Поради тези актуализации по-старите операционни системи в крайна сметка могат да станат несъвместими с по-нови версии на софтуерни зависимости, които са налични само в по-новите версии на операционната система. Поддръжката на остарели системи би застрашила сигурността на Tor Browser, тъй като ще изисква изключване на по-нови функции и механизми за сигурност, които са от решаващо значение за защитата на анонимността на потребителите онлайн.

Забележка: Поддръжката за Windows 7, 8 и 8.1 и macOS 10.12 до 10.14 е прекратена от Tor Browser 14. Потребителите на тези изведени от употреба операционни системи ще продължат да получават обновявания на сигурността за Tor Browser 13.5 най-малко до септември 2025 г. Следвайте инструкциите в следната публикация във форума на Tor, за да изтеглите изведения от употреба Tor Browser 13.5. Препоръчваме на потребителите да ги обновят, за да запазят достъпа си до най-новите обновявания и възможности за сигурност, предоставяни от Tor Browser.

### Windows

Операционни системи (32-битови и 64-битови):

- Windows 10
- Windows 11

### macOS

- macOS 10.15 и по-нова.

### Linux

Tor Browser се поддържа от всяка съвременна операционна система, базирана на Linux. Моля, свържете се с нас, ако срещнете някакви проблеми при инсталирането.

### Android

- Android 5.0 или по-нов.

## Инсталиране

### За Windows

1. Посетете страницата за изтегляне на Tor Browser.

2. Изтеглете файла `.exe` за Windows.

3. (Препоръчително) Проверете подписа на файла.

4. Когато изтеглянето приключи, щракнете двукратно върху файла `.exe`. Завършете процеса на съветника за инсталиране.

### За macOS

1. Посетете страницата за изтегляне на Tor Browser.

2. Изтеглете файла `.dmg` за macOS.

3. (Препоръчително) Проверете подписа на файла.

4. Когато изтеглянето приключи, щракнете двукратно върху файла `.dmg`. Завършете процеса на съветника за инсталиране.

### За Linux

1. Посетете страницата за изтегляне на Tor Browser.

2. Изтеглете файла `.tar.xz` за Linux.

3. (Препоръчително) Проверете подписа на файла.

4. Сега следвайте графичния метод или този от команден ред:

#### Графичен метод

- Когато изтеглянето приключи, извлечете архива с приложение за управление на архиви.

- Придвижете се до папката с Tor Browser.

- Натиснете файла `start-tor-browser.desktop`, за да отворите мрежовия четец.

Забележка: Ако тези стъпки не помогнат, опитайте да използвате следния метод от команден ред.

#### От команден ред

- Когато изтеглянето приключи, извлечете архива с командата `tar -xf [TB archive]`.

- От папката на Tor Browser можете да стартирате Tor Browser, като изпълните:

  ‪`./start-tor-browser.desktop`

  Забележка: Ако тази команда не се изпълни, вероятно трябва да направите файла изпълним. В папката изпълнете: `chmod +x start-tor-browser.desktop`

- За да регистрирате Tor Browser като приложение и да го имате в менюто с приложенията изпълнете следната команда:

  `./start-tor-browser.desktop --register-app`

Вижте тук как да актуализирате Tor Browser.

- Редактиране на страницата - Improve this translation - Обратна връзка - Постоянна препратка