# การหลบเลี่ยง

###

##### การหลบเลี่ยง

บางครั้งการเข้าถึงเน็ตเวิร์กของ Tor โดยตรงอาจถูกบล็อคจากผู้ให้บริการอินเตอร์เน็ตหรือจากรัฐบาล Tor Browser มีการใช้เครื่องมือเพื่อหลบเลี่ยงการถูกปิดกั้นต่างๆ ซึ่งเครื่องมือเหล่านี้จะเรียกว่า "ตัวพรางสัญญาณ"

### ประเภทของ PLUGGABLE TRANSPORT

ตอนนี้มีตัวพรางข้อมูลสี่ชนิดที่ใช้ได้ แต่ยังมีชนิดอื่นๆ ที่กำลังพัฒนาอยู่

obfs4 | obfs4 ทำให้ช่องสัญญาณของ Tor ดูกลายเป็นแบบสุ่ม และยังป้องกันเซ็นเซอร์ตรวจจับบริดจ์ที่มากับตัวสแกนบนอินเตอร์เน็ต ซึ่งตัว obfs4 มักจะถูกปิดกั้นน้อยกว่ารุ่นที่มีมาก่อนหน้านี้อย่าง obfs3
meek | ตัวพรางสัญญาณแบบ meek ทำให้คุณดูเหมือนกำลังท่องเว็บไซต์ที่สำคัญๆ แทนที่การเปิดใช้ Tor โดย meek-azure ทำให้ดูเสมือนว่าคุณกำลังใช้งานเว็บไซต์ของไมโครซอฟต์
Snowflake | Snowflakes กำหนดเส้นทางการเชื่อมต่อของคุณผ่านพร็อกซีที่ดำเนินการโดยอาสาสมัคร เพื่อทำให้การเชื่อมต่อของคุณเป็นเหมือนการใช้วิดีโอคอลแทนที่จะเป็นการใช้ Tor
WebTunnel | WebTunnel จะพรางการเชื่อมต่อ Tor ของคุณ ทำให้ดูเสมือนว่าคุณกำลังเข้าสู่เว็บไซต์ต่างๆ ผ่านทาง HTTPS

### ใช้งานตัวส่งพรางข้อมูล

เพื่อที่จะใช้ตัวพรางสัญญาณต่างๆ ให้คุณคลิก "กำหนดค่าการเชื่อมต่อ" ตอนที่เริ่มใช้ Tor Browser เป็นครั้งแรก ใต้เมนู "บริดจ์" จะมีตัวเลือก "เลือกหนึ่งตัวเลือกจากบริดจ์แบบบิวต์อินที่มากับ Tor Browser" และคลิกคำว่า "เลือกบริดจ์แบบบิวต์อิน" จากในเมนู เลือกตัวพรางสัญญาณใดก็ตามที่คุณต้องการใช้

เมื่อคุณเลือกตัวพรางสัญญาณที่คุณต้องการใช้เรียบร้อยแล้ว คลิก "Connect" เพื่อบันทึกการตั้งค่าของคุณ

หรือหากคุณกำลังเปิดใช้งาน Tor Browser ให้คลิก "ตั้งค่า" ที่ แถบเมนู (≡)นั้นคลิก "เชื่อมต่อ" ที่แถบด้านข้าง ใต้เมนู "บริดจ์" จะมีตัวเลือก "เลือกหนึ่งตัวเลือกจากบริดจ์แบบบิวต์อินที่มากับ Tor Browser" และคลิกคำว่า "เลือกบริดจ์แบบบิวต์อิน" เลือกตัวพรางสัญญาณต่างๆ ที่คุณต้องการใช้จากแถบเมนูและคลิกคำว่า "OK" การตั้งค่าของคุณจะถูกบันทึกโดยอัติโนมัติทันทีที่คุณปิดแถบการใช้งาน

### ฉันควรใช้ตัวส่งพรางข้อมูลอันไหน?

ตัวส่งสัญญาณแแต่ละตัวที่อยู่ในเมนู Tor Bridge ทำงานแตกต่างกัน และประสิทธิภาพขึ้นอยู่กับสภาพแวดล้อมของคุณ

ถ้าคุณพยายามหลบเลี่ยงจากการบล็อกการเชื่อมต่อเป็นครั้งแรก คุณควรลองใช้ transport หลายๆ แบบเช่น obfs4, Snowflake และ meek-azure

ถ้าคุณได้ลองจากตัวเลือกทั้งหมดแล้วและไม่มีตัวไหนเลยที่ทำให้คุณเชื่อมต่อออนไลน์ได้ คุณต้องขอบริดจ์ด้วยตนเองหรือเพิ่มตำแหน่งของบริดจ์เข้าไป

ผู้ใช้ในประเทศจีนมักต้องเชื่อมต่อกับบริดจ์ส่วนบุคคลและบริดจ์ประเภท obfs4 ที่ไม่ได้มีระบุไว้ ติดต่อ Telegram Bot @GetBridgesBot และพิมพ์ `/bridges` หรือส่งอีเมลไปที่frontdesk@torproject.orgโดยใส่หัวเรื่องอีเมลว่า "private bridge cn" ถ้าคุณเชื่อมต่อจากประเทศอื่น โปรดจำไว้ว่าคุณต้องใส่ชื่อประเทศหรือรหัสประเทศที่หัวเรื่องของอีเมล

อ่านหัวข้อBridgesเพื่อเรียนรู้ว่าอะไรคือบริดจ์และจะหามาได้อย่างไร

- แก้ไขเพจนี้ - Improve this translation - ให้คำแนะนำกับเรา - ลิงก์ถาวร