# ΥΠΗΡΕΣΙΕΣ ONION

###

##### ΥΠΗΡΕΣΙΕΣ ONION

Οι υπηρεσίες onion (γνωστές στο παρελθόν ως «κρυφές υπηρεσίες») είναι υπηρεσίες όπως οι ιστότοποι που είναι προσβάσιμοι μόνο μέσω του δικτύου Tor.

Οι υπηρεσίες onion προσφέρουν αρκετά πλεονεκτήματα σε σχέση με τις συνηθισμένες υπηρεσίες στον μη ιδιωτικό ιστό:

- Η τοποθεσία και η διεύθυνση IP των υπηρεσιών onion είναι κρυμμένες, γεγονός που δυσκολεύει τους αντιπάλους να τις λογοκρίνουν ή να εντοπίσουν τους διαχειριστές τους.
- Όλη η κίνηση μεταξύ των χρηστών του Tor και των υπηρεσιών onion είναι κρυπτογραφημένη από άκρο σε άκρο, οπότε δεν χρειάζεται να ανησυχείτε για τη σύνδεση μέσω HTTPS.
- Η διεύθυνση μιας υπηρεσίας onion παράγεται αυτόματα, έτσι ώστε οι διαχειριστές δε χρειάζεται να αγοράσουν ένα domain name.
- Λόγω της κρυπτογράφησης η διεύθυνση URL .onion διασφαλίζει το Tor ότι συνδέεται στη σωστή τοποθεσία και ότι η σύνδεση δεν παραβιάζεται.

### ΠΩΣ ΝΑ ΑΠΟΚΤΗΣΕΤΕ ΠΡΟΣΒΑΣΗ ΣΕ ΜΙΑ ONION ΥΠΗΡΕΣΙΑ

Όπως κάθε άλλος ιστότοπος, θα πρέπει να γνωρίζετε τη διεύθυνση μιας υπηρεσίας onion για να συνδεθείτε σε αυτήν. Μια διεύθυνση onion αποτελείται από 56 γράμματα και αριθμούς με την κατάληξη «.onion».

Όταν επισκέπτεστε μια ιστοσελίδα που χρησιμοποιεί μια υπηρεσία onion, ο Tor Browser θα εμφανίσει στη γραμμή URL ένα εικονίδιο με ένα μικρό πράσινο κρεμμύδι που θα δείχνει την κατάσταση της σύνδεσής σας: ασφαλής και χρησιμοποιεί μια υπηρεσία onion. Μπορείτε να μάθετε περισσότερα για την υπηρεσία onion κάνοντας κλικ στο onion icon και το παρακείμενο Circuit Display στη γραμμή διευθύνσεων.

Ένας άλλος τρόπος να μάθετε για έναν onion ιστότοπο είναι εάν ο διαχειριστής του ιστότοπου έχει συμπεριλάβει τη δυνατότητα που ονομάζεται Τοποθεσία - Onion. Η Onion-Location είναι μια μη καθιερωμένη κεφαλίδα HTTP, την οποία χρησιμοποιούν οι ιστοσελίδες για να διαφημίσουν την έκδοση onion τους. Αν η ιστοσελίδα που επισκέπτεστε έχει διαθέσιμο έναν ιστότοπο onion, μια μωβ κάψουλα θα εμφανίζει «.onion available» στην μπάρα URL του Tor Browser. Όταν κάνετε κλικ στο «.onion available», η ιστοσελίδα θα ανανεωθεί και θα ανακατευθυνθεί στην αντίστοιχη έκδοση onion.

## ΑΥΘΕΝΤΙΚΟΠΟΙΗΣΗ ΥΠΗΡΕΣΙΑΣ ONION

Η εξουσιοδοτημένη υπηρεσία onion είναι μια υπηρεσία που, όπως και μια σελίδα onion, απαιτεί από τον client να παράσχει ένα αναγνωριστικό εξουσιοδότησης προτού αποκτήσει πρόσβαση στην υπηρεσία. Ως ένας χρήστης Tor, μπορείτε να εξουσιοδοτηθείτε απευθείας εντός του Tor Browser. Για να έχετε πρόσβαση στην υπηρεσία, θα χρειαστείτε διαπιστευτήρια πρόσβασης από τον διαχειριστή της υπηρεσίας onion. Όταν προσπελάζετε μια εξουσιοδοτημένη υπηρεσία onion, ο Tor Browser θα δείχνει ένα εικονίδιο γκρίζου κλειδιού στην μπάρα URL, μαζί με ένα αναδυόμενο κείμενο επεξήγησης. Εισαγάγετε το έγκυρο ιδιωτικό κλειδί σας στο πεδίο εισαγωγής.

### ΣΦΑΛΜΑΤΑ ΥΠΗΡΕΣΙΩΝ ONION

Εάν δεν μπορείτε να συνδεθείτε σε έναν ιστότοπο onion, το Tor Browser θα εμφανίσει ένα μήνυμα σφάλματος ενημερώνοντας για το λόγο της μη διαθεσιμότητας του ιστότοπου. Τα σφάλματα εμφανίζονται σε διάφορα επίπεδα: σφάλματα client, σφάλματα δικτύου και σφάλματα υπηρεσίας. Μερικά από το σφάλματα μπορούν να διορθωθούν ακολουθώντας την ενότητα εντοπισμού σφαλμάτων. Ο παρακάτω πίνακας εμφανίζει όλα τα πιθανά σφάλματα και τις ενέργειες που μπορείτε να κάνετε για άρση της βλάβης.

Κωδικός | Τίτλος σφάλματος | Σύντομη περιγραφή
--- | --- | ---
0xF0 | Το Onionsite δε βρέθηκε | Η πιο πιθανή αιτία είναι ότι το onionsite είναι εκτός σύνδεσης. Επικοινωνήστε με τον διαχειριστή του onionsite.
0xF1 | Δεν είναι δυνατή η πρόσβαση στο Onionsite | Το onionsite δεν είναι προσβάσιμο λόγω εσωτερικού σφάλματος.
0xF2 | Το Onionsite έχει αποσυνδεθεί | Η πιο πιθανή αιτία είναι ότι το onionsite είναι εκτός σύνδεσης. Επικοινωνήστε με τον διαχειριστή του onionsite.
0xF3 | Δεν είναι δυνατή η σύνδεση στο Onionsite | Το onionsite είναι απασχολημένο ή το δίκτυο Tor είναι υπερφορτωμένο. Δοκιμάστε ξανά αργότερα.
0xF4 | Το Onionsite απαιτεί έλεγχο ταυτότητας | Η πρόσβαση στο onionsite απαιτεί κλειδί, αλλά δεν παρασχέθηκε κανένα.
0xF5 | Ο έλεγχος ταυτότητας Onionsite απέτυχε | Το κλειδί που παρέχεται είναι λανθασμένο ή έχει ανακληθεί. Επικοινωνήστε με τον διαχειριστή του onionsite.
0xF6 | Μη έγκυρη διεύθυνση Onionsite | Η παρεχόμενη διεύθυνση onionsite δεν είναι έγκυρη. Ελέγξτε ότι το πληκτρολογήσατε σωστά.
0xF7 | Λήξη χρονικού ορίου δημιουργίας κυκλώματος Onionsite | Αποτυχία σύνδεσης στο onionsite, πιθανώς λόγω κακής σύνδεσης δικτύου.

### ΑΝΤΙΜΕΤΩΠΙΣΗ ΠΡΟΒΛΗΜΑΤΩΝ

Αν δεν μπορείτε να προσπελάσετε την υπηρεσία onion που ζητήσατε, βεβαιωθείτε ότι εισάγατε σωστά τη διεύθυνση onion· το παραμικρό λάθος θα αποτρέψει τον Tor Browser να αποκτήσει πρόσβαση στη σελίδα.

Εάν προσπαθείτε να αποκτήσετε πρόσβαση σε μια υπηρεσία onion 16 χαρακτήρων (δηλαδή «μορφής V2»), αυτός ο τύπος διεύθυνσης δε λειτουργεί πλέον στο σημερινό δίκτυο Tor.

Μπορείτε επίσης να ελέγξετε εάν μπορείτε να αποκτήσετε πρόσβαση σε άλλες υπηρεσίες onion συνδέοντας το DuckDuckGo's Onion Service.

Αν ελέγξατε τη διεύθυνση της υπηρεσίας onion και εξακολουθείτε να μην μπορείτε να συνδεθείτε, ξαναπροσπαθήστε αργότερα. Ίσως υπάρχει κάποιο προσωρινό πρόβλημα στη σύνδεση, ή οι διαχειριστές της σελίδας την κατέβασαν χωρίς προειδοποίηση.

- Επεξεργασία της σελίδας - Improve this translation - Σχολιάστε - Permalink