# ADMINISTRAR IDENTITATS

###

##### ADMINISTRAR IDENTITATS

Quan es connecta a un lloc web, no tan sols els administradors del web poden tenir informació sobre la visita. Molts webs utilitzant programari de tercers, incloent els botons d'agradar de xarxes socials, rastrejadors i publicitat, tots ells poden enllaçar la seva activitat de navegació en diferents webs.

Utilitzant la xarxa Tor es pot aturar l'observació de la localització mitjançant la vostra direcció IP, però fins i tot sense aquesta informació poden arribar a enllaçar diferents àrees de la vostra activitat. Per aquesta raó, el Navegador Tor inclou característiques addicionals que permeten ajudar al control de quina informació pot enllaçar-se a la vostra identitat.

### BARRA D'URL

El Navegador Tor centra l'experiència web amb la barra d'URL. Fins i tot si es connecta a dos llocs web diferents que utilitzen el mateix sistema de rastrejament de terceres parts, el Navegador Tor forçarà que el contingut viatgi per dos circuits independents, per tant el rastrejador no podrà conèixer la relació entre les dues peticions.

Per altra banda, totes les connexions a un lloc web es realitzaran pel mateix circuit de Tor, el que vol dir que podeu navegar per diferents pàgines del mateix lloc web en diferents pestanyes o finestres, sense perdre cap funcionalitat.

Es pot observar un diagrama del circuit que el Navegador Tor està utilitzant en la pestanya actual en el menú informació de la pàgina, a la barra d'adreça web.

Al circuit, el node de guàrdia o d'entrada és el primer node i Tor el selecciona automàticament i aleatòriament. Però és diferent dels altres nodes del circuit. Per evitar atacs de perfil, el node Guard només canvia al cap de 2-3 mesos, a diferència dels altres nodes, que canvien amb cada domini nou. Per obtenir més informació sobre Guards, consulteu les FAQs i el Portal d'Assistència.

### INICIAR SESSIÓ SOBRE TOR

Tot i que el Navegador Tor està dissenyat per a una navegació totalment anònima, poden existir situacions en que no tingui sentit utilitzar Tor, com per exemple pàgines web amb inici de sessió, contrasenyes o amb necessitat d'autenticació.

Si inicieu sessió amb un navegador convencional, esteu mostrant la vostra direcció IP i la vostra localització geogràfica. El mateix passa amb una alta probabilitat quan envieu un correu electrònic. Iniciar sessió en una xarxa social o entrar en un gestor de correu electrònic web mitjançant Tor permet enviar la informació de forma selectiva. Iniciar sessió amb el Navegador Tor també és útil si intenteu accedir a una pàgina web censurada a la vostra xarxa.

Quan inicieu sessió mitjançant el Navegador Tor, hi ha diverses consideracions a tenir en ment:

- Consulteu la pàgina de connexions segures on es mostra com augmentar la seguretat en les connexions d'inici de sessió.
- El Navegador Tor tot sovint fa aparèixer la connexió des d'una localització diferent. Alguns llocs web, com els bancs o proveïdors de correu electrònic, poden interpretar com si la connexió fos furonada i per tant expulsar-vos del web. La única manera de resoldre-ho és seguir les recomanacions de la recuperació del compte o contactar l'operador i explicar la situació.

### CANVIAR IDENTITATS I CIRCUITS

El Navegador Tor inclou les opcions «Identitat nova» i «Nou circuit Tor per a aquest lloc». També es troben al menú d'hamburguesa o al menú principal (≡).

### NOVA IDENTITAT

Aquesta opció pot ser d'ajuda si voleu prevenir l'enllaç de l'activitat del navegador amb activitats anteriors. Si es selecciona es tancaran totes les pestanyes i finestres, i es suprimiran totes les galetes i l'historial de navegació, a més de la utilització de nous circuits de Tor per totes les connexions. El Navegador Tor advertirà que totes les activitats i baixades seran aturades, tingueu-ho en consideració abans de fer clic a «Identitat nova».

Per utilitzar aquesta opció, només cal que feu clic a «Identitat nova» a la barra d'eines del Navegador Tor.

### NOU CIRCUIT TOR PER A AQUEST LLOC

Aquesta opció és útil si el repetidor de sortida que esteu utilitzant no es pot connectar al lloc web que necessiteu o no el carrega correctament. En seleccionar-la, es tornarà a carregar la pestanya o la finestra activa en un circuit de Tor nou. Altres pestanyes i finestres obertes del mateix lloc web també utilitzaran el nou circuit un cop es tornin a carregar. Aquesta opció no esborra cap informació privada ni desvincula la vostra activitat, ni afecta les vostres connexions actuals a altres llocs web.

Es pot accedir també a aquestes opcions des de la nova pantalla de circuits, en el menú d'informació del lloc web, en la barra de l'adreça web.

- Edita la pàgina - Improve this translation - Envieu comentaris - Enllaç permanent