# ΕΝΗΜΕΡΩΣΗ

###

##### ΕΝΗΜΕΡΩΣΗ

Ο Tor Browser πρέπει να είναι διαρκώς ενημερωμένος. Αν συνεχίσετε να χρησιμοποιείτε μια παλιά έκδοση του λογισμικού, μπορεί να είστε ευάλωτοι σε σοβαρά σφάλματα ασφαλείας που να θέτουν σε κίνδυνο την ιδιωτικότητα και την ανωνυμία σας.

Το Tor Browser θα σας ζητήσει να ενημερώσετε το λογισμικό μόλις κυκλοφορήσει μια νέα έκδοση: το κύριο μενού (≡) θα εμφανίσει έναν πράσινο κύκλο με ένα βέλος στραμμένο προς τα πάνω και μπορεί να δείτε μια γραπτή ένδειξη ενημέρωσης κατά την εκκίνηση του Tor Browser. Μπορείτε να κάνετε ενημέρωση είτε αυτόματα είτε μη αυτόματα.

### Η ΕΝΗΜΕΡΩΣΗ ΤΟΥ Tor Browser ΑΥΤΟΜΑΤΑ

Όταν σας ζητηθεί να αναβαθμίσετε τον Tor Browser, πατήστε στο κεντρικό μενού (≡) και επιλέξτε "Διαθέσιμη ενημέρωση-επανεκκίνηση τώρα".

Περιμένετε να γίνει λήψη και εγκατάσταση της ενημερωμένης έκδοσης, και στη συνέχεια το Tor Browser θα επανεκκινηθεί από μόνο του. Θα έχετε τώρα την πιο πρόσφατη έκδοση.

### ΕΝΗΜΕΡΩΣΗ ΤΟΥ Tor Browser ΧΕΙΡΟΚΙΝΗΤΑ

Όταν σας ζητηθεί να αναβαθμίσετε τον Tor Browser, τελειώστε την περιήγησή σας και κλείστε το πρόγραμμα.

Καταργήστε το Tor Browser από το σύστημά σας, διαγράφοντας τον φάκελο που το περιέχει (ανατρέξτε στην ενότητα Κατάργηση Εγκατάστασης για περισσότερες πληροφορίες).

Επισκεφθείτε τη διεύθυνση https://www.torproject.org/download/ και κάντε λήψη ενός αντιγράφου της τελευταίας έκδοσης του Tor Browser και στη συνέχεια εγκαταστήστε το όπως πριν.

- Επεξεργασία της σελίδας - Improve this translation - Σχολιάστε - Permalink