# ΣΧΕΤΙΚΑ ΜΕ ΤΟ TOR BROWSER

###

##### ΣΧΕΤΙΚΑ ΜΕ ΤΟ TOR BROWSER

Το Tor Browser χρησιμοποιεί το δίκτυο Tor για την προστασία της ιδιωτικότητας και της ανωνυμίας σας. Η χρήση του δικτύου Tor έχει δυο κύριες ιδιότητες:

- Ο πάροχος δικτύου σας και οποιοσδήποτε άλλος που παρακολουθεί τοπικά την σύνδεσή σας, δεν θα μπορεί να ανιχνεύσει την δικτυακή σας δραστηριότητα, συμπεριλαμβανομένων των ονομάτων και διευθύνσεων των ιστοσελίδων που επισκέπτεστε.

- Οι διαχειριστές των ιστοσελίδων και των υπηρεσιών που χρησιμοποιείτε και οποιοσδήποτε τις παρακολουθεί, θα βλέπει μια σύνδεση που προέρχεται από το δίκτυο Tor, αντί της πραγματικής σας διεύθυνσης διαδικτύου (IP) και δεν θα γνωρίζει ποιος είστε εκτός εάν ηθελημένα το αποκαλύψετε.

Επιπλέον, το Tor Browser έχει σχεδιαστεί να αποτρέπει ιστοσελίδες από το να σας ιχνηλατίσουν ή να σας ταυτοποιήσουν με βάση τις ρυθμίσεις του περιηγητή σας.

Από προεπιλογή, ο Tor Browser δε διατηρεί ιστορικό περιήγησης. Τα cookies είναι έγκυρα μόνο για μια συνεδρία (μέχρι να κλείσει το Tor Browser ή να ζητηθεί μια Νέα ταυτότητα).

### ΠΩΣ ΛΕΙΤΟΥΡΓΕΙ ΤΟ TOR

Το Tor είναι ένα δίκτυο εικονικών σηράγγων (tunnels) που επιτρέπουν τη βελτίωση του απόρρητου και της ασφάλειάς σας στο διαδίκτυο. Το Tor λειτουργεί διοχετεύοντας τα δεδομένα σας μέσω τριών τυχαίων διακομιστών (επίσης γνωστών ως κόμβοι) στο δίκτυο Tor. Το τελευταίο ρελέ στο κύκλωμα (ο "κόμβος εξόδου") στέλνει τότε την κυκλοφορία στο δημόσιο διαδίκτυο.

Η παραπάνω εικόνα απεικονίζει έναν χρήστη που περιηγείται σε έναν ιστότοπο μέσω του Tor, όπου η κίνηση περνά από πολλαπλά ενδιάμεσα σημεία (hops) ή αναμεταδότες, τα οποία αντιπροσωπεύονται από τις φέτες του κρεμμυδιού, και κρυπτογραφείται και αποκρυπτογραφείται σε κάθε σημείο.

- Επεξεργασία της σελίδας - Improve this translation - Σχολιάστε - Permalink