# АКТУАЛИЗИРАНЕ

###

##### АКТУАЛИЗИРАНЕ

Винаги използвайте последното издание на Tor Browser. Ако използвате по-ранно, ще бъдете податливи на сериозни проблеми в сигурността, а анонимността и поверителността ви могат да бъдат компрометирани.

Tor Browser ще ви подкани да актуализирате софтуера, когато бъде пусната нова версия: в главното меню (≡) ще се покаже зелен кръг със стрелка нагоре, а при отварянето на Tor Browser може да видите изписан индикатор за актуализация. Можете да актуализирате автоматично или ръчно.

### АВТОМАТИЧНО АКТУАЛИЗИРАНЕ НА TOR BROWSER

Когато бъдете уведомени за обновяване на Tor Browser, отворете главното меню (≡), изберете „Налично е издание – рестартирайте“.

Изчакайте актуализацията да се изтегли и инсталира, след което Tor Browser ще се рестартира. Сега вече използвате най-новата версия.

### РЪЧНО АКТУАЛИЗИРАНЕ НА TOR BROWSER

Когато бъдете уведомени за обновяване на Tor Browser, завършете моментната работа и затворете приложението.

Премахнете Tor Browser от системата си, като изтриете папката, в която се намира (за повече информация вижте раздела Деинсталиране).

Посетете https://www.torproject.org/download/ и изтеглете копие на най-новата версия на Tor Browser, след което го инсталирайте, както преди.

- Редактиране на страницата - Improve this translation - Обратна връзка - Постоянна препратка