# IDENTITEETTIEN HALLINTA

###

##### IDENTITEETTIEN HALLINTA

Kun muodostat yhteyden verkkosivustoon, toimesi sivustolla eivät ole pelkästään kyseisen sivuston ylläpidon nähtävissä. Useimmat verkkosivustot käyttävät nykyään monia ulkoisia palveluita, kuten erilaisia tilastointi- ja markkinointiratkaisuja sekä tykkäyspainikkeiden kaltaisia sosiaalisen median toimintoja, joiden kautta toimintasi eri sivustoilla voidaan yhdistää.

Tor-verkon käyttö estää tarkkailijoita löytämästä tarkkaa sijaintiasi ja IP-osoitettasi, mutta jopa ilman näitä tietoja he voivat yhdistää toimintasi eri osa-alueita. Tästä syystä Tor Browser sisältää joitain lisäominaisuuksia, joiden avulla voit hallita, mitkä tiedot voidaan yhdistää henkilöllisyytesi.

### URL-OSOITEPALKKI

Tor Browser keskittää verkkokokemuksesi URL-palkissa olevaan suhteesi verkkosivustoon. Vaikka yhdistäisit kahteen eri sivustoon, jotka käyttävät samaa kolmannen osapuolen seurantapalvelua, Tor Browser pakottaa sisällön toimittamaan kahden eri Tor-piirin kautta, joten seurantalaite ei tiedä, että molemmat yhteydet ovat peräisin selaimesta.

Kaikki yhteydet yksittäisen verkkosivuston osoitteeseen muodostetaan kuitenkin saman Tor-ketjun välityksellä, eli voit selata yksittäisen sivuston eri sivuja erillisissä välilehdissä tai ikkunoissa menettämättä toiminnallisuutta.

Voit nähdä kaavion piiristä, jota Tor Browser käyttää nykyiselle välilehdelle sivuston tietovalikossa URL-palkissa.

Ketjun Vartio- tai aloitussolmu on ensimmäinen solmukohta, jonka Tor valitsee automaattisesti ja satunnaisesti. Se kuitenkin eroaa ketjun muista solmuista ja profilointihyökkäysten välttämiseksi Vartiosolmu vaihtuu vasta 2–3 kuukauden kuluttua, kun tavalliset solmut vaihtuvat aina verkkotunnuksen muuttuessa. Lisätietoja Vartijoista löytyy Usein kysytyistä kysymyksistä ja Tukisivustolta.

### PALVELUIHIN KIRJAUTUMINEN TOR-YHTEYDELLÄ

Vaikka Tor Browser on suunniteltu mahdollistamaan käyttäjien täydellinen nimettömyys verkossa, saattaa olla tilanteita, joissa on järkevää käyttää Toria verkkosivustoilla, jotka vaativat käyttäjätunnuksia, salasanoja tai muita tunnistavia tietoja.

Jos kirjaudut sisään verkkosivustolle tavallisella selaimella, paljastat samalla IP-osoitteesi ja maantieteellisen sijaintisi. Sama pätee usein myös sähköpostin lähettämiseen. Sisäänkirjautuminen sosiaalisiin verkostoihin tai sähköpostitileihin käyttämällä Tor Browseria antaa sinun valita tarkalleen, mitä tietoja paljastat selaamillesi verkkosivustoille. Kirjautuminen sisään Tor Browserilla on hyödyllistä myös, jos verkkosivusto, jota yrität tavoittaa, on sensuroitu verkossasi.

Sivustoille Tor-verkon välityksellä kirjauduttaessa huomioitavaa:

- Lue Suojatut yhteydet -sivulta lisää tärkeitä tietoja siitä, miten suojaat yhteytesi kirjautuessasi.
- Tor Browser saa yhteytesi usein näyttämään siltä, kuin se olisi peräisin täysin eri puolelta maailmaa. Jotkut verkkosivustot, kuten pankit tai sähköpostipalveluntarjoajat, saattavat tulkita tämän merkiksi siitä, että tilisi on hakkeroitu tai vaarantunut, ja sulkea sinut ulos. Ainoa tapa ratkaista tämä on noudattaa sivuston suosittelemaa tilin palautusmenettelyä tai ottaa yhteyttä operaattoreihin ja selittää tilanne.

### IDENTITEETTIEN JA KETJUJEN VAIHTAMINEN

Tor-selaimessa on "Uusi identiteetti" ja "Uusi Tor-ketju tälle sivustolle" -valinnat, jotka löytyvät mm. päävalikosta (≡).

### UUSI IDENTITEETTI

Tämä vaihtoehto on hyödyllinen, jos haluat estää myöhemmän selaintoiminnan olevan linkitettävissä siihen, mitä teit aiemmin. Sen valitseminen sulkee kaikki avoimet välilehdet ja ikkunat, tyhjentää kaikki yksityiset tiedot, kuten evästeet ja selaushistorian, ja käyttää uusia Tor-piirejä kaikissa yhteyksissä. Tor Browser varoittaa, että kaikki toiminta ja lataukset pysäytetään, joten ota tämä huomioon ennen kuin napsautat "Uusi identiteetti".

Käyttääksesi tätä vaihtoehtoa, sinun tarvitsee vain klikata 'Uusi identiteetti" Tor Browserin työkalupalkissa.

### UUSI TOR-KETJU TÄLLE SIVUSTOLLE

Hyödyllinen, jos käyttämäsi päätösreititin ei kykene muodostamaan yhteyttä tarvitsemaasi verkkosivustoon tai se ei lataudu oikein. Tämän valinta aiheuttaa aktiivisen välilehden tai ikkunan uudelleenlatauksen uuden Tor-ketjun välityksellä. Myös muut samalla verkkosivustolla olevat avoimet välilehdet ja ikkunat käyttävät uutta ketjua kun ne ladataan uudelleen. Tämä vaihtoehto ei tyhjennä mitään yksityisiä tietoja tai pura yhdistettyjä toimintatietojasi, eikä se vaikuta muiden sivustojen sen hetkisiin yhteyksiin.

Löydät valinnan myös URL-osoitepalkin sivustotietopainikkeen ponnahduksen uudesta ketjunäytöstä.

- Muokkaa tätä sivua - Improve this translation - Anna palautetta - Pysyväislinkki