# ESTOJEN KIERTÄMINEN

###

##### ESTOJEN KIERTÄMINEN

Suorat yhteydet Tor-verkkoon estetään joskus Internet-palveluntarjoajien tai valtioiden toimesta. Tor Browser sisältää joitain kiertotyökaluja näiden estojen kiertämiseksi. Näitä työkaluja kutsutaan "kytkettäviksi kuljetuksiksi".

### PLUGGABLE TRANSPORT -TEKNIIKAT

Tällä hetkellä käytettävissä on neljä Pluggable Transport -tekniikkaa ja lisää on kehityksessä.

obfs4 | obfs4 saa Tor-tietoliikenteen näyttämään satunnaiselta ja se myös estää sensuureja havaitsemasta siltoja Internet-tutkinnalla. obfs4-siltojen esto on sitä edeltävien obfs3-siltojen estoa epätodennäköisempää.
meek | meek saa tietoliikenteesi näyttämään siltä, kuin selaisit Tor-verkon sijaan jotain suurta verkkosivustoa. meek-azure saa sen näyttämään Microsoftin verkkosivustolta.
Snowflake | Snowflake ohjaa yhteytesi vapaaehtoisten ylläpitämien välityspalvelinten kautta, jolloin se näyttää Tor-verkon käytön sijaan videopuhelulta.
WebTunnel | WebTunnel maskeeraa Tor-yhteytesi saaden sen näyttämään siltä kuin käyttäisit verkkosivustoa HTTPS-yhteydellä.

### PLUGGABLE TRANSPORT -TEKNIIKOIDEN KÄYTTÄMINEN

Käyttääksesi kytkettävää kuljetusta, napsauta "Määritä yhteys" käynnistäessäsi Tor Browserin ensimmäisen kerran. "Sillat"-osiossa paikanna vaihtoehto "Valitse yksi Tor Browserin sisäänrakennetuista silloista" ja napsauta "Valitse sisäänrakennettu silta" -vaihtoehtoa. Valitse valikosta haluamasi Pluggable Transport.

Valittuasi tekniikan tallenna asetukset painamalla "Yhdistä".

Tai, jos Tor Browser on jo käynnissä, valitse päävalikosta (≡) "Asetukset" ja avautuvan ikkunan vasemmasta laidasta "Yhteys". "Sillat"-osiossa paikanna vaihtoehto "Valitse yksi Tor Browserin sisäänrakennetuista silloista" ja napsauta "Valitse sisäänrakennettu silta" -vaihtoehtoa. Valitse valikosta haluamasi Pluggable Transport ja paina "OK". Asetukset tallennetaan automaattisesti, kun suljet välilehden.

### MITÄ SIIRTOTEKNIIKKAA TULISI KÄYTTÄÄ?

Jokainen Torin siltavalikossa listattu siirtotekniikka toimii eri tavalla ja niiden tehokkuus riippuu juuri sinua koskevista olosuhteista.

Jos yrität kiertää yhteysestoa ensimmäistä kertaa, sinun tulisi kokeilla eri siirtotekniikoita, kuten obfs4, snowflake tai meek-azure.

Jos kokeilet kaikkia näitä tapoja, eikä mikään niistä toimi, on sinun pyydettävä silta tai syötettävä siltojen osoitteita manuaalisesti.

Kiinassa olevien käyttäjien on todennäköisesti muodostettava yhteys yksityisellä ja listaamattomalla obfs4-sillalla. Ota yhteyttä Telegram-bottiimme @GetBridgesBot ja syötä `/bridges`. Tai lähetä osoitteeseen frontdesk@torproject.org sähköpostiviesti, jonka aiheessa on lause "private bridge cn". Jos yhdistät eri maasta, muista mainita maasi tai sen maakoodi viestin aiheessa.

Lue Siltojen käyttäminen-osiosta mitä sillat ovat ja miten niitä hankitaan.

- Muokkaa tätä sivua - Improve this translation - Anna palautetta - Pysyväislinkki