# ELUSIÓ

###

##### ELUSIÓ

L'accés directe a la xarxa Tor de vegades pot ser bloquejat pel vostre proveïdor de serveis d'Internet o per un govern. El Navegador Tor inclou algunes eines d'elusió per evitar aquests blocs. Aquestes eines s'anomenen "transports integrables".

### TIPUS DE TRANSPORTS INTEGRABLES

Actualment hi ha quatre transports integrables disponibles, però n'hi ha més en desenvolupament.

obfs4 | obfs4 fa que el trànsit Tor sembli aleatori i també evita que els censors trobin ponts mitjançant l'escaneig d'Internet. Els ponts obfs4 tenen menys probabilitats de ser bloquejats que els seus predecessors, els ponts obfs3.
meek | Els transports meek fan que sembli que està navegant per un lloc web important en lloc d'utilitzar Tor. meek-azure fa que sembli que esteu utilitzant un lloc web de Microsoft.
Snowflake | Snowflake encamina la vostra connexió a través de servidors intermediaris operats per voluntaris perquè sembli que esteu fent una videotrucada en lloc d'utilitzar Tor.
WebTunnel | WebTunnel emmascara la vostra connexió Tor, fent que sembli com si accedís a un lloc web mitjançant HTTPS.

### UTILITZACIÓ TRANSPORTS INTEGRABLES

Per utilitzar un transport integrable, feu clic a «Configura la Connexió» quan inicieu el Navegador Tor per primera vegada. A la secció «Ponts», cerqueu l'opció «Tria un dels ponts integrats del Navegador Tor» i feu clic a l'opció «Seleccioneu un Pont integrat». Al menú, seleccioneu el transport integrable que vulgueu utilitzar.

Un cop hàgiu seleccionat el transport integrable, feu clic a «Connecta» per desar la configuració.

O, si esteu utilitzant el Navegador Tor, feu clic a «Configuració» al menú d'hamburguesa (≡) i després a «Connexió» a la barra lateral. A la secció «Ponts», cerqueu l'opció «Tria un dels ponts integrats del Navegador Tor» i feu clic a l'opció «Seleccioneu un Pont integrat». Trieu el transport integrable que vulgueu utilitzar al menú i premeu «D'acord». La vostra configuració es desarà automàticament un cop tanqueu la pestanya.

### QUIN TIPUS DE TRANSPORT HAURIA D'UTILITZAR?

Cadascun dels transports enumerats al menú dels ponts de Tor funciona d'una manera diferent i la seva eficàcia depèn de les vostres circumstàncies individuals.

Si esteu intentant eludir una connexió bloquejada per primera vegada, hauríeu de provar els diferents transports: obfs4, snowflake o meek-azure.

Si proveu totes aquestes opcions i cap d'elles no us connecta, haureu de sol·licitar un pont o introduir manualment les adreces del pont.

És probable que els usuaris de la Xina s'hagin de connectar amb un pont obfs4 privat i no catalogat. Contacteu amb el nostre bot de Telegram @GetBridgesBot i escriviu `/bridges`. O envieu un correu electrònic a frontdesk@torproject.org amb la frase «private bridge cn» a l'assumpte del correu electrònic. Si us connecteu des d'un altre país, recordeu incloure el vostre país o codi de país a l'assumpte del correu electrònic.

Llegiu la secció Ponts per saber què són els ponts i com obtenir-los.

- Edita la pàgina - Improve this translation - Envieu comentaris - Enllaç permanent