# LIDHJE TË SIGURTA

###

##### LIDHJE TË SIGURTA

Nëse hollësi personale, bie fjala një fjalëkalim hyrjesh, udhëtojnë nëpër Internet të pafshehtëzuara, mund të kapent fare lehtë nga një përgjues. Nëse po bëni hyrjen në çfarëdo sajti, duhet të siguroheni se sajti ofron fshehtëzim HTTPS, çka mbron nga ky lloj përgjimi. Këtë mund ta verifikoni te shtylla e URL-ve: nëse lidhja juaj është e fshehtëzuar, adresa do të fillojë me “https://”, në vend se me “http://”.

### Mënyra Vetëm-HTTPS në Shfletuesin Tor

Mënyra Vetëm-HTTPS i detyron krejt lidhjet me sajte të përdorin një lidhje të siguruar me fshehtëzim, të quajtur HTTPS. Shumica e sajteve tashmë mbulojnë HTTPS; disa mbulojnë të dyja mënyrat, HTTP dhe HTTPS. Aktivizimi i kësaj mënyre garanton që krejt lidhjet tuaja me sajte janë përmirësuar për të përdorur HTTPS dhe, pra, janë të siguruara.

Disa sajte mbulojnë vetëm HTTP dhe lidhja s’mund të përmirësohet. Nëse s’ka një version HTTPS të një sajti, do të shihni një faqe “S’ka Lidhje të Siguruar”:

Nëse klikoni mbi “Vazhdo te Sajti HTTP”, pranoni rrezikun dhe mandej do të vizitoni një version HTTP të sajtit. Për atë sajt, Mënyra Vetëm-HTTPS do të çaktivizohet përkohësisht.

Nëse doni të shmangi çfarëdo lidhje të pafshehtëzuar, klikoni mbi butonin “Shko Mbrapsht”.

### Siguri kriptomonedhash

Shfletuesi Tor paraqet një sinjalizim sigurie, nëse një adresë kriptomonedhe është kopjuar që nga një sajt jo i siguruar HTTP. Adresa e kriptomonedhës mund të jetë ndryshuar dhe s’duhet besuar. Klikimi i “Ringarkoje Skedën me një Qark të Ri” do të përpiqet të ngarkojë një version të siguruar të sajtit, me një qark të ri Tor.

Nëse klikoni mbi “Mos e merr parasysh”, ju pranoni rrezikun dhe adresa e kriptomonedhës do të kopjohet në të papastër.

### Si funksionon fshehtëzimi HTTPS dhe Tor-i, në Shfletuesin Tor, për të zgjeruar privatësinë dhe anonimitetin tuaj

Ilustrimi vijues shfaq se ç’të dhëna janë të dukshme për përgjuesit, me dhe pa Shfletuesin Tor dhe fshehtëzimin HTTPS:

- Klikoni mbi butonin “Tor” që të shihni ç’të dhëna janë të dukshme për vëzhgues, kur përdorni Tor-in. Butoni do të bëhet i gjelbër për të treguar që Tor-i është në punë.
- Klikoni mbi butonin “HTTPS” që të shihni ç’të dhëna janë të dukshme për vëzhgues, kur përdorni HTTPS-në. Butoni do të bëhet i gjelbër për të treguar që HTTPS-ja është në punë.
- Kur të dy butonat janë të gjelbër, shihni të dhënat që janë të dukshme për vëzhguesit, kur përdorni që të dy mjetet.
- Kur të dy butonat janë gri, shihni të dhënat që janë të dukshme për vëzhguesit, kur s’përdorni një nga mjetet.

HTTPS
Tor

##### TË DHËNA POTENCIALISHT TË DUKSHME

Site.com
  Sajti që po vizitohet.
përdorues / pw
  Emër përdoruesi dhe fjalëkalim i përdorur për mirëfilltësim.
të dhëna
  Të dhëna që po transmetohen.
vendndodhje
  Vendndodhje në rrjet e kompjuterit të përdorur për të vizituar sajtin (adresa IP publike).
Tor
  Nëse po përdoret apo jo Tor-i.

- Përpunoni këtë faqe - Improve this translation - Jepni Përshtypje - Permalidhje