# PLUGINS, ΠΡΟΣΘΕΤΑ ΚΑΙ JAVASCRIPT

###

##### PLUGINS, ΠΡΟΣΘΕΤΑ ΚΑΙ JAVASCRIPT

### JAVASCRIPT

Η JavaScript είναι μια γλώσσα προγραμματισμού που χρησιμοποιούν οι ιστοσελίδες για να προσφέρουν διαδραστικά στοιχεία, όπως βίντεο, κινούμενα σχέδια, ήχο και timelines κατάστασης. Δυστυχώς, η JavaScript μπορεί επίσης να ενεργοποιήσει επιθέσεις στην ασφάλεια του περιήγητη, κάτι που μπορεί να οδηγήσει σε κατάργηση της ανωνυμοποίησης.

Το Tor Browser περιλαμβάνει ένα πρόσθετο που ονομάζεται NoScript. Είναι προσβάσιμο μέσω του «Add-ons and themes» στο μενού hamburger (≡). Εντοπίστε το πρόσθετο NoScript και κάντε κλικ σε αυτό για να ανοίξει ένας πίνακας όπου μπορείτε να προσαρμόσετε τις ρυθμίσεις του.

Στον πίνακα, δίπλα στο κουμπί Γραμμή εργαλείων, επιλέξτε “Εμφάνιση”. Αυτό θα εμφανίσει το κουμπί NoScript στα δεξιά της γραμμής διευθύνσεων του προγράμματος περιήγησης. Αυτό το κουμπί σας επιτρέπει να διαχειρίζεστε JavaScript και άλλα σενάρια σε ιστοσελίδες, επιτρέποντάς σας να ελέγχετε την εκτέλεσή τους μεμονωμένα ή να τα μπλοκάρετε εντελώς.

Χρήστες που επιθυμούν υψηλό βαθμό ασφάλειας κατά την περιήγησή τους στο διαδίκτυο, θα πρέπει να ορίσουν το Επίπεδο Ασφάλειας του Tor Browser στο "Ασφαλέστερα" (το οποίο απενεργοποιεί τη JavaScript για όλες τις ιστοσελίδες που δεν είναι HTTPS) ή στο "Ασφαλέστερο" (που απενεργοποιεί για όλες τις ιστοσελίδες) . Ωστόσο, η απενεργοποίηση της JavaScript θα εμποδίσει πολλούς ιστότοπους να εμφανίζονται σωστά, οπότε η προεπιλεγμένη ρύθμιση του Tor Browser είναι να επιτρέπει σε όλους τους ιστότοπους να εκτελούν δέσμες ενεργειών σε «Τυπική» λειτουργία.

### ΠΡΟΣΘΕΤΑ ΤΟΥ BROWSER

Ο Tor Browser βασίζεται στον Firefox και όλα τα πρόσθετα του περιήγητη ή τα θέματα που είναι συμβατά με τον Firefox μπορούν να εγκατασταθούν και στον Tor Browser.

Ωστόσο, τα μόνα πρόσθετα που έχουν δοκιμαστεί για χρήση με τον Tor Browser είναι αυτά που περιλαμβάνονται από προεπιλογή. Η εγκατάσταση οποιουδήποτε άλλου πρόσθετου ενδέχεται να δημιουργήσει λειτουργικά προβλήματα στον Tor Browser ή να προκαλέσει σοβαρότερα προβλήματα που επηρεάζουν την ιδιωτικότητα και την ασφάλειά σας. Αποθαρρύνεται έντονα η εγκατάσταση επιπλέον πρόσθετων και το Tor Project δεν θα προσφέρει υποστήριξη για αυτά.

### FLASH PLAYER

Το Flash ήταν ένα λογισμικό πολυμέσων που χρησιμοποιούνταν από ιστότοπους για την εμφάνιση βίντεο και άλλων διαδραστικών στοιχείων, όπως παιχνίδια. Ήταν απενεργοποιημένο από προεπιλογή στο Tor Browser επειδή θα μπορούσε να είχε αποκαλύψει την πραγματική τοποθεσία και τη διεύθυνση IP σας. Το Tor Browser δεν υποστηρίζει πλέον το Flash και δεν μπορεί να ενεργοποιηθεί.

Η πλειονότητα των λειτουργιών του Flash έχει αντικατασταθεί από το πρότυπο HTML5, το οποίο εξαρτάται σε μεγάλο βαθμό από τη JavaScript. Οι πλατφόρμες βίντεο όπως το YouTube και το Vimeo έχουν μεταβεί σε HTML5 και δε χρησιμοποιούν πλέον το Flash.

- Επεξεργασία της σελίδας - Improve this translation - Σχολιάστε - Permalink