# МОСТОВЕ

###

##### МОСТОВЕ

Повечето транспортни добавки, като например obfs4, разчитат на използването на „мостови“ релета. Подобно на обикновените релета на Tor, мостовете се управляват от доброволци; за разлика от обикновените релета обаче те не са публично регистрирани, така че не могат да бъдат идентифицирани лесно от неприятелски настроени страни.

Използването на мостове в комбинация с транспортни добавки помага да се прикрие фактът, че използвате Tor, но може да забави връзката в сравнение с използването на обикновени релета на Tor.

Други транспортни добавки, като meek и Snowflake, използват различни анти-цензурни техники, които не разчитат на търсенето на адреси на мостове. Няма нужда да се сдобивате с адреси на мостове, за да използвате тези транспортни добавки.

### ПОЛУЧАВАНЕ НА АДРЕСИ НА МОСТОВЕ

Тъй като адресите на мостовете не са публични, се налага да ги заявите сами. Имате няколко варианта:

#### Заявяване на мостове от Tor Browser

Ако стартирате Tor Browser за първи път, изберете „Настройки на връзката“, за да отворите прозореца с настройки на Tor. В раздела „Мостове“ намерете „Намиране на още мостове“ и изберете „Заявка за мостове.“, за да може проектът Tor да предостави мост. Отговорете на Captcha и изберете „Изпращане“. Изберете „Свързване“, за да запазите настройките си.

Или, ако използвате Tor Browser, натиснете „Настройки“ в менюто хамбургер (≡) и след това върху „Свързване“ в страничната лента. В раздела „Мостове“ намерете „Намиране на още мостове“ и изберете „Заявка за мостове.“, за да може проектът Tor да предостави мост. Отговорете на Captcha и изберете „Изпращане“. Настройката ви ще се запази автоматично, след като затворите раздела.

#### Получаване на мостове от страницата за мостове

Посетете страницата за мостове). Изберете „Just give me bridges!“ и копирайте редовете с мостовете. Или в разширените настройки изберете вида на транспортната добавка и вземете мостове само за адреси за IPv6.

#### Получаване на мостове по електронна поща

Изпратете писмо до bridges@torproject.org от адрес в Gmail или Riseup и от полученото писмо копирайте адресите на мостове.

#### Получаване на мостове по Telegram

Изпратете съобщение до @GetBridgesBot в Telegram. Tap on 'Start' or write `/start` in the chat. To get bridges, type `/obfs4` or `/webtunnel`. Копирайте адресите на мостовете.

### ВЪВЕЖДАНЕ НА АДРЕСИ НА МОСТОВЕ

#### Настолен Tor Browser

Ако стартирате Tor Browser за първи път, изберете „Настройки на връзката“, за да отворите прозореца с настройки на Tor. В раздела „Мостове“, под настройката „Въведете адресите на мостове, които вече знаете“, изберете „Добавяне на мостове“ и въведете всеки адрес на мост на отделен ред. Изберете „Свързване“, за да запазите настройките си.

Или, ако използвате Tor Browser, натиснете „Настройки“ в менюто хамбургер (≡) и след това върху „Свързване“ в страничната лента. В раздела „Мостове“, под настройката „Въведете адресите на мостове, които вече знаете“, изберете „Добавяне на мостове“ и въведете всеки адрес на мост на отделен ред. Настройките ще бъдат запазени, след затваряне на раздела.

#### Tor Browser за Android

Докоснете „Настройки“ (⚙️) и прелистете секция „Връзка“ в настройките. Докоснете „Настройка на мостове“. Отметнете „Използване на мостове“ и изберете „Предоставяне на познат мост“. Въвеждане на адресите на мостове.

Ако връзката е неуспешна, е възможно получените мостове в момента да не работят. Моля, използвайте някой от горните начини да получите повече адреси на мостове и опитайте отново.

### МОСТ–МОДЖИ

Всеки адрес на мост е представен с низ от знаци – емоджи, наречени мост-моджи. Тези мост-моджи могат да се използват за потвърждаване, че желаният мост е добавен успешно.

Мост-моджи представлява четим от хора идентификатор на мост и не указва качеството на връзката с мрежата на Tor, нито състоянието на моста. Поредицата от знаци емоджи не може да се въвежда. Потребителите трябва да предоставят пълния адрес на моста, за да могат да се свържат с него.

Адресите на мостовете могат да се споделят с помощта на QR код или чрез копиране на целия адрес.

- Редактиране на страницата - Improve this translation - Обратна връзка - Постоянна препратка