# ÖRUGGAR TENGINGAR

###

##### ÖRUGGAR TENGINGAR

Ef persónulegar upplýsingar á borð við lykilorð fyrir innskráningu fara ódulrituð yfir internetið, er mjög auðvelt að hlera þær. Ef þú ert að skrá þig inn á eitthvað vefsvæði, ættirðu að ganga úr skugga um að vefsvæðið bjóði HTTPS-dulritun, sem verndar gegn þessari tegun hlerana. Þú getur sannreynt þetta á staðsetningastikunni: ef tengingin þín er dulrituð, byrjar slóðin með “https://” í stað bara “http://”.

### Einungis-HTTPS-hamur í Tor-vafranum

Einungis-HTTPS-hamur þvingar allar tengingar við vefsvæði til að nota örugga dulritaða tengingu sem kallast HTTPS. Flest vefsvæði styðja nú þegar HTTPS; sum styðja bæði HTTP og HTTPS. Að virkja þennan ham tryggir a allar tengingar þínar við vefsvæði séu uppfærðar í að nota HTTPS og séu þar af leiðandi öruggar.

Sum vefsvæði styðja einungis HTTP og þá er ekki hægt að uppfæra tenginguna. Ef HTTPS-útgáfa af vefsvæðinu er ekki til staðar, muntu sjá síðu með “Örugg tenging ekki tiltæk”:

Ef þú smellir á 'Halda áfram á HTTP-vefsvæði', samþykkir þú áhættuna og munt í framhaldinu skoða HTTP-útgáfu vefsvæðisins. Slökkt verður tímabundið á Einungis-HTTPS-ham fyrir það vefsvæði.

Smelltu á 'Til baka' hnappinn ef þú vilt forðast ódulrituðaðar tengingar.

### Öryggi rafmynta

Tor-vafrinn birtir öryggiskvaðningu ef rafmyntavistfang hefur verið afritað af óöruggu HTTP-vefsvæði. Rafmyntavistfanginu gæti hafa verið breytt og ætti ekki að treysta því. Sé smellt á 'Endurhlaða flipa með nýrri rás' verður reynt að hlaða inn öruggri útgáfu vefsvæðisins með nýrri Tor-rás.

Ef þú smellir á 'Hunsa' ert þú að samþykkja áhættuna og verður vistfang rafmyntarinnar afritað á klippispjaldið.

### Hvernig HTTPS-dulritun og Tor virka í Tor-vafranum til að bæta nafnleysi og vernd einkagagna

Eftirfarandi skýringamynd sýnir hvaða upplýsingar eru sýnilegar milliliðum með og án Tor-vafrans með HTTPS-dulritun:

- Smelltu á “Tor”-hnappinn til að sjá hvaða gögn eru sýnileg eftirlitsaðilum þegar þú ert að nota Tor. Hnappurinn verður grænn til að gefa til kynna að kveikt sé á Tor.
- Smelltu á ““HTTPS””-hnappinn til að sjá hvaða gögn eru sýnileg eftirlitsaðilum þegar þú ert að nota HTTPS. Hnappurinn verður grænn til að gefa til kynna að HTTPS sé virkt.
- Þegar báðir hnapparnir eru grænir, sérðu gögnin sem eru sýnileg milliliðum þegar þú notar bæði þessi verkfæri.
- Þegar báðir hnapparnir eru gráir, sérðu gögnin sem eru sýnileg milliliðum þegar þú notar hvorugt þessara verkfæra.

HTTPS
tor

##### MÖGULEGA SÝNILEG GÖGN

www.vefur.is
  Vefsvæðið sem verið er að skoða.
notandi / lykilorð
  Notandanafn og lykilorð sem notuð eru við auðkenningu.
gögn
  Gögn sem verið er að senda.
staður
  Netstaðsetning tölvunnar sem notuð er til að heimsækja vefsvæðið (opinbert IP-vistfang).
tor
  Hvort verið er að nota Tor eða ekki.

- Breyta þessari síðu - Improve this translation - Gefðu okkur umsögn - Varanlegur tengill