# FER EL NAVEGADOR TOR PORTÀTIL

###

##### FER EL NAVEGADOR TOR PORTÀTIL

Si es prefereix, el Navegador Tor es pot fer portàtil extraient-lo del seu arxiu directament a un suport extraïble, com ara un llapis USB o una targeta SD. Es recomana utilitzar suports escrivibles perquè el Navegador Tor es pugui actualitzar segons sigui necessari.

Per a Windows:

1. Connecteu el vostre suport extraïble i formateu-lo. Qualsevol tipus de sistema de fitxers funcionarà.

2. Navegueu a la pàgina de baixada del Navegador Tor.

3. Baixeu el fitxer `.exe` de Windows i deseu-lo directament al vostre suport.

4. (Recomanat) Verifiqueu la signatura del fitxer.

5. Quan s'hagi completat la baixada, feu clic al fitxer `.exe` i comenceu el procés d'instal·lació.

6. Quan l'instal·lador demani on instal·lar el Navegador Tor, seleccioneu el vostre suport extraïble.

Per a macOS:

1. Connecteu el vostre suport extraïble i formateu-lo. Heu d'utilitzar el format Mac OS Extended (Journaled).

2. Navegueu a la pàgina de baixada del Navegador Tor.

3. Baixeu el fitxer `.dmg` de macOS i deseu-lo directament al vostre suport.

4. (Recomanat) Verifiqueu la signatura del fitxer.

5. Quan s'hagi completat la baixada, feu clic al fitxer `.dmg` i comenceu el procés d'instal·lació.

6. Quan l'instal·lador demani on instal·lar el Navegador Tor, seleccioneu el vostre suport extraïble.

Per a GNU/Linux:

1. Connecteu el vostre suport extraïble i formateu-lo. Qualsevol tipus de sistema de fitxers funcionarà.

2. Navegueu a la pàgina de baixada del Navegador Tor.

3. Baixeu el fitxer `.tar.xz` de Linux i deseu-lo directament al vostre suport.

4. (Recomanat) Verifiqueu la signatura del fitxer.

5. Quan s'hagi completat la baixada, extraieu l'arxiu també al suport.

- Edita la pàgina - Improve this translation - Envieu comentaris - Enllaç permanent