# ÍOSLÓDÁIL

###

##### ÍOSLÓDÁIL

Is é íoslódáil ó shuíomh oifigiúil Tor https://www.torproject.org/download an bealach is fusa is sábháilte chun Brabhsálaí Tor a fháil. Ceanglóidh tú leis an suíomh trí HTTPS, ionas go mbeidh sé níos deacra do bhradaí ionsaí a dhéanamh ar an gceangal.

Uaireanta ní bheidh tú in ann suíomh oifigiúil Thionscadal Tor a rochtain; mar shampla, dá mbeadh cosc air ar do líonra. Má tharlaíonn sé seo, is féidir leat ceann de na modhanna malartacha seo a leanas a úsáid chun Tor a íoslódáil:

### SCÁTHÁIN

If you're unable to download Tor Browser from the official Tor Project website, you can instead try downloading it from one of our official mirrors, either through EFF or La Cebolla.

### GetTor

Is éard atá in GetTor ná seirbhís a fhreagraíonn teachtaireachtaí le nascanna leis an leagan is déanaí de Bhrabhsálaí Tor, óstáilte in áiteanna éagsúla, ar nós Dropbox, Tiomántán Google, agus Github.

### LE GETTOR A ÚSÁID TRÍ RÍOMHPHOST

Seol teachtaireacht rphoist chuig gettor@torproject.org agus cuir an focal amháín “windows”, “osx”, nó “linux” (gan comharthaí athfhriotail) i gcorp na teachtaireachta, ag brath ar an gcóras oibriúcháin atá agat. Mar shampla, chun naisc a fháil chun Brabhsálaí Tor a íoslódáil do Windows, seol ríomhphost chuig gettor@torproject.org leis an bhfocal “fuinneoga” ann.

Seolfaidh GetTor ríomhphost ar ais chugat ina bhfuil nascanna le pacáiste Brabhsálaí Tor, leis an síniú cripteagrafach (chun an íoslódáil a dheimhniú), le méarlorg na heochrach a úsáideadh chun an síniú a dhéanamh, agus le suim sheiceála an phacáiste. Seans go mbeidh deis agat leagan “32-giotán” nó “64-giotán” a íoslódáil; braitheann sé ar an ríomhaire a úsáideann tú.

### CHUN GETTOR A ÚSÁID VIA TELEGRAM

Seol teachtaireacht chuig @GetTor_Bot ar Telegram.

- Tapáil ar 'Start' nó scríobh `/start` sa chomhrá.

- Roghnaigh do theanga.

- Tá dhá rogha ann Brabhsálaí Tor a íoslódáil.

  - Tap ar 'Seol Brabhsálaí Tor chugam' agus roghnaigh do chóras oibriúcháin. Freagróidh GetTor le comhad Brabhsálaí Tor in-íoslódáilte agus an síniú is féidir a úsáid chun an íoslódáil a fhíorú.
  - Tap ar 'Seol scátháin eile chugam le haghaidh Brabhsálaí Tor' le híoslódáil ó cheann de na scátháin oifigiúla.

- Cuir an leathanach seo in eagar - Improve this translation - Aiseolas - Permalink