# LIITÄNNÄISET, LAAJENNUKSET JA JAVASCRIPT

###

##### LIITÄNNÄISET, LAAJENNUKSET JA JAVASCRIPT

### JAVASCRIPT

JavaScript on ohjelmointikieli, jonka avulla verkkosivustot esittävät mm. interaktiivisia elementtejä, kuten videoita, animaatioita, ääniä ja tilanäyttöjä. Valitettavasti JavaScriptiä voidaan myös hyödyntää hyökkäksissä selaimen suojausta vastaan, joista voi seurata anonymiteetin menetys.

Tor Browser sisältää lisäosan nimeltä NoScript. Se löytyy päävalikon (≡) "Lisäosat ja teemat" -kohdasta. Paikanna NoScript-lisäosa ja napsauta sitä avataksesi paneelin, jossa voit mukauttaa sen asetuksia.

Valitse paneelissa Työkalupalkin painikkeen vierestä 'Näytä'. Tämä näyttää NoScript-painikkeen selaimen osoitepalkin oikealla puolella. Tämän painikkeen avulla voit hallita JavaScriptiä ja muita skriptejä verkkosivuilla, jolloin voit hallita niiden suoritusta yksitellen tai estää ne kokonaan.

Korkeaa tietoturvatasoa verkkoselauksessaan vaativien käyttäjien tulee asettaa Tor-selaimen Suojaustasoksi "Turvallisempi" (estää JavaScriptin sivustoilta, jotka eivät käytä HTTPS-protokollaa) tai "Turvallisin" (estää sen kaikilta sivustoilta). JavaScriptin poistaminen käytöstä estää kuitenkin monia verkkosivustoja näkymästä oikein, joten Tor Browserin oletusasetus on sallia kaikkien verkkosivustojen suorittaa komentosarjoja "Vakio"-tilassa.

### SELAIMEN LIITÄNNÄISET JA LAAJENNUKSET

Tor Browser perustuu Firefoxiin, ja kaikki Firefoxin kanssa yhteensopivia selaimen lisäosat tai teemat voidaan asentaa myös Tor Browseriin.

Huomoi kuitenkin, että vain Tor-selaimeen oletusarvoisesti sisältyvät laajennukset on virallisesti testattu sen kanssa toimiviksi. Muiden laajennusten asennus voi Tor-selaimen toimintoja tai aiheuttaa vakavampia yksityisyytesi ja suojaukseesi vaikuttavia ongelmia. Lisäosien asentamista ei suositella, eikä Tor-projekti tarjoa tukea niitä käyttäville kokoonpanoille.

### FLASH PLAYER

Flash oli multimediasisällön tuotantoon käytetty tekniikka, jota verkkosivustot käyttivät videoiden ja muun vuorevaikutteisen sisällön, kuten pelien, esittämiseen. Oletusarvoisesti se oli Tor-selaimessa poistettu käytöstä, koska se olisi voinut paljastaa todellisen sijaintisi ja IP-osoitteesi. Tor Browser ei enää tue Flashia, eikä sitä voi ottaa käyttöön.

Valtaosa Flas-tekniikan ominaisuuksista on korvattu HTML5-standardissa, joka nojaa vahvasti JavaScript-tekniikkaan. YouTuben ja Vimeon kaltaiset videopalvelut ovat siirtyneet HTML5-standardin mukaisiin ratkaisuihin, eivätkä enää käytä Flash-tekniikkaa.

- Muokkaa tätä sivua - Improve this translation - Anna palautetta - Pysyväislinkki