# ONION ÞJÓNUSTUR

###

##### ONION ÞJÓNUSTUR

Onion-þjónustur (áður þekkt undir nafninu "faldar þjónustur") eru þjónustur, eins og t.d. vefsvæði, sem einungis eru aðgengilegar í gegnum Tor-netkerfið.

Onion-þjónustur hafa ýmsa kosti í för með sér fram yfir venjulegar þjónustur á hinum opinbera veraldarvef:

- Staðsetning og IP-vistfang onion-þjónustu eru falin, sem gerir andstæðingum erfitt fyrir að ritskoða eða auðkenna rekstraraðila þjónustunnar.
- Öll umferð milli Tor-notenda og onion-þjónustna er enda-í-enda dulrituð, þannig að þú þarft ekki að hafa áhyggjur af því hvort verið sé að tengjast með HTTPS.
- Vistfang onion-þjónustu er útbúið sjálfvirkt, sem þýðir m.a. að rekstraraðilar þurfa ekki að kaupa sér nafn fyrir lén.
- Vegna dulritunartækninnar sem kemur við sögu, hjálpar URL-slóðin .onion einnig Tor að tryggja að verið sé að tengjast við rétta staðsetningu og að ekki sé verið að eiga eitthvað við tenginguna.

### HVERNIG Á AÐ TENGJAST ONION-ÞJÓNUSTU

Rétt eins og með önnur vefsvæði, þarftu að þekkja vistfang/slóð á onion-þjónustu til að geta tengst henni. Onion-vistfang samanstendur af 56 stöfum, mestmegnis handahófskenndir bókstafir og tölustafir, fylgt með viðskeytinu ".onion".

Þegar tengst er við vefsvæði sem notar onion-þjónustu, birtir Tor-vafrinn í slóðastikunni táknmynd af litlum grænum lauk sem stendur fyrir ástand tengingarinna: örugg og notar onion-þjónustu. Þú getur lært meira um onion-þjónustuna með því að smella á lauktáknið og aðliggjandi skýringamynd af rásum í veffangastikunni.

Önnur leið til að skoða upplýsingar um onion-vefsvæði væri ef vefstjóri þess hafi sett upp fyrirbæri sem kallast Onion-staðsetning (onion-location). Onion-staðsetning er óstaðlaður HTTP-haus sem vefsvæði geta notað til að auglýsa samsvarandi onion-vef. Ef vefsvæðið sem þú ert að skoða á sér líka onion-vefsvæði, mun birtast fjólublá áminning í staðsetningastiku Tor-vafrans með áletruninni ".onion er tiltækt". Þegar þú smellir á ".onion er tiltækt" verður vefsvæðið endurlesið og endurbeint á tilheyrandi onion-vef.

## AUÐKENNING ONION-ÞJÓNUSTU

Auðkennd onion-þjónusta er þjónusta á borð við onion-vefsvæði sem krefst auðkenningarteikns af hálfu biðlaraforrits Áður en veittur er aðgangur að þjónustunni. Sem Tor-notandi geturðu auðkennt þig beint í Tor-vafranum. Til að fá aðgang að þessari þjónustu, þarftu að fá aðgangsauðkenni hjá rekstraraðila onion-þjónustunnar. Þegar komið er inn á auðkennda onion-þjónustu mun Tor-vafrinn birta tákn fyrir lítinn gráann lykil í veffangastikunni, auk vísbendingar sem birtist við yfirsvif bendils. Settu gildan einkalykil þinn í inntaksreitinn.

### VILLUR Í ONION-ÞJÓNUSTUM

Ef þú getur ekki tengst við onion-vefsvæði, mun Tor-vafrinn gefa upp sérstaka villumeldingu með upplýsingum um hvers vegna vefsvæðið sé ekki aðgengilegt. Villur geta komið upp í mismunandi lögum: villur í biðlara (forriti notandans), villur í netkerfi eða villur í þjónustum. Sumar af þessum villum er hægt að lagfæra með því að fylgja leiðbeiningum til að finna lausn á vandamálum. Taflan sýnir allar mögulegar villur og til hvaða aðgerða þú ættir að taka til að leysa vandamálið.

Kóði | Titill villu | Stutt lýsing
--- | --- | ---
0xF0 | Onionsite Not Found | Líklegasta skýringin er að onion-svæðið sé aftengt við netið. Hafðu samband við kerfisstjóra onion-svæðisins.
0xF1 | Onionsite Cannot Be Reached | Ekki er hægt að tengjast onion-svæðinu vegna innri villu.
0xF2 | Onionsite Has Disconnected | Líklegasta skýringin er að onion-svæðið sé aftengt við netið. Hafðu samband við kerfisstjóra onion-svæðisins.
0xF3 | Unable to Connect to Onionsite | Onion-svæðið er upptekið eða Tor-netið yfirhlaðið. Reyndu aftur síðar.
0xF4 | Onionsite Requires Authentication | Aðgangur að onion-svæðinu krefst lykilorðs en ekkert var gefið upp.
0xF5 | Onionsite Authentication Failed | Lykillinn sem þú gafst upp er rangur eða hefur verið afturkallaður. Hafðu samband við kerfisstjóra onion-svæðisins.
0xF6 | Invalid Onionsite Address | Uppgefið vistfang onion-svæðisins er ógilt. Gakktu úr skugga um að þú hafir sett það rétt inn.
0xF7 | Onionsite Circuit Creation Timed Out | Mistókst að tengjast onion-svæðinu, mögulega vegna lélegrar nettengingar.

### LAUSN Á VANDAMÁLUM

Ef þú nærð ekki tengingu við onion-þjónustuna sem þú baðst um, gakktu fyrst úr skugga um að þú hafir sett onion-vistfangið rétt inn: minnstu mistök munu koma í veg fyrir að Tor-vafrinn nái sambandi við vefsvæðið.

Ef onion-þjónustan sem þú ert að reyna að tengjast samanstendur af 16-stafa streng (snið útgáfu V2), þá virkar sú tegund vistfangs ekki lengur á Tor-netum.

Þú getur prófað hvort hægt sé að ná sambandi við aðrar onion-þjónustur með því að tengjast við onion-þjónustu DuckDuckGo.

Ef þér tekst ekki enn að tengjast onion-þjónustunni eftir að hafa yfirfarið vistfangið, prófaðu þá aftur síðar. Það gæti verið tímabundið tengivandamál í gangi, nú eða að rekstraraðilar vefsvæðisins hafi tekið það úr sambandi án aðvörunar.

- Breyta þessari síðu - Improve this translation - Gefðu okkur umsögn - Varanlegur tengill