# ΕΓΚΑΤΑΣΤΑΣΗ

###

##### ΕΓΚΑΤΑΣΤΑΣΗ

## Απαιτήσεις συστήματος

Ο Tor Browser βασίζεται στην ESR (Extended Support Release) του Mozilla Firefox, η οποία ενημερώνεται περιοδικά για να περιλαμβάνει κρίσιμες ενημερώσεις ασφαλείας από την κύρια έκδοση του Firefox. Λόγω αυτών των ενημερώσεων, τα παλαιότερα λειτουργικά συστήματα μπορεί εν τέλει να καταστούν ασυμβίβαστα με νεότερες εκδόσεις εξαρτήσεων λογισμικού που είναι διαθέσιμες μόνο σε πιο πρόσφατες εκδόσεις λειτουργικών συστημάτων. Η διατήρηση της υποστήριξης ξεπερασμένων συστημάτων θα έθετε σε κίνδυνο την ασφάλεια του Tor Browser, καθώς θα απαιτούσε την απενεργοποίηση νεότερων χαρακτηριστικών ασφαλείας και μηχανισμών που είναι ζωτικής σημασίας για την προστασία της διαδικτυακής ανωνυμίας των χρηστών.

Σημείωση: Η υποστήριξη για Windows 7, 8 και 8.1 και macOS 10.12 έως 10.14 διακόπτεται με το Tor Browser 14. Οι χρήστες αυτών των παλαιών λειτουργικών συστημάτων θα συνεχίσουν να λαμβάνουν ενημερώσεις ασφαλείας για το Tor Browser 13.5 τουλάχιστον μέχρι τον Σεπτέμβριο του 2025. Παρακαλούμε ακολουθήστε τις οδηγίες σε αυτό το Tor Forum post για να κατεβάσετε το Tor Browser 13.5 legacy. Συνιστούμε ανεπιφύλακτα στους χρήστες να ενημερώνουν για να διατηρούν πρόσβαση στις πιο πρόσφατες ενημερώσεις και τα χαρακτηριστικά ασφαλείας που παρέχει το Tor Browser.

### Windows

Λειτουργικά συστήματα (32-bit και 64-bit):

- Windows 10
- Windows 11

### macOS

- macOS 10.15 και νεότερο.

### Linux

Το Tor Browser υποστηρίζεται από οποιοδήποτε σύγχρονο λειτουργικό σύστημα που βασίζεται σε Linux. Παρακαλούμε επικοινωνήστε αν αντιμετωπίσετε οποιοδήποτε πρόβλημα κατά την εγκατάσταση.

### Android

- Android 5.0 ή νεότερο.

## Εγκατάσταση

### Για Windows

1. Μεταβείτε στη σελίδα λήψης του Tor Browser .

2. Κάντε λήψη του αρχείου `.exe` για Windows.

3. (Συνιστάται) Επαληθεύστε την υπογραφή του αρχείου.

4. Όταν ολοκληρωθεί η λήψη, εκτελέστε το αρχείο `.exe` και ολοκληρώστε τη διαδικασία με τη βοήθεια του οδηγού εγκατάστασης.

### Για macOS

1. Μεταβείτε στη σελίδα λήψης του Tor Browser .

2. Κάντε λήψη του αρχείου `.dmg` για macOS.

3. (Συνιστάται) Επαληθεύστε την υπογραφή του αρχείου.

4. Όταν ολοκληρωθεί η λήψη, εκτελέστε το αρχείο `.dmg` και ολοκληρώστε τη διαδικασία με τη βοήθεια του οδηγού εγκατάστασης.

### Για Linux

1. Μεταβείτε στη σελίδα λήψης του Tor Browser .

2. Κατεβάστε το αρχείο Linux `.tar.xz`.

3. (Συνιστάται) Επαληθεύστε την υπογραφή του αρχείου.

4. Τώρα ακολουθήστε τη μέθοδο μέσω γραφικού περιβάλλοντος ή μέσω γραμμής εντολών:

#### Μέθοδος μέσω γραφικού περιβάλλοντος

- Όταν ολοκληρωθεί η λήψη, αποσυμπιέστε το φάκελο με ένα πρόγραμμα αποσυμπίεσης.

- Πλοηγηθείτε στον κατάλογο Tor Browser.

- Κάντε κλικ στο αρχείο `start-tor-browser.desktop` για να εκκινήσετε τον περιηγητή.

Σημείωση: Αν αυτά τα βήματα δεν λειτουργήσουν, δοκιμάστε την ακόλουθη μέθοδο γραμμής εντολών.

#### Μέθοδος γραμμής εντολών

- Όταν ολοκληρωθεί η λήψη, αποσυμπιέστε το αρχείο με την εντολή `tar -xf [TB archive]`.

- Από το φάκελο του Tor Browser, μπορείτε να εκτελέσετε τον Tor Browser με την εντολή:

  ‪`./start-tor-browser.desktop`

  Σημείωση: Αν αυτή η εντολή αποτύχει να εκτελεστεί, μάλλον θα πρέπει να ορίσετε το αρχείο εκτελέσιμο. Από τον φάκελο όπου βρίσκεστε, εκτελέστε την εντολή: `chmod +x start-tor-browser.desktop`

- Για να καταχωρήσετε το Tor Browser ως εφαρμογή επιφάνειας εργασίας και να είναι προσβάσιμο από τα μενού εφαρμογών εκτελέστε αυτή την εντολή:

  `./start-tor-browser.desktop --register-app`

Δείτε εδώ για το πως να αναβαθμίσετε τον Tor Browser.

- Επεξεργασία της σελίδας - Improve this translation - Σχολιάστε - Permalink