# GESTIONAREA IDENTITĂȚILOR

###

##### GESTIONAREA IDENTITĂȚILOR

Când vă conectați la un site web, nu numai operatorii acestui site pot înregistra informații despre vizita dvs. Majoritatea site-urilor web utilizează în prezent numeroase servicii terțe, inclusiv butoane de tip "Like", rețele de socializare, trackers de analiză și reclame, toate acestea putând să vă urmărească activitatea pe site-uri diferite.

Utilizarea rețelei Tor oprește observatorii pentru ca să nu poată descoperi locația exactă și adresa IP, dar chiar și fără aceste informații, observatorii ar putea fi capabili să lege împreună diferitele domenii ale activității dumneavoastră. Din acest motiv, Tor Browser include câteva caracteristici suplimentare care vă ajută să controlați ce informații pot fi legate de identitatea dumneavoastră.

### BARA URL

Tor Browser își centrează experiența web în jurul relației dumneavoastră cu site-ul Web în bara de adrese URL. Chiar dacă vă conectați la două site-uri diferite care utilizează același serviciu de urmărire terță parte, Tor Browser va forța conținutul să fie difuzat pe două circuite Tor diferite, astfel încât tracker-ul să nu știe că ambele conexiuni provin din browserul dumneavoastră.

Pe de altă parte, toate conexiunile către o singură adresă a site-ului se vor face pe același circuit Tor, ceea ce înseamnă că puteți să răsfoiți diferite pagini ale unui singur site în tab-uri sau ferestre separate, fără pierderi de funcționalitate.

Puteți vedea o diagramă a circuitului pe care îl utilizează Tor Browser pentru fila curentă din meniul cu Informații al site-ului, în bara de adrese URL.

În circuit, paznicul sau nodul de intrare este primul nod și este selectat automat și aleatoriu de Tor. Dar este diferit de celelalte noduri din circuit. Pentru a evita atacurile de profilare, nodul paznic se schimbă numai după 2-3 luni, spre deosebire de celelalte noduri, care se schimbă cu fiecare domeniu nou. Pentru mai multe informații despre gardieni, consultați Întrebări frecvent adresate și Portalul de asistență.

### LOGARE PRIN TOR

Deși Tor Browser este proiectat să permită anonimatul total al utilizatorilor pe web, pot exista situații în care este logic să folosiți Tor cu site-uri web care necesită nume de utilizator, parole sau alte informații de identificare.

Dacă vă conectați la un site web utilizând un navigator obișnuit, dezvăluiți, de asemenea, adresa dvs. IP și locația geografică în acest proces. Același lucru este adesea valabil și atunci când trimiteți un e-mail. Conectarea la rețelele sociale sau la conturile de e-mail folosind Tor Browser vă permite să alegeți exact informațiile pe care le dezvălui pe site-urile web pe care le căutați. Autentficarea în Tor Browser este utilă și în cazul în care site-ul pe care încercați să îl contactați este cenzurat în rețeaua dvs.

Când vă conectați la un site web folosind Tor, există mai multe puncte pe care trebuie să le aveți în vedere:

- Vedeți pagina Conexiuni sigure pentru a obține informații importante despre cum puteți securiza conexiunea în momentul autentificării.
- Tor Browser face de multe ori conexiunea dvs. să pară ca și cum ar proveni dintr-o parte complet diferită a lumii. Unele site-uri web, cum ar fi băncile sau furnizorii de e-mail, ar putea interpreta acest lucru ca un semn că contul dvs. a fost spart sau compromis și vă blochează. Singura modalitate de a rezolva acest lucru este urmarea procedurii recomandate de site-ul pentru recuperarea contului sau contactarea operatorilor și explicarea situației.

### SCHIMBAREA IDENTITĂȚILOR ȘI A CIRCUITELOR

Tor Browser oferă opțiunile "New Identity" și "New Tor Circuit for this Site". De asemenea, ele sunt găsite în meniul hamburger sau meniul principal (≡).

### IDENTITATE NOUĂ

Această opțiune este utilă dacă doriți să împiedicați ca activitatea ulterioară a navigatorului dvs. să fie legată de ceea ce ați făcut înainte. Selectarea acesteia va închide toate filele și ferestrele deschise, va șterge toate informațiile private, cum ar fi cookie-urile și istoricul de navigare, și va utiliza noile circuite Tor pentru toate conexiunile. Tor Browser vă va avertiza că întreaga activitate și descărcările vor fi oprite, deci luați acest lucru în considerare înainte de a da clic pe "Identitate nouă".

Pentru a utiliza această opțiune, trebuie doar să faceți clic pe „Identitate Nouă” aflat în bara de instrumente a Tor Browser.

### CIRCUIT NOU TOR PENTRU ACEST SITE

Această opțiune este utilă dacă releul de ieșire pe care îl utilizați nu se poate conecta la site-ul web pe care îl solicitați, sau nu îl încarcă cum trebuie. Selectarea acestei opțiuni va cauza reîncărcarea filei sau ferestrei active în prezent pe un nou circuit Tor. Alte file deschise și ferestre de pe același site vor utiliza noul circuit, odată ce vor fi reîncărcate. Această opțiune nu șterge nicio informație privată și nu deconectează activitatea și nici nu afectează conexiunile actuale cu alte site-uri web.

De asemenea, puteți accesa opțiunea de afișare a noului circuit, din meniul Informații al site-ului, în bara de adrese URL.

- Editați această pagină - Improve this translation - Oferă feedback - Permalink