# ЗАОБИКАЛЯНЕ

###

##### ЗАОБИКАЛЯНЕ

Директният достъп до мрежата на Tor може да бъде възпрепятстван от доставчика на интернет услуга или правителството. Tor Browser включва някои инструменти за заобикаляне на тези блокировки. Тези инструменти се наричат „транспортни добавки“.

### ВИДОВЕ ТРАНСПОРТНИ ДОБАВКИ

Към момента са налични четири транспортни добавки, но се разработват и още.

obfs4 | С obfs4 трафикът на Tor изглежда случаен, а също така пречи на цензорите да открият мостовете чрез сканиране на интернет. Мостовете obfs4 е по-малко вероятно да бъдат блокирани, отколкото предшествениците им – мостовете obfs3.
meek | С транспортните добавки meek изглежда сякаш разглеждате някой популярен уебсайт, вместо да използвате Tor. С meek-azure изглежда, сякаш използвате уебсайт на Microsoft.
Snowflake | Snowflake пренасочва връзката ви през прокси сървъри, управлявани от доброволци, за да изглежда така, сякаш провеждате видеоразговор, вместо да използвате Tor.
WebTunnel | WebTunnel маскира връзката ви с Tor, като създава впечатлението, че осъществявате достъп до даден уебсайт чрез HTTPS.

### ИЗПОЛЗВАНЕ НА ТРАНСПОРТНИ ДОБАВКИ

За да използвате транспортна добавка, натиснете „Настройки на връзката“, когато стартирате Tor Browser за първи път. В раздела „Мостове“ намерете опцията „Изберете един от вградените мостове на Tor Browser“ и щракнете върху опцията „Изберете вграден мост“. Изберете от менюто транспортната добавка, която искате да използвате.

След като изберете транспортната добавка, натиснете „Свързване“, за да запазите настройките.

Или, ако използвате Tor Browser, натиснете „Настройки“ в менюто хамбургер (≡) и след това върху „Свързване“ в страничната лента. В раздела „Мостове“ намерете опцията „Изберете един от вградените мостове на Tor Browser“ и щракнете върху опцията „Изберете вграден мост“. Изберете от менюто транспортната добавка, която искате да използвате, и натиснете „Добре“. Настройките ще бъдат запазени, след затваряне на раздела.

### КОЯ ТРАНСПОРТНА ДОБАВКА ДА ИЗПОЛЗВАМ?

Всяка от транспортните добавки, изброени в менюто с мостове на Tor, работи по различен начин и ефективността ѝ зависи от вашите индивидуални обстоятелства.

Ако се опитвате да заобиколите блокирана връзка за първи път, трябва да пробвате различните транспорти: obfs4, snowflake или meek-azure.

Ако изпробвате всички тези варианти и никой от тях не ви помогне да сте онлайн, ще трябва да заявите мост или да въведете ръчно адреси на мостове.

Потребителите в Китай вероятно ще трябва да се свържат с частен мост obfs4 извън списъка. Свържете се с нашия бот в Telegram @GetBridgesBot и напишете `/bridges`. Или изпратете имейл на адрес frontdesk@torproject.org с фразата „private bridge cn“ в темата на имейла. Ако се свързвате от друга държава, не забравяйте да посочите в темата на имейла своята държава или кода на държавата.

Прочетете раздела Мостове, за да научите какво представляват мостовете и как да ги получавате.

- Редактиране на страницата - Improve this translation - Обратна връзка - Постоянна препратка