# УПРАВЛЕНИЕ НА САМОЛИЧНОСТИТЕ

###

##### УПРАВЛЕНИЕ НА САМОЛИЧНОСТИТЕ

Когато се свържете с уебсайт, не само операторът на този уебсайт може да запише информация за вашето посещение. Повечето страници използват множество външни компании, като бутони „Like“ на социалните мрежи, анализ на трафика, рекламни позиции, всички от които могат да свържат вашата дейност от един уебсайт на друг.

Използването на мрежата на Tor прекратява възможността наблюдатели да откриват точното ви местоположение и IP адрес, но дори и без тази информация те могат установят връзка между ваши действия в различни области. Поради тази причина, Tor Browser включва няколко допълнителни функции, които помагат да контролирате каква информация може да бъде свързана с вашата самоличност.

### АДРЕСНА ЛЕНТА

Tor Browser се съсредоточава върху страницата, чиито адрес е видим в адресната лента. Дори и да посетите два отделни сайта, които използват обща компания за следене, Tor Browser ще пренасочи съдържанието им през две различни вериги на Tor, така че тези, които ви следят няма да могат да установят, че връзката идва от едно и също място.

От друга страна, всички връзки към една и съща страница ще минат през същата верига на Tor, което означава, че може да разглеждате различни части от една и съща страница в различни раздели или прозорци, без нарушения във функционалността на страницата.

Можете да видите диаграма на веригата, която Tor Browser използва за текущия раздел, в менюто с информация за сайта, в адресната лента.

Във веригата пазачът или входният възел е първият възел и се избира автоматично на случаен принцип от Tor. Той е различен от останалите възли във веригата. За да се избегнат профилиращи атаки, възелът-пазач се променя само след 2-3 месеца, за разлика от другите възли, които се променят с всеки нов домейн. За повече информация относно пазачите вижте Често задаваните въпроси и Портала за поддръжка.

### ВЛИЗАНЕ ПРЕЗ TOR

Въпреки, че Tor Browser е създаден, за да направи възможна пълната анонимност на потребителите си, може да има ситуации, в които е логично да се използва Tor през уебсайтове, които изискват потребителско име, парола или някаква друга идентифицираща информация.

Ако се впишете в уебсайт използвайки обикновен браузър, местоположението и IP адресът ви биват разкрити в процеса. Същото се случва, когато изпращате електронни писма. Вписването в социални мрежи и пощенски услуги използвайки Tor Browser ви дава възможност да изберете каква информация да разкриете на страницата, който посещавате. Вписването, използвайки Tor Browserе полезно ако страницата, която посещавате е забравена във вашата мрежа.

Когато се вписвате в страница през Тор има няколко важни неща, които трябва да помните:

- Вижте страницата Защитени връзки за важна информация относно това как да защитите връзката си при влизане в системата.
- Tor Browser често прави така, че връзката ви да изглежда сякаш идва от съвсем друга част на света. Някои уебсайтове, като например банки или доставчици на електронна поща, могат да изтълкуват това като знак, че профилът ви е хакнат или компрометиран, и да ви блокират. Единственият начин да разрешите този проблем е като следвате препоръчаната от съответния сайт процедура за възстановяване на акаунта или като се свържете с операторите и обясните ситуацията.

### ПРОМЯНА НА САМОЛИЧНОСТИТЕ И ВЕРИГИТЕ

Tor Browser разполага с опциите „Нова самоличност“ и „Нова верига на Tor за този сайт“. Те се намират още и в менюто хамбургер или в главното меню (≡).

### НОВА САМОЛИЧНОСТ

Това е полезна възможност ако желаете да избегнете свързването на последващите ви действия с това, което сте направили преди. Избирането на тази възможност ще затвори всички отворени раздели и прозорци, ще премахне всяка лична информация като бисквитки и историята на разглеждане, и ще използва нова верига на Тор за всички връзки. Tor Browser ще направи предупреждение, че всички текущи действия и изтегляния ще бъдат прекратени, така че имайте това предвид преди да натиснете „Нова самоличност“.

За да използвате тази опция, просто трябва да изберете „Нова самоличност“ от лентата с инструменти на Tor Browser.

### НОВА ВЕРИГА НА TOR ЗА ТОЗИ САЙТ

Тази опция е полезна, ако използваното от вас изходно реле не може да се свърже с желания от вас уебсайт или не го зарежда правилно. Избирането ѝ ще доведе до презареждане на активния в момента раздел или прозорец през нова верига на Tor. След като бъдат презаредени, другите отворени раздели и прозорци от същия уебсайт също ще използват новата верига. Тази опция не изчиства никаква лична информация и не премахва асоциацията с вашата дейност, нито пък засяга текущите ви връзки с други уебсайтове.

Достъп до тази опция имате още и в прозореца с информация за веригата, в менюто с информация за сайта, в адресната лента.

- Редактиране на страницата - Improve this translation - Обратна връзка - Постоянна препратка