# ПРИСТАВКИ, ДОБАВКИ И JAVASCRIPT

###

##### ПРИСТАВКИ, ДОБАВКИ И JAVASCRIPT

### JAVASCRIPT

JavaScript е програмен език, който се използва от страниците за интерактивни елементи като видео, анимация, аудио и времеви линии. За съжаление, JavaScript може също така да бъде използван за атаки, което може да доведе до денаномизиране.

Tor Browser включва добавка, наречена NoScript. То е достъпно чрез „Добавки и теми“ в менюто хамбургер (≡). Намерете добавката NoScript и щракнете върху нея, за да се отвори панел, в който можете да я настроите.

В панела, до бутона „Лента за инструменти“, изберете „Показване“. Това ще показва бутона NoScript вдясно от адресната лента на браузъра. Този бутон ви позволява да управлявате JavaScript и други скриптове в уеб страниците, като контролирате изпълнението им поотделно или ги спрете изцяло.

Потребителите, които имат нужда от висока степен на защита при сърфиране в мрежата, трябва да настроят Нивото на защита на Tor Browser на „По-сигурно“ (което спира изпълнението на JavaScript за уебсайтове, които не са с протокол HTTPS) или „Най-сигурно“ (което прави същото, но за всички уебсайтове). Деактивирането на JavaScript обаче ще попречи на много уебсайтове да се показват правилно, затова настройката по подразбиране на Tor Browser е да позволява на всички уебсайтове да изпълняват скриптове в режим „Стандартен“.

### ДОБАВКИ

Tor Browser е разработен на основата на Firefox, и всички добавки или теми, които са съвместими с Firefox могат да бъдат инсталирани и в Tor.

Обаче, единствените добавки, които са проверена с Tor Browser са тези, които са включени по подразбиране. Инсталирането на каквито и да други добавки може да повлияе на работата на Tor Browser или да създаде проблеми, които се отразяват на поверителността и сигурността. Силно препоръчително е да не се инсталират добавки и Tor Project няма да предоставя поддръжка в такъв случай.

### FLASH PLAYER

Flash беше мултимедиен софтуер, използван от уебсайтове за показване на видео и други интерактивни елементи, като например игри. По подразбиране той беше изключен в браузъра Tor, тъй като би могъл да разкрие истинското ви местоположение и IP адрес. Tor Browser вече не поддържа Flash и той не може да бъде активиран.

По-голямата част от функциите на Flash бяха заменени от стандарта HTML5, който в голяма степен зависи от JavaScript. Платформите за видеоклипове като YouTube и Vimeo са преминали към HTML5 и вече не използват Flash.

- Редактиране на страницата - Improve this translation - Обратна връзка - Постоянна препратка