# BRÝR

###

##### BRÝR

Flestar pluggable transport tengileiðir, eins og t.d. obfs4, reiða sig á notkun brúarendurvarpa (bridge relay). Rétt eins og venjulegir Tor-endurvarpar, eru brýr reknar af sjálfboðaliðum; en ólíkt venjulegum endurvörpum, þá eru þær ekki birtar opinberlega, þannig að andstæðingar eiga ekki auðvelt um vik að finna þær.

Þegar brýr eru notaðar jafnhliða tengileiðum (pluggable transports) hjálpar það vissulega til við að fela þá staðreynd að þú sért að nota Tor, en þetta getur hægt á tengingunni í samanburði við það að nota venjulega Tor-endurvarpa.

Aðrar 'pluggable transport' tengileiðir, eins og t.d. meek, notar aðra tækni til að komast hjá ritskoðun og reiða sig ekki á finna vistföng brúa. Þú þarft því ekki nein brúavistföng til að nota þær tengileiðir.

### AÐ FÁ VISTFÖNG FYRIR BRÝR

Vegna þess að vistföng brúa eru ekki opinber, verður þú að biðja sjálfur um þau. Þú hefur nokkra kosti:

#### Sækja brýr innan úr Tor-vafranum

Ef þú ert að keyra Tor-vafrann í fyrsta skipti, skaltu smella á 'Stilla tengingu' til að opna glugga með stillingum Tor-netkerfisins. Í hlutanum "Brýr" skaltu finna valkostinn "Finna fleiri brýr" og smella á "Biðja um brýr" svo að Tor-verkefnið útvegi brú fyrir þig. Kláraðu CAPTCHA-mennskuprófið og smelltu á "Senda inn". Smelltu á 'Tengjast' til að vista stillingarnar þínar.

Eða ef þú ert með Tor-vafrann í gangi, skaltu smella á "Stillingar" í aðalvalmyndarhnappnum (≡) og síðan á "Tenging" á hliðarspjaldinu. Í hlutanum "Brýr" skaltu finna valkostinn "Finna fleiri brýr" og smella á "Biðja um brýr" svo að Tor-verkefnið útvegi brú fyrir þig. Kláraðu CAPTCHA-mennskuprófið og smelltu á "Senda inn". Stillingarnar þínar verða sjálfkrafa vistaðar þegar þú lokar flipanum.

#### Sækja brýr af vefsvæðinu fyrir brýr

Heimsæktu vefsvæðið okkar fyrir brýr. Smelltu á 'Gefðu mér bara brýrnar!' og afritaðu línurnar með brúnum. Or use advanced options to select the type of pluggable transport and only get bridges with a IPv6 address.

#### Fáðu brýr með tölvupósti

Sendu póst á bridges@torproject.org frá Gmail eða Riseup tölvupóstfangi og afritaðu vistföng brúa sem þú færð í póstinum.

#### Fáðu brýr með Telegram

Sendu skilaboð til @GetBridgesBot á Telegram. Tap on 'Start' or write `/start` in the chat. To get bridges, type `/obfs4` or `/webtunnel`. Afritaðu vistföng brúanna.

### AÐ SETJA INN VISTFÖNG FYRIR BRÝR

#### Tor-vafrinn fyrir vinnutölvur

Ef þú ert að keyra Tor-vafrann í fyrsta skipti, skaltu smella á 'Stilla tengingu' til að opna glugga með stillingum Tor-netkerfisins. Í hlutanum "Brýr", í valkostinum "Settu inn vistföng brúa sem þú þekkir nú þegar", skaltu smella á "Bæta við nýjum brúm" og setja inn vistföng brúa, hvert í sína línu. Smelltu á 'Tengjast' til að vista stillingarnar þínar.

Eða ef þú ert með Tor-vafrann í gangi, skaltu smella á "Stillingar" í aðalvalmyndarhnappnum (≡) og síðan á "Tenging" á hliðarspjaldinu. Í hlutanum "Brýr", í valkostinum "Settu inn vistföng brúa sem þú þekkir nú þegar", skaltu smella á "Bæta við nýjum brúm" og setja inn vistföng brúa, hvert í sína línu. Stillingarnar þínar verða sjálfkrafa vistaðar þegar þú lokar flipanum.

#### Tor-vafrinn fyrir Android

Ýttu á 'Stillingar' (⚙️) og skrunaðu síðan á 'Tenging'-hluta stillinganna. Ýttu á 'Stilla brú'. Víxlaðu á 'Nota brú' og veldu 'Gefa brú sem ég þekki'. Settu inn vistföng brúanna.

Ef tengingin bregst, gæti verið að brýrnar sem þú fékkst liggi niðri. Notaðu einhverja af aðferðunum hér fyrir ofan til að ná þér í fleiri brúavistföng, og prófaðu síðan aftur.

### BRÚA-MOJI

Hvert brúarvistfang er táknað með streng tjáningartákna sem kallast 'brúa-moji'. Þau má nota til að sannreyna tekist hafi að bæta við tiltekinni brú.

Brúa-tákn eru auðlæsileg auðkenni brúa og standa ekki fyrir gæði tengingar við Tor-netið eða ástand viðlomandi brúar. Streng emoji-stafanna er ekki hægt að nota sem inntak. Notendur þurfa að gefa upp fullt vistfang brúar til að geta tengst við hana.

Vistföngum brúa er hægt að deila með því að nota QR-kóðann eða að afrita allt vistfang þeirra.

- Breyta þessari síðu - Improve this translation - Gefðu okkur umsögn - Varanlegur tengill