# ΑΣΦΑΛΕΙΣ ΣΥΝΔΕΣΕΙΣ

###

##### ΑΣΦΑΛΕΙΣ ΣΥΝΔΕΣΕΙΣ

Αν προσωπικές πληροφορίες, όπως ένας κωδικός πρόσβασης, "ταξιδεύουν" χωρίς κρυπτογράφηση μέσω του διαδικτύου, μπορούν πολύ εύκολα να υποκλαπούν από κάποιον eavesdropper. Αν συνδέεστε σε οποιαδήποτε ιστοσελίδα, θα πρέπει να βεβαιωθείτε ότι προσφέρει κρυπτογράφηση HTTPS, η οποία προστατεύει από αυτού του είδους την υποκλοπή. Μπορείτε να το επαληθεύσετε στη γραμμή διεύθυνσης URL: αν η σύνδεσή σας είναι κρυπτογραφημένη, η διεύθυνση θα ξεκινάει με "https://" αντί για "http://".

### Κατάσταση Μόνο HTTPS στο Tor Browser

Η λειτουργία μόνον HTTPS αναγκάζει όλες τις συνδέσεις σε ιστοτόπους να χρησιμοποιούν την ασφαλή κρυπτογραφημένη που ονομάζεται HTTS. Οι περισσότεροι ιστότοποι υποστηρίζουν ήδη HTTPS· μερικοί υποστηρίζουν HTTP και HTTPS. Η ενεργοποίηση αυτής της λειτουργίας εγγυάται ότι όλες οι συνδέσεις σας σε ιστοτόπους θα αναβαθμιστούν ώστε να χρησιμοποιούν HTTPS και επομένως να είναι ασφαλέστερες.

Κάποιοι ιστότοποι υποστηρίζουν μόνον το πρωτόκολο HTTP και η σύνδεση δεν μπορεί να αναβαθμιστεί. Αν δεν υπάρχει διαθέσιμη HTTPS έκδοση κάποιου ιστοτόπου θα εμφανιστεί σελίδα που θα λέει "Δεν είναι διαθέσιμη ασφαλής σύνδεση":

Αν πατήσετε 'Συνέχεια σε ιστότοπο HTTP' αποδέχεστε το ρίσκο και ακολούθως επισκέπτεστε την έκδοση HTTP του ιστότοπου. Η λειτουργία μόνον HTTPS θα απενεργοποιηθεί προσωρινά για τον ιστότοπο αυτόν.

Αν επιθυμείτε να αποφύγετε τις μη κρυπτογραφημένες συνδέσεις πατήστε 'Επιστροφή'.

### Ασφάλεια κρυπτονομισμάτων

Το Tor Browser εμφανίζει ένα μήνυμα ασφαλείας εάν μια διεύθυνση κρυπτονομίσματος έχει αντιγραφεί από έναν μη ασφαλή ιστότοπο HTTP. Η διεύθυνση του κρυπτονομίσματος μπορεί να έχει τροποποιηθεί και δεν πρέπει να την εμπιστεύεστε. Κάνοντας κλικ στο “Επαναφόρτωση καρτέλας με νέο κύκλωμα” θα προσπαθήσει να φορτώσει μια ασφαλή έκδοση του ιστότοπου με ένα νέο κύκλωμα Tor.

Εάν κάνετε κλικ στο «Απόρριψη», αποδέχεστε τον κίνδυνο και η διεύθυνση του κρυπτονομίσματος θα αντιγραφεί στο πρόχειρο.

### Πώς λειτουργεί η κρυπτογράφηση HTTPS και το Tor στο πρόγραμμα περιήγησης Tor για να ενισχύσετε το απόρρητο και την ανωνυμία σας

Η παρακάτω απεικόνιση δείχνει ποιες πληροφορίες είναι ορατές σε όσους παρακολουθούν τη σύνδεσή σας, με χρήση του Tor Browser και κρυπτογράφηση HTTPS:

- Κάντε κλικ στο κουμπί «Tor» για να δείτε ποια δεδομένα είναι ορατά σε παρατηρητές όταν χρησιμοποιείτε το Tor. Το κουμπί θα γίνει πράσινο ως ένδειξη ότι το Tor είναι ενεργοποιημένο.
- Κάντε κλικ στο κουμπί «HTTPS» για να δείτε ποια δεδομένα είναι ορατά σε παρατηρητές όταν χρησιμοποιείτε HTTPS. Το κουμπί θα γίνει πράσινο ως ένδειξη ότι το HTTPS είναι ενεργοποιημένο.
- Όταν και τα δύο κουμπιά είναι πράσινα, θα δείτε δεδομένα που είναι ορατά σε τρίτους κατά τη χρήση και των δύο εργαλείων.
- Όταν και τα δύο κουμπιά είναι γκρι, θα δείτε τα δεδομένα που είναι ορατά σε τρίτους χωρίς τη χρήση των εργαλείων.

HTTPS
Tor

##### ΠΙΘΑΝΩΣ ΟΡΑΤΑ ΔΕΔΟΜΕΝΑ

Site.com
  Ο ιστότοπος που επισκεφθήκατε.
user / pw
  Το όνομα χρήστη και ο κωδικός πρόσβασης που χρησιμοποιούνται για ταυτοποίηση.
δεδομένα
  Τα δεδομένα που χρησιμοποιήθηκαν.
τοποθεσία
  Τοποθεσία δικτύου του υπολογιστή που χρησιμοποιήθηκε για την επίσκεψη στην ιστοσελίδα (η δημόσια διεύθυνση IP).
Tor
  Αν χρησιμοποιείται ή όχι το Tor.

- Επεξεργασία της σελίδας - Improve this translation - Σχολιάστε - Permalink