# บริการ Onion

###

##### บริการ Onion

บริการ Onion (หรือที่เคยเรียกว่า "hidden services") เป็นบริการที่เหมือนเว็บไซต์ที่สามารถเข้าถึงได้ผ่านเครือข่าย Tor

บริการ Onion มีประโยชน์หลายอย่าง มากกว่าการบริการปกติบนเว็บไซต์สาธารณะ

- การระบุตำแหน่งการใช้งาน onion และที่อยู่ IP จะถูกซ่อนไว้ ทำให้เป็นการยากที่ผู้ไม่หวังดีจะสามารถเซ็นเซอร์หรือระบุตำแหน่งของผู้ให้บริการได้
- การปริมาณการใช้งานทั้งหมดระหว่างผู้ใช้ Tor และบริการ onion เป็นการเข้ารหัสแบบครบวงจรดังนั้นคุณไม่จำเป็นต้องกังวลเกี่ยวกับ การเชื่อมต่อผ่าน HTTPS.
- ตำแหน่งของบริการ onion จะถูกสร้างขึ้นโดยอัตโนมัติ ดังนั้นผู้ใช้งานจึงไม่จำเป็นต้องซื้อชื่อโดเมน
- เนื่องจากมีการเข้ารหัสร่วมด้ว ลิงก์ .onion จึงช่วยทำให้ Tor มั่นใจได้ว่าเชื่อมต่อไปยังตำแหน่งที่ถูกต้องและสัญญาณการเชื่อมต่อไม่ได้ถูกทำให้อ่อนกำลังลง

### วิธีเข้าถึง ONION SERVICE

คุณต้องรู้ตำแหน่งที่อยู่ของบริการ onion เพื่อที่จะเชื่อมต่อเหมือนกันกับเว็บไซต์อื่นๆ ตำแหน่งที่อยู่ของ onion ประกอบด้วย 56 ตัวอักษร ตัวเลข และตามด้วย ".onion"

เมื่อเข้าถึงเว็บไซต์ที่ใช้ onion service ทาง Tor Browser จะแสดงสัญลักษณ์ที่ระบุสถานะการเชื่อมต่อของคุณที่แถบ URL ว่า: ปลอดภัยและกำลังใช้งาน onion service คุณสามารถเรียนรู้บริการonionเพิ่มเติมโดยคลิก onion icon และ แผงแสดงวงจร ที่แถบaddress

อีกวิธีหนึ่งที่จะสามารถเรียนรู้เกี่ยวกับ onion site คือผ่านการเปิดใช้งาน Onion-Location ของผู้ดูแลเว็บไซต์ Onion-Location คือลักษณะการระบุตำแหน่งที่ไม่ได้เป็น HTTP แบบมาตรฐาน (non-standard) ที่เว็บไซต์ต่างๆ สามารถใช้เพื่อโฆษณา onion ที่มีลักษณะคล้ายคลึงกันได้ หากเว็บไซต์ที่คุณเข้าชมมีการใช้ onion site สัญลักษณ์คำแนะนำสีม่วงจะปรากฏขึ้นมาบนแถบ URL ใน Tor Browser และเขียนข้อความว่า ".onion available" เมื่อคุณคลิกคำว่า "เปิดใช้ .onion" เว็บไซต์จะโหลดตัวเองอีกครั้งและนำไปสู่ตำแหน่ง onion ที่คล้ายกัน

## ระบบพิสูจน์ตัวตนของ ONION SERVICE

บริการ onion ที่ผ่านการพิสูจน์ตัวตนแล้วจะเป็นบริการที่เหมือนกับ onion site ที่ต้องให้ลูกค้าผู้ใช้บริการจัดหาสัญลักษณ์การยืนยันตัวตนมาให้ก่อนเข้าถึงการใช้งาน ในฐานะผู้ใช้งาน Tor Browser คุณอาจยืนยันตัวตนผ่าน Tor Browser โดยตรง คุณต้องมีหลักฐานรับรองการเข้าถึงจากผู้ดูแลบริการ onion คุณจึงจะสามารถเข้าถึงการให้บริการได้ เมื่อเข้าถึง onion service ที่ผ่านการพิสูจน์ตัวตนแล้ว Tor Browser จะแสดงสัญลักษณ์กุญแจสีเทาที่แถบ URL ร่วมกับเมนู Tooltip กรอกรหัสส่วนตัวไปยังช่องว่างที่เตรียมไว้

### ข้อผิดพลาดของ ONION SERVICES

ถ้าคุณไม่สามารถเชื่อมต่อกับ onion site โดย Tor Browser จะระบุข้อความเกี่ยวกับข้อผิดพลาด โดยแสดงให้เห็นแบบเฉพาะเจาะจงว่าทำไมเว็บไซต์จึงไม่สามารถใช้งานได้ ข้อผิดพลาดสามารถเกิดขึ้นได้หลายลักษณะ: ข้อผิดพลาดจากลูกค้าผู้ใช้บริการ ข้อผิดพลาดจากเน็ตเวิร์ค หรือข้อผิดพลาดจากการให้บริการ ข้อผิดพลาดต่างๆ เหล่านี้สามารถแก้ไขได้โดยทำตามขั้นตอนที่ระบุในหัวข้อการแก้ไขปัญหา ตารางด้านล่างแสดงให้เห็นข้อผิดพลาดที่เกิดขึ้นได้ และระบุว่าคุณควรทำอย่างไรเพื่อที่จะแก้ไขปัญหา

รหัส | หัวข้อความผิดพลาด | คำบรรยายสั้น
--- | --- | ---
0xF0 | ไม่พบตำแหน่งที่อยู่ของ onion | สาเหตุที่น่าจะเป็นไปได้มากที่สุดคือตำแหน่งที่อยู่ของ onion อยู่ในสถานะออฟไลน์ โปรดติดต่อผู้ดูแลของ onion
0xF1 | ตำแหน่งที่อยู่ของ onion ไม่สามารถเข้าถึงได้ | ที่อยู่ของ onion ไม่สามารถเข้าถึงได้เนื่องจากข้อผิดพลาดภายใน
0xF2 | ตัดการเชื่อมต่อจากเว็บไซต์ onion | สาเหตุที่เป็นไปได้มากที่สุดคือเว็บไซต์ของ onion ออฟไลน์อยู่ โปรดติดต่อผู้ดูแลเว็บไซต์ของ onion
0xF3 | ไม่สามารถเชื่อมต่อกับเว็บไซต์ onion ได้ | เว็บไซต์ onion กำลังยุ่งหรือมีการเชื่อมต่อกับเน็ตเวิร์คของ Tor มากเกินไป โปรดลองใหม่ภายหลัง
0xF4 | เว็บไซต์ onion ต้องการการยืนยันตัวตน | การเข้าถึงเว็บไซต์ onion ต้องผ่านการเข้ารหัส แต่ยังไม่มีการเข้ารหัสใดๆ เกิดขึ้น
0xF5 | การยืนยันตัวตนผ่านเว็บไซต์ของ onion ล้มเหลว | รหัสที่ใส่ไม่ถูกต้องหรือถูกเพิกถอน โปรดติดต่อผู้ดูแลเว็บไซต์ของ onion
0xF6 | ที่อยู่ของเว็บไซต์ onion ไม่ถูกต้อง | ที่อยู่เว็บไซต์ onion ที่กรอกลงไปไม่ถูกต้อง โปรดตรวจสอบว่าที่อยู่ที่คุณกรอกลงไปถูกต้องแล้วหรือไม่
0xF7 | หมดเวลาการเข้าถึงที่อยู่ของ onion | การเชื่อมต่อไปยังที่อยู่ของ onion ล้มเหลว อาจเนื่องมาจากสัญญาณเชื่อมต่อที่ไม่ดี

### การแก้ไขปัญหา

ถ้าคุณไม่สามารถเข้าถึง onion service ตามที่ร้องขอไป ดูให้แน่ใจว่าคุณได้ใส่ตำแหน่งที่อยู่ของ onion อย่างถูกต้องหรือไม่: เพราะข้อผิดพลาดเล็กน้อยอาจมีผลที่จะทำให้ Tor Browser ไม่สามารถเข้าถึงตำแหน่งที่อยู่ได้

ถ้าคุณลองเข้าถึง onion service ด้วยอักษร 16 ตัว ("V2 format" ที่สั้นกว่า) ตำแหน่งที่อยู่ในลักษณะนี้ ไม่สามารถใช้ได้กับเน็ตเวิร์คของ Tor ในปัจจุบัน

คุณสามารถทดสอบว่าคุณเข้าถึงบริการ onion อื่นๆ ได้หรือไม่ด้วยการเชื่อมต่อกับ บริการ Onion ของ DuckDuckGo

หากคุณไม่สามารถเชื่อมต่อ onion service ได้หลังจากที่ยืนยันที่อยู่ไปแล้วให้คุณลองใหม่ในภายหลัง อาจจะมีเหตุขัดข้องชั่วคราวหรือผู้ดูแลระบบอาจทำให้สถานะกลายเป็นออฟไลน์โดยไม่ได้แจ้งเตือนล่วงหน้า

- แก้ไขเพจนี้ - Improve this translation - ให้คำแนะนำกับเรา - ลิงก์ถาวร