# SERVEIS ONION

###

##### SERVEIS ONION

Els serveis ceba (també anomenats "serveis amagats") són serveis (com els webs) que només són accessibles mitjançant la xarxa Tor.

Els serveis onion permeten tenir diferents avantatges a diferència dels serveis ordinaris sense privacitat:

- Un servei ceba oculta la direcció IP i realitza una dificultat afegida pels censors o operador que pretenen identificar.
- Tot el tràfic entre els usuaris de Tor i els serveis onion està encriptat d'extrem a extrem, per tant no cal patir de la connexió mitjançant HTTPS.
- L'adreça d'un servei onion es genera automàticament, de manera que els operadors no necessiten comprar un nom de domini.
- A causa de la criptografia implicada, l'URL .onion permet a Tor assegurar-se que es connecta a la ubicació correcta i que la connexió no s'està manipulant.

### COM ACCEDIR A UN SERVEI CEBA

Com qualsevol altre lloc web, caldrà saber l'adreça d'un servei onion per connectar-s'hi. Una adreça onion consta de 56 lletres i números, seguits de «.onion».

Quan accediu a un lloc web que utilitza un servei onion, el Navegador Tor mostrarà a la barra d'URL una icona d'una ceba que mostra l'estat de la vostra connexió: segura i utilitzant un servei onion. Podeu obtenir més informació sobre el servei onion fent clic a la icona de la ceba i a la pantalla de circuit adjacent a la barra d'adreces.

Una altra manera d'aprendre sobre un lloc onion és si l'administrador del lloc web ha implementat una funció anomenada Onion-Location. Onion-Location és una capçalera HTTP no estàndard que els llocs web poden utilitzar per anunciar la seva contrapart onion. Si el lloc web que esteu visitant té un lloc onion disponible, apareixerà un suggeriment lila a la barra d'URL del Navegador Tor que mostra «.onion disponible». Quan feu clic a «.onion disponible», el lloc web es tornarà a carregar i es redirigirà al seu homòleg d'onion.

## AUTENTIFICACIÓ DEL SERVEI ONION

Un servei onion autenticat és un servei com un lloc onion que requereix que el client proporcioni un testimoni d'autenticació abans d'accedir al servei. Com a usuari de Tor, podeu autenticar-vos directament al Navegador Tor. Per accedir a aquest servei, necessitareu les credencials d'accés de l'operador del servei onion. En accedir a un servei onion autenticat, el Navegador Tor mostrarà a la barra d'URL una icona d'una petita clau grisa, acompanyada d'un suggeriment. Introduïu la vostra clau privada vàlida al camp d'entrada.

### ERRORS DELS SERVEIS ONION

Si no us podeu connectar a un lloc onion, el Navegador Tor us proporcionarà un missatge d'error específic que us informarà per què el lloc web no està disponible. Els errors poden ocórrer en diferents capes: errors de client, errors de xarxa o errors de servei. Alguns d'aquests errors es poden solucionar seguint la secció Resolució de problemes. La taula següent mostra tots els possibles errors i quina acció hauríeu de fer per resoldre el problema.

Codi | Títol de l'error | Descripció breu
--- | --- | ---
0xF0 | Onionsite Not Found | La causa més probable és que el lloc onion està fora de línia. Poseu-vos en contacte amb l'administrador del lloc onion.
0xF1 | Onionsite Cannot Be Reached | El lloc onion no és accessible a causa d'un error intern.
0xF2 | Onionsite Has Disconnected | La causa més probable és que el lloc onion està fora de línia. Poseu-vos en contacte amb l'administrador del lloc onion.
0xF3 | Unable to Connect to Onionsite | El lloc onion està ocupat o la xarxa Tor està sobrecarregada. Torneu-ho a provar més tard.
0xF4 | Onionsite Requires Authentication | L'accés al lloc onion requereix una clau, però no se n'ha proporcionat cap.
0xF5 | Onionsite Authentication Failed | La clau proporcionada és incorrecta o s'ha revocat. Poseu-vos en contacte amb l'administrador del lloc onion.
0xF6 | Invalid Onionsite Address | L'adreça onionsite proporcionada no és vàlida. Si us plau, comproveu que l'heu introduït correctament.
0xF7 | Onionsite Circuit Creation Timed Out | No s'ha pogut connectar al lloc onion, possiblement a causa d'una connexió de xarxa deficient.

### DETECCIÓ D'ERRORS

Si no podeu accedir al servei onion que heu sol·licitat, assegureu-vos que heu introduït correctament l'adreça onion: fins i tot un petit error impedirà que el Navegador Tor pugui arribar al lloc.

Si esteu intentant accedir a un servei onion de 16 caràcters (de «format V2» curt) aquest tipus d'adreça ja no funciona a la xarxa Tor.

També podeu assegurar-vos que podeu accedir a altres serveis onion connectant-vos al servei onion de DuckDuckGo.

Si encara no podeu connectar-vos al servei onion després de verificar l'adreça, torneu-ho a provar més tard. És possible que hi hagi un problema de connexió temporal o que els operadors del lloc hagin permès que es desconnecti sense previ avís.

- Edita la pàgina - Improve this translation - Envieu comentaris - Enllaç permanent