# СИГУРНИ ВРЪЗКИ

###

##### СИГУРНИ ВРЪЗКИ

Ако лична информация като парола се предава нешифрована през интернет, тя може много лесно да бъде прехваната. Ако се вписвате, в който и да е уебсайт е най-добре да се уверите, че той предлага шифроване чрез HTTPS, което предпазва срещу подобен вид прехващане. Може да се уверите в това като погледнете адресната лента: ако връзката е шифрована, адресът ще започва с "https://"; ако не е - с "http://".

### Режим „Само HTTPS“ в Tor Browser

Режимът „Само HTTPS“ принуждава всички връзки към уебсайтове да използват сигурна шифрована връзка, наречена HTTPS. Повечето уебсайтове вече поддържат HTTPS; а някои поддържат и HTTP, и HTTPS. Активирането на този режим гарантира, че всички ваши връзки с уебсайтове са надградени, така че да използват HTTPS, и поради това са защитени.

Някои уебсайтове поддържат само HTTP и връзката не може да бъде надградена. Ако не е налична HTTPS версия на даден сайт, ще видите страница „Не е налична сигурна връзка“:

Ако изберете „Продължаване към HTTP сайт“, приемате риска и ще посетите HTTP версията на сайта. Режимът „Само HTTPS“ ще бъде временно изключен за този сайт.

Натиснете бутона „Връщане назад“, ако искате да избегнете нешифровани връзки.

### Защита на криптовалути

Tor Browser показва съобщение за сигурност, ако адрес за криптовалута е копиран от несигурен HTTP уебсайт. Адресът на криптовалутата може да е бил променен и не бива да му се доверявате. При натискане върху „Презареждане на раздела с нова верига“ ще се опита да зареди защитена версия на уебсайта с нова верига на Tor.

Ако щракнете върху „Отхвърляне“, приемате риска и адресът на криптовалутата ще бъде копиран в клипборда.

### Как работят шифроването на HTTPS и Tor в Tor Browser, за да подобрят поверителността и анонимността ви

Следната визуализация показва каква информация е видима от подслушващите с и без Tor Browser и шифроването на HTTPS:

- Натиснете бутона „Tor“ , за да видите каква информация е видима за наблюдаващите, докато използвате Tor. Бутонът ще стане зелен, за да покаже, че Tor е включен.
- Натиснете бутона „HTTPS“ , за да видите каква информация е видима за наблюдаващите, докато ползвате HTTPS. Бутонът ще стане зелен, за да покажа, че HTTPS е включен.
- Когато и двата бутона са зелени ще видите каква информация е видима за наблюдаващите, докато и двете услуги са включени.
- Когато и двата бутона са сиви ще видите каква информация е видима за наблюдаващите, докато нито една услуга не е включена.

HTTPS
Tor

##### ПОТЕНЦИАЛНО ВИДИМИ ДАННИ

Site.com
  Разглежданата страница.
потребител / парола
  Потребителско име и парола, използвани за вход.
данни
  Пренасяна информация.
местоположение
  Местоположение на устройството, използвано за достъп до страницата (публичен адрес).
Tor
  Дали се използва Tor.

- Редактиране на страницата - Improve this translation - Обратна връзка - Постоянна препратка